\id LUK
\ide UTF-8
\rem Copyright Information; Creative Commons Attribution-ShareAlike 4.0 License
\h लूका
\toc1 लूका दा सनेया
\toc2 लूका
\toc3 लूका
\mt1 लूका
\c 1
\s लूका दा लिखने दा मतलब
\p
\v 1 मतें सारें उनै ग्ल्लें गी जेड़ीयां साड़े कन्ने बीतीयां हां, कानी गी लिखने लेई अपना अथ्थ लाया ऐ।
\v 2 जियां के उनै जेड़ीयां पैलैं गै इनें गल्लें गी दिखने आले ते वचन दे सेवक हे, साड़े तकर पजाया।
\v 3 एसकरी, ए श्रीमान् थियुफिलुस, मिगी बी ए सेई पता चलया के इनें सारीयां गल्लें दा पूरा बेओरा शुरू थमां ठीक-ठीक परखीयै उनेंगी सेई करियै लिखेया,
\v 4 के तुगी पता चलया, के ओ गल्लां जिंदी तुसें शिखया पाई दी ऐ, किनीयां अटल न।
\s जकर्याह ते एलीशिबा
\p
\v 5 यहूदीया दे राजा हेरोदेस दे बेलै अबिय्याह दे टोल्ली च जकर्याह नां दा एक याजक हा, ते ओदी करेआली हारून दे खानदान दी, ही जेदा नां एलीशिबा हा।
\v 6 ओ दमै परमेसरें दे अगें तरमी हे, ते प्रभु दी सारे उकमें ते विधियें च बेकसुर चलने आले हे।
\v 7 उन्दी कोईं औलाद नेई ही, किके एलीशिबा बांझ ही, ते ओ दमै बूढ़े ओई गै दे हे।
\s सोर्गदूत थमां यूहन्ना दे जन्म दी पविख्वानी
\p
\v 8 जेलै ओ अपने चोंड दी बारी औने उपर परमेसर दे अगें याजक दा कम करा दा हा,
\v 9 ते याजकें दी रीति दे मताबक ओदे नां च चिट्ठी निकली के प्रभु दे मंदर बेच जाईयै तूफ जला।
\v 10 तूफ जलाने दे बेलै लोकें दा सारा चोंड बार मंदर दे बेड़े च प्रार्थना करा दा हा।
\v 11 ओस बेलै प्रभु दा एक सोर्गदूत तूफ दी बेदी दे सजे पासे खड़ोते दे उसी लबया।
\v 12 ते जकर्याह उसी दिखियै कबराई गीया ते ओदे उपर बड़ा गै डर छाई गीया।
\v 13 लेकन सोर्गदूत ने उसी आखया, “ए जकर्याह, डरेंयां नेई, किके परमेसर ने तेरी प्रार्थना सुनी लेती ऐ, ते तेरी करेआली एलीशिबा थमां तेरे लेई एक पुत्तर दी जन्म देग, ते तू ओदा नां यूहन्ना गै रखयां।
\v 14 ते तुगी नन्द ते खुशी ओग, ते ओदे जन्म उपर मते लोक खुशी मनागन,
\v 15 किके ओ प्रभु दे सामनें बड़ा ओग; ते ओ अंगुरें दा रस ते शराव कदें बी नेई पीग, ते अपनी मां दे टिढें चा गै ओ पवित्र आत्मा कन्ने परोई जाग।
\v 16 ओ इस्राएलियें बिचा मतें गी उन्दे प्रभु परमेसर पासे फेरग।
\v 17 ओ एलिय्याह दी आत्मा ते शक्ति च ओईयै ओदे अगें-अगें रस्ता बनाग, के पिता दा मन बाल-बच्चें आले पासेगी फेरी दे; ते उक्म नेई मननें आलें गी, तर्मियों दी समझ उपर लेई आग, ते प्रभु दे लेई एक काबल लोकें गी त्यार करै।”
\p
\v 18 जकर्याह ने सोर्गदूत गी पूछया, “ए मिगी कियां पता लगे के साडें कन्ने ए ओई सकदा ए? किके आऊँ तां बुजुर्ग ऐं; ते मेरी करेआली बी बुजुर्ग ओई गेदी ऐ।”
\v 19 सोर्गदूत ने उसी जबाब दिता, आऊँ जिब्राईल आं, जेड़ा परमेसर दे अगें खडोते दा रौना ऐं; ते आऊँ तेरे कन्ने गल्लां करने ते तुगी ए शोभ समाचार सनांने पेजया गेदा ऐं।
\v 20 ते देख्ख, जेस देन तकर ए गल्लां पूरीयां नेई ओई जाग, एसकरी के तो मेरी गल्लें उपर बश्वास नेई कित्ता, तू गूंगा रौगा, ते जदूं तकर पुत्तर नी जमग तू बोली नेई सकगा, जेड़ीयां अपने बेलै उपर पूरीयां ओगन।
\v 21 लोक जकर्याह गी मंदर दे बेड़े च बलगदे रे, ते रांन ओन लग्गे के उसी मंदर च इन्ना चेर कि लग्गा करदा ऐ?
\v 22 जदूं ओ बार आया, ते ओ उन्दे कन्ने बोली नेई सकया, आखर ओ समझी गै, के उसी मंदर च कोई दर्शन मिलया ऐ ते ओ उनेंगी शारे करदा रिया, ते गूंगा बने दा रिया।
\v 23 जेलै मंदर च ओदे सेवा दे देन पूरे ओए, ते ओ यरूशलेम च अपने कर चली गीया।
\p
\v 24 इंदे केश दिनें बाद ओदी करेआली एलीशिबा गर्भवती ओई; ते पंज मिने तकर अपने आप गी ओनें लोके कोलां छपाईये रखया, किके उसी पता हा के लोकें ओदा मजाक करना
\v 25 “मनुक्खें च मेरी बेईजती दूर करने लेई, प्रभु ने इनें दिनें च रैम दी नजर देईयै मेरे लेई ऐसा कित्ता ऐ।”
\s सोर्गदूत मरियम दे अगें परकट ओना
\p
\v 26 एलीशिबा दे गर्भवती होने दे छेमे मिने च परमेसर थमां जिब्राईल सोर्गदूत गलील जिले दे नासरत नां च,
\v 27 एक कुवारी दे कोल पेजया गीया जेदी कडमाई युसूफ नां दाऊद दे खानदान बिचा एक मरद कन्ने ओई दी ही: ते ओस कुवारी दा नां मरियम हा।
\v 28 ते कोल आईयै सोर्गदूत ने उसी आखया, “खुशी ते जय तेरी ओऐ, तेरे उपर परमेसर दी दया ओई ऐ! प्रभु तेरे कन्ने ऐ!”
\v 29 ओ एस वचन गी सुनीयै बड़ी कबराई गेई, ते सोचन लगी के एस चाली दे शीर्वाद दा के मतलब ओई सकदा ऐ।
\v 30 सोर्गदूत ने उसी आखया, “ए मरियम डरयां नेई, किके तेरे उपर परमेसर दी किरपा ओई ऐ,
\v 31 देख्ख, तू गर्भवती ओगी, ते एक पुत्तर गी जन्म देगी; तू ओसदा नां यीशु रखयां।
\v 32 ओ मान ओग, ते परमप्रधान दा पुत्तर आख्या जाग, प्रभु परमेसर उसी ओदे पूर्वज दाऊद दा सिंहासन उसी देग।
\v 33 ते ओ याकूब दे वंश उपर मेशा राज करग, ते ओ राजा बनियै मेशा राज करग।”
\v 34 मरियम ने सोर्गदूत गी आखया, “ए कियां ओई सकदा ऐ? किके आऊँ अजें कुआरी आं”
\v 35 सोर्गदूत ने उसी जबाब दित्ता, “पवित्र आत्मा तेरे उपर उतरग, ते परमप्रधान दी शक्ति तेरे उपर छां करग; एसकरी ओ जेड़ा जमने आला ऐ पवित्र ओग, ओ परमेसर दा पुत्तर आख्या जाग।
\v 36 ते देख्ख, तेरी चचेरी पैन एलीशिबा थमां बी एस बुढ़ापे च एक पुत्तर ओनें आला ऐ, ए ओदा, जेड़ी बांझ आखी जन्दी ही, उसी छेमां मीना ऐ।
\v 37 परमेसर दे लेई केछ बी मुशकल नेई ऐ।”
\v 38 मरियम ने आखया, “देख्ख, आऊँ ते प्रभु दी दासी आं। तेरे वचन दे मताबक मेरे कन्ने इयै ऊऐ।” ओसबेलै सोर्गदूत ओदे कोलां दा चली गीया।
\s एलीशिबा दे कोल मरियम दा जाना
\p
\v 39 केश धयाडें दे बाद च मरियम उठीयै तौली गै पाड़ी देश च यहूदा दे एक शैर च गेई।
\v 40 ते जकर्याह दे कर च जाईयै ओनें एलीशिबा गी नमस्ते कित्ता।
\v 41 जियां गै एलीशिबा ने मरियम दा नमश्कार सुनया, उयांगै बच्चा ओदे पेट च उछलेया ते एलीशिबा पवित्र आत्मा कन्ने परोई गेई।
\v 42 ते ओनें ऊंची बाज कन्ने आखया, “तू जनांनीयें च धन्न ऐं, ते तेरे पेट दा फल बी धन्न ऐ!
\v 43 ते ए रैम मेरे उपर कुथुं दा ओया, के मेरे प्रभु दी मां मेरे कोल आई?
\v 44 देख्ख, जियां गै तेरे नमश्कार दी बाज मेरे कन च पेई, उयांगै बच्चा मेरे टिड्डे च खुशी कन्ने पोडकी पिया।
\v 45 ते धन्न ऐ, ओ जेनें बश्वास कित्ता के जेड़ीयां गल्लां प्रभु थमां आखीयां गेईयां, ओ पूरीयां ओगन।”
\s मरियम थमां परमेसर दी स्तुति
\p
\v 46 ओसलै मरियम ने आखया, “मेरा प्राण प्रभु दी बड़ाई करदा ऐ,
\v 47 ते मेरी आत्मा मेरे उद्धार देने आले परमेसर थमां खोश ओई,
\v 48 किके ओनें अपनी दासी दी दीनगी उपर रैम दी नजर कित्ती ऐ। एसकरी दिखो, ऊन थमां योग-योग दे लोक मिगी धन्न आखघन।
\v 49 किके ओस शक्तिमान ने मेरे लेई बड़े-बड़े कम कित्ते न। ते ओदा नां पवित्र ऐ।
\p
\v 50 “ते ओदी दया उन्दे उप्पर, जेड़े ओदे थमां डरदे न, पीढ़ी-पीढ़ी तकर बनी दी रौंदी।
\p
\v 51 “ओनें अपनी ताकत दसी, ते जेड़े अपने मन च कमंड करदे हे, उनेंगी ओनें अराई दित्ता।
\p
\v 52 “ओनें राजें कोलां अधिकार लेई लित्ता; ते दीने गी उच्चा कित्ता।
\p
\v 53 “ओनें पुख्खें दें गी छैल-छैल चीजें कन्ने रजाया, ते पैसे आलें गी खाली अथ्थ कढी ओड़या।
\p
\v 54 “ओनें अपने सेवक इस्राएल गी सम्भाली लिया के अपनी ओस दया गी जाद करै,
\p
\v 55 “जेड़ी अब्राहम ते ओदी पीढ़ी उपर मेशा रौग, जियां ओनें साड़े बाप-दादें कन्ने आखे दा हा।”
\v 56 मरियम लग-पग त्रै मिने ओदे कन्ने रेईयै अपने कर बापस चली गेई।
\s यूहन्ना दा जन्म
\p
\v 57 ओसबेलै एलीशिबा दे जमने दा बेला पूरा ओया, ते ओनें पुत्तर गी जन्म दिता।
\v 58 ओदे मल्लेदारें ते रिशतेदारें ए सुनया, के प्रभु ने ओदे उपर अपनी बड़ी दया कित्ती ऐ, उनै ओदे कन्ने खुशी मनाई।
\v 59 ते ऐसा ओया के अठमें देन ओ बच्चे दा खतना करने गी आए।
\p ते ओदा नां ओदे पिता दे नां उपर जकर्याह रखन लगे।
\v 60 एदे उपर ओसदी मां एलीशिबा ने आखया, “नेई! एदा नां यूहन्ना रखया जा।
\v 61 ते उनै उसी आखया, थुआड़े रिशतेदारें च कुसे दा बी ए नां नेई!”
\v 62 एस तू बाद उनै ओदे पिता गी शारा कन्ने पूछया के तो एसदा नां के रखना चानां ऐ?
\v 63 ते ओनें लिखने दी तख्ती मंगीयै ओदे उपर लिखया, “एदा नां यूहन्ना ऐ, ते सारें रांनगी कित्ती।
\v 64 उसै बेलै ओदा मुंह ते जिभ खुली गेई; ते ओ बोलन ते परमेसर दी स्तुति करन लगया।
\v 65 ते ओसदे आसे-पासे दे रौने आलें उपर डर छाई गीया; ते उनै सारीयें गल्लें दी चर्चा यहूदीया दे सारे पाड़ी देश च फैली गेई,
\v 66 ते सारें सुनने आलें अपने-अपने मन च वचार करियै आखया, ए जागत के जियां ओग? किके प्रभु दा समर्थ ओदे कन्ने हा।”
\s जकर्याह दी पविख्वानी
\p
\v 67 एसतुं बाद ओदा पिता जकर्याह पवित्र आत्मा कन्ने परोई गीया, ते ओ पविख्वानी करन लगया।
\p
\v 68 “प्रभु इस्राएल दे परमेसर दा धन्न ओ, किके ओनें अस इस्राएल दे लोकें उपर रैम दी नजर दिती ते उन्दा छुटकारे दा कम पूरा कित्ता ऐ।
\p
\v 69 “ते साड़े लेई अपने सेवक दाऊद दे कराने च एक समर्थी उद्धार दान दित्ता ऐ,
\p
\v 70 “जियां ओनें अपने पवित्र पविखवक्तें दे मुंह थमां जेड़े दुनिया दे शुरू थमां ओए न, आख्या हा,
\p
\v 71 “यनिके साड़े दुश्मनें कोलां, ते साड़े सब बैर रखने आलें दे अथ्थें चा साड़ा उद्धार कित्ता ऐ,
\p
\v 72 “ओ साड़े बब-दादें उपर मेर करियै अपने पवित्र बादा गी याद करै।
\p
\v 73 “ते ओ बायदा जेड़ी ओनें साड़े पिता अब्राहम कन्ने खादी ही,
\p
\v 74 “कि ओ असेंगी ए देग, के अस अपने दुशमनें दे अथ्थें चा बचीये,
\p
\v 75 “ओदे अगें पवित्रता ते तार्मिकता च जिंदड़ी पर बगैर डर दे ओदी सेवा करदे रौचै।
\p
\v 76 “ते तू ए बच्चे, परमप्रधान दा पविखवक्तें आख्या जागा, किके तू प्रभु दा मार्ग तयार करने दे लेई ओदे अगें-अगें चलगा,
\p
\v 77 “के ओदे लोकें गी उद्धार दा ज्ञान दे, जेड़ा उन्दे पापे दी माफी थमां थोंदा ऐ।
\p
\v 78 “ए साड़े परमेसर दी ओस बड़ी दया कन्ने ओग; जेसकरी सोर्ग थमां साड़े उपर बड़े बेलै दा सूरज चमकग।
\p
\v 79 “के न्हेरा ते मौत दी छाऊं च बौनें आलें गी लो दे, ते साड़े पैरें गी सोख दे रसतै च सीधा चला।”
\p
\v 80 ते ओ जागत यूहन्ना, बददा ते आत्मा च तकड़ा ओंदा गीया, ते इस्राएल उपर परकट ओनें दे देन तकर जंगलें च रिया।
\c 2
\s बैतलहम च यीशु दा जन्म
\p
\v 1 उनै धयाडें च ऐसा ओया के माराज औगुस्तुस कैसर दी त्र्फुं उक्म निकलया के रोमी कुमत दे देशें च सारे लोकें दा नां लिखे जान।
\v 2 ए पैली नां लखाई दी गल्ल ओस बेलै ओई, जदू क्विरिनियुस सीरिया लाकें दा बड़ा राजा हा।
\v 3 ते सारे लोक नां लखाने लेई अपने-अपने पूर्वजे दे शैर च गै।
\v 4 एसकरी युसूफ बी इसै लेई के ओ दाऊद दे कराने ते खानदान दा हा, गलील जिले दे नासरत शैर बिचा यहूदीया च दाऊद दे शैर बैतलहम च गीया,
\v 5 ओ उत्थें गीया कि अपनी मंगेतर मरियम दे कन्ने जेड़ी गर्भवती ही, नां लखा।
\v 6 ते ऐसा ओया के उन्दे उत्थें रौंदे ओई मरियम दे जमने दे देन पूरे ओए।
\v 7 ते ओनें अपने जेठे पुत्तर गी जन्म दिता, ते उसी कपड़े च लपेटियै चरनी च रखया, किके सरांई च उन्दे लेई कोई जगह नेई ही।
\s गुआलें गी सोर्गदूत दा परचार
\p
\v 8 ते ओस देश च केछ गुआल हे, जेड़े रात गी पदरे मदान च रेईयै अपनी पिढें-बकरीयें दी राखी करदे हे।
\v 9 ते परमेसर दा एक दूत उन्दे कोल आई खडोता, ते प्रभु दी मैमा उन्दे चौनी बखी चमकी, ते ओ बड़े डरी गै।
\v 10 ओस बेलै सोर्गदूत ने उनेंगी आखया, “डरयो नेई; किके दिखो, आऊँ तुसेंगी गी बड़ी खुशी दा शोभ समाचार सनाना ऐं जेड़ा सारे लोकें दे लेई ओग,
\v 11 के अज्ज बेथलेहम जेड़ा दाऊद दा शैर ए थुआड़े लेई एक उद्धारकर्ता जमया ऐ, ते उवै मसीह प्रभु ऐ।
\v 12 ते एस दा थुआड़े लेई ए नशान ऐ के तोस एक जागत गी कपड़े च लपेटे दा ते चरनी च पेदा दिखगे।”
\v 13 पी एकदम ओस सोर्गदूत दे कन्ने सुर्गदूतें दी टोल्ली परमेसर दी स्तुति करदे ते ए आखदे ओई लबन लगया,
\p
\v 14 “सोर्ग च परमेसर दी मैमा ते तरती उपर उनै मनुक्खें च जिंदे उपर ओ खोश ऐ, शान्ति उवै।”
\s गुआलें दा बैतलहम गी जाना
\p
\v 15 जदूं सोर्गदूत उन्दे कोलां सोर्ग च चली गै, तां गुआलें अप्पुं-पिछें आख्या, “आओ, अस बैतलहम जाईयै ए गल्ल जेड़ी ओईयै, ते जिसी प्रभु ने असेंगी सनाया ऐ, दिखचै।”
\v 16 ते उनै फोरन जाईयै मरियम ते युसूफ गी, ते चरनी च ओस जागत गी पेदा दिखया।
\v 17 इनेंगी दिखियै उनै ए गल्ल जेड़ी एस जागत दे बारै च उनै गी आखी गेदी ही, परकट कित्ती,
\v 18 ते सारें सुनने आलें ओनें गल्लें कोलां जेड़ी गुआलें उन्दे कन्ने बोली ही रांनगी कित्ती।
\v 19 लेकन मरियम ए सारी गल्लां अपने मन च रखियै सोचदी रेई।
\v 20 ते गुआलें, जियां सोर्गदूतें उनेंगी आख्या हा, उयांगै सारा केछ सुनीयै ते दिखियै परमेसर दी मैमा ते स्तुति करदे ओई चली गै।
\s यीशु दा खतना ते नां रखना
\p
\v 21 जेलै अट्ठ देन पूरे ओए तां ओदे खतने दा बेला आया, तां ओदा नां यीशु रखया गीया, जेड़ा ए नां सोर्गदूत थमां, ओदे पेट च औने कोलां पैलैं आख्या गीया हा।
\p
\v 22 जेलै मूसा दे कनून दे मताबक मरियम दे शोद्ध ओनें दे देन पूरे ओए, तां युसूफ ते मरियम ने उसी यरूशलेम च लेई गै, के प्रभु दे अगें आनन।
\v 23 जियां के प्रभु दे कनून च लिखा ऐ; “अर एक जेठा प्रभु दे लेई पवित्र करियै सौम्पया जाग।”
\v 24 ते प्रभु दे कनून दे वचन दे मताबक, “चिट्टे कबूतरें दा एक जोड़ा यां जवान कबूतरें दा एक जोड़ा लेईयै बलि करें।”
\s शमौन दी पविख्वानी
\p
\v 25 ओस बेलै यरूशलेम च शमौन नां दा एक बुजुर्ग मानु हा, ते ओ मानु तरमी ते पक्त हा; ते ओ इस्राएल दी शान्ति दा एन्तजार करा दा हा, ते पवित्र आत्मा ओदे कन्ने हा।
\v 26 ते पवित्र आत्मा थमां परकट ओया, के जदू तकर तू प्रभु दे मसीह गी दिखी नेई लैगा, अदूं तकर मौत गी नेई दिखी सकदा।
\v 27 यीशु पवित्र आत्मा दे गुआई कन्ने मंदर च आया; ते ओसलै मा-प्यो ने ओस बच्चे गी मंदर आंदा, के ओस लेई कनून दे मताबक रीति गी पूरा करन,
\v 28 तां ओसलै शमौन ने बच्चे येशु गी अपनी गोद च लेत्ता ते परमेसर दी स्तुति करदे ओई गलाया,
\p
\v 29 “हे प्रभु, ऊन तू अपने दास गी अपने बायदे दे मताबक शान्ति कन्ने मरन लेई विदा करी दे,
\p
\v 30 “किके मेरी अखीयैं तेरे ओ उद्धार गी दिखी लेत्ता ऐ जेड़ा तुं अपने लोकें आस्ते पेजेया ए।
\p
\v 31 “जिसी तो सारे देशें दे लोकें दे सामने त्यार कित्ता ऐ।
\p
\v 32 “कि ओ दुई जातीयें गी सचाई परकट करने लेई एक लो जेई बनग, ते तेरे अपने लोकें इस्राएल दी मैमा ओऐ।”
\p
\v 33 ते ओसदे मां ते पिता इनें गल्लें उपर जेड़ीयां ओदे बारै च शमौन ने आखीयां, रांन ओदे हे।
\v 34 ओसबेलै शमौन ने उनेंगी अशीर्वाद देईयै, ओदी मां मरियम गी आखया, “देख्ख, ओ तां इस्राएल च मते सारें दे टौने, ते उठने लेई, ते एक ऐसा चेन ओनें लेई रख्या गीया ऐ, जेदे खलाफ गल्लां कित्तियां जागन।”
\v 35 (वरन तेरा प्राण बी तलवार कन्ने ओ आर-पार छेदया जाग) एदे कन्ने मते सारे एर्दें दे वचार परकट ओगन।
\s हन्नाह थमां गवाई
\p
\v 36 ते आशेर गोत्र बिचा हन्नाह नां दी फनुएल दी कुड़ी एक पविखवाणी करने आली ही ओ बड़ी बूडी ही, ते बियाह ओनें दे बाद सत बरें तकर अपने करेआले कन्ने रेई सकी ही।
\v 37 ओ चौरासी बरें दी विधवा ही; ते मंदर गी नेई छुड़दी ही, पर उपवास ते प्रार्थना करी-करी रात-देन परमेसर दी स्तुति अराधना करदी रौंदी ही।
\v 38 ते ओ ओस कड़ी उत्थें आईयै परमेसर दा शुकर करन लगी, ते उनै सबनी कन्ने जेड़े यरूशलेम दे छटकारे दा एन्तजार करा दे हे, ओस यीशु दे बारै च गल्लां करन लगी।
\s युसूफ ते मरियम दा कर बापस औना
\p
\v 39 जेलै युसूफ ते मरियम परमेसर दे कनून दे मताबक सारा केछ पूरा करी चुके तां अपने शैर गलील जिले दे नासरत च चली गै।
\p
\v 40 ते जागत बददा, तकड़ा ओंदा, समझदारी कन्ने परोंदा गीया; ते परमेसर दी क्रपा ओदे उपर ही।
\s बालक यीशु मन्दिर च
\p
\v 41 ओसदे मां-प्यो अर बरें युदियें दे फसह दे त्यार च यरूशलेम गी जंदे रौंदे हे।
\v 42 जेलै ओ बारें बरें दा ओया, ते ओ त्यार दी रीति दे मताबक यरूशलेम गी गै।
\v 43 ते जेलै त्यार दे देन पूरे ओए ते ओ बापस औन लगे, तां जागत यीशु यरूशलेम च गै रेई गीया; ते एस गल्ल थमां ओदे मां-प्यो अनजांन हे।
\v 44 ओ ए समझीयै के ओ ओर मसाफरें कन्ने आवा दा ओग, ओ एक देन दे सफर च अगें चली गे ते उसी अपने रिशतेदारें ते जांन-पछान आलें बेच तुपन लगे।
\v 45 पर जेलै ओ नेई लबया तां तुपदे-तुपदे पी यरूशलेम च चली गै।
\v 46 ते ऐसा ओया के त्रै धयाडें दे बाद उनै उसी मंदर दे बेड़े च पाशन देने आलें बेच बैठे दा, उन्दिआं गल्लां सुन्दे ते उनेंगी सुयाल करदे दिखया।
\v 47 ते जीनें बी लोक ओदी सुना दे हे, ओसदी समझ ते ओसदी गल्लें गी सुनीयै रांन हे,
\v 48 ओसलै ओ उसी दिखियै रांन ओए ते ओसदी मां ने उसी आखया, “ए पुत्तर, तो साड़े कन्ने ए जियां सलूक (कम) कि कित्ता? देख्ख, तेरा पिता ते आऊँ परेशान ओईयै तुगी तुपा दे हे।”
\v 49 ओनें उनेंगी आखया, “तोस मिगी कि तुपा दे हे? के तोस नेई जांनदे के मिगी अपने पिता दे कर च ओना जरुरी ऐ?”
\v 50 पर ओनें जेड़ी गल्ल उन्दे कन्ने बोली ओ उसी समझी नेई सके।
\v 51 पी ओ उन्दे कन्ने बापस नासरत शैर च आया, ते उन्दे ताबे च रिया; ते ओसदी मां ने ए सब गल्लां अपने मन च रखियां।
\p
\v 52 यीशु अक्ल च ते कद च, ते परमेसर ते मनुक्खें दे सामने बददा गीया।
\c 3
\s यूहन्ना दा परचार
\p
\v 1 तिबिरियुस कैसर दे राज दे पन्द्रमें बरें च जेलै रोमी शासक पुन्तियुस पिलातुस यहूदीया दा राजपाल हा, ते हेरोदेस राजा इतूरैया गलील जिले च, ते त्रखोनीतिस च, ओसदा प्रा फिलिप्पुस, ते अबिलेने च लिसानियास चौथाई दे राजा हे।
\v 2 ते जेलै हन्ना ते कैफा महायाजक हे, ओस बेलै परमेसर दा वचन जंगल च जकर्याह दे पुत्तर यूहन्ना दे कोल पूजया।
\v 3 ओ यरदन दे आसे-पासे दे सारे लाकें च जाईयै, पापें दी माफी लेई मन फेरनें दे पवित्रशनांन दा प्रचार करन लगा।
\v 4 जियां यशायाह पविखवक्ता दे आखे दे वचनें दी कताब च लिखा ऐ
\q “जंगल च एक बलाने आले दी बाज ओआ करदी ऐ,
\q प्रभु दा रस्ता तयार करो,
\q ओस दियां शेड़कां सीधीयां करो,
\q
\v 5 अर एक कंढ़ी दा लाका परी दिता जा,
\q ते अर एक पाड़ ते टीबा थलै कित्ता जा;
\q ते जेड़ा त्रैढ़ा ऐ ओ सीधा,
\q ते जेड़ा उच्चा नींदा ऐ
\q ओ पदरा रस्ता बनग
\q
\v 6 ते अर लोक परमेसर दे उद्धार गी दिखगन।”
\p
\v 7 “जेड़ी पीड दी पीड ओस कोल पवित्रशनांन लेने लेई निकलियै औन्दी ही, उनेंगी ओ आखदा हा, ए सप दे बचयो, तुसेंगी कोस ने आख्या, के औने आले परमेसर दे गुस्सै कोलां नस्सो?”
\v 8 यनिके; मन फेरने दे योग फल आनों अपने मन च ए नेई सोचो, के साड़ा पिता अब्राहम ऐ; किके आऊँ थआड़े कन्ने आखना ऐं, के परमेसर इनें पत्त्थरें कोलां अब्राहम आसतै औलाद पैदा करी सकदा ऐ।
\v 9 ते ऊन कुआडी बूट्टें दी जड़ उपर रखी दी ऐ, एसकरी जेड़ा-जेड़ा बूट्टा छैल फल नेई दिंदा, ओ बढया ते अग्गी च सुटया जन्दा ऐ।
\v 10 ते लोकें उसी पूछया, “तां अस के करचै?”
\v 11 ओनें उनेंगी जबाब दिता, “जेसदे कोल दो कुरते ओन? ओ उसी जेसदे कोल नेई ऐ बंडी लै, ते जेसदे कोल रुट्टी ऐ, ओ बी इयां गै करै।”
\v 12 ते केछ चुंगी लेने आले बी पवित्रशनांन लेने लेई आए, ते उनै उसी पूछया, “ए गुरु, अस के करचै?”
\v 13 ते ओनें उनेंगी आखया, “जे थुआड़े आसतै बाजब रख्या गीया ऐ, ओदे कोलां जादै नेई लेना।”
\v 14 ते केछ सपाईयें बी उसी ए पूछया, “अस के करचै?” ओनें उनेंगी आखया, “कुसे उपर धाड़ा नेई मारना, ते न चुट्ठा दोष लाना, ते अपनी आक्क दी कमाई दी तसली करना।”
\p
\v 15 जेसलै लोकें मेद लाई दी ही, ते सारे अपने-अपने मन च यूहन्ना दे बारै च वचार करा दे हे, के इयै मसीह तां नेई ऐ।
\v 16 तां यूहन्ना ने उनै सारें गी जबाब दित्ता, “आऊँ तां तुसेंगी पानी कन्ने पवित्रशनांन दिना ऐं, लेकन ओ औने आला ऐ, जेड़ा मेरे थमां शक्तिमान ऐ; आऊँ तां एस लाईक बी नेई, के ओदीयें बूट्टें दे तसमें खोली सकां, ओ तां तुसेंगी पवित्र आत्मा ते अग्ग कन्ने पवित्रशनांन देग।
\v 17 ओसदा छज, ओसदे अथ्थ बेच ऐ; ते ओ अपना खलाडा चंगी चाली साफ करग; ते कनक गी अपनी पंढे च किट्ठा करग; लेकन पोए गी ओस अग्गी च जेड़ी इस्लने आली नेई फुकी ओड़ग।”
\v 18 मतलब; ओ बड़ी सारी शिख्या देई-देईयै लोकें गी शोभ समाचार सनांदा रिया।
\s हेरोदेस थमां यूहन्ना गी जेलै च सुटना
\p
\v 19 लेकन ओनें चौथाई देश दे राजा हेरोदेस गी ओदे प्रा फिलिप्पुस दी करेआली हेरोदियास दे बारै च, ते सारे गलत कम्में दे बारै च जेड़े ओनें कित्ते दे हे, चेडकया।
\v 20 एसकरी हेरोदेस राजा ने उन्दे सारें कोलां जादै गलत कम बी कित्ता, के यूहन्ना गी जेल खाणे च सुट्टी ओड़या।
\s यूहन्ना थमां यीशु दा पवित्रशनांन
\p
\v 21 ऐसा ओया के जेलै सारें लोकें पवित्रशनांन लेई लेत्ता, ते यीशु बी पवित्रशनांन लेईयै प्रार्थना करा दा हा, तां अम्बर खुली गीया।
\v 22 ते पवित्र आत्मा शारीर दे रूप च कबूतर आला लेखा ओदे उपर उतरया, ते सोर्गा चा ए बाज आई; “तू मेरा प्यारा पुत्तर ऐं, आऊँ तेरे उपर खोश आं।”
\s यीशु दा खानदान
\p
\v 23 जेलै यीशु ने अप्पुं सेवा दा कम शुरू कित्ता, तां ओ लग-पग त्री बरें दी उम्र दा हा। (इयां समझया जंदा हा) ओ युसूफ दा पुत्तर हा; ते ओ एली दा,
\v 24 ते ओ मत्तात दा, ते ओ लेवी दा, ते ओ मलकी दा, ते ओ हन्ना दा, ते ओ युसूफ दा,
\v 25 ते ओ मत्तीत्याह दा, ते ओ आमोस दा, ते ओ नहूम दा, ते ओ आसल्याह दा, ते ओ नग्गई दा,
\v 26 ते ओ मात दा, ते ओ मत्तीत्याह दा, ते ओ शिमी दा, ते ओ योसेख दा, ते ओ योदाह दा,
\v 27 ते ओ यूहन्ना दा, ते ओ रेसा दा, ते ओ जरुब्बाबेल दा, ते ओ शालतिएल दा, ते ओ नेरी दा,
\v 28 ते ओ मलकी दा, ते ओ अध्दी दा, ते ओ कोसाम दा, ते ओ एल्मदाम दा, ते ओ एर दा,
\v 29 ते ओ यीशु दा, ते ओ एलीएजेर दा, ते ओ योरीम दा, ते ओ मत्तात दा, ते ओ लेवी दा,
\v 30 ते ओ शमौन दा, ते ओ यहूदा दा, ते ओ युसूफ दा, ते ओ योनान दा, ते ओ एलयाकीम दा,
\v 31 ते ओ मलेआह दा, ते ओ मिन्नाह दा, ते ओ मत्तता दा, ते ओ नातान दा, ते ओ दाऊद दा
\v 32 ते ओ यिशै दा, ते ओ ओबेद दा, ते ओ बोआज दा, ते ओ सलमोन दा, ते ओ नहशोन दा,
\v 33 ते ओ अम्मीनादाब दा, ते ओ अरनी दा, ते ओ हिस्रोन दा, ते ओ पेरेस दा, ते ओ यहूदा दा,
\v 34 ते ओ याकूब दा, ते ओ इसहाक दा, ते ओ अब्राहम दा, ते ओ तेरह दा, ते ओ नाहोर दा,
\v 35 ते ओ सरूग दा, ते ओ रऊ दा, ते ओ पेलेग दा, ते ओ एबेर दा, ते ओ शेलाह दा,
\v 36 ते ओ केनान दा, ते ओ अरफक्षद दा, ते ओ शेम दा, ते ओ नूह दा, ते ओ लेमेक दा,
\v 37 ते ओ मथूशिलह दा, ते ओ हनोक दा, ते ओ यिरिद दा, ते ओ महललेल दा, ते ओ केनान दा,
\v 38 ते ओ एनोश दा, ते ओ शेत दा, ते ओ आदम दा, ते ओ परमेसर दा पुत्तर हा।
\c 4
\s यीशु दी परिख्या
\p
\v 1 पी यीशु पवित्र आत्मा कन्ने परोए दा, यरदन थमां बापस आया; ते आत्मा दे चलाने दे थमां जंगल च सुन्नी जगा फिरदा रिया;
\v 2 ते शतान ओसदी चाली देन तकर परिख्या करदा रिया। उनै धयाडें च ओनें केछ नेई खादा, ते जेलै ओ देन पूरे ओई गै, तां उसी पोख लगी।
\v 3 ते शतान ने उसी आखया, “जेकर तू परमेसर दा पुत्तर ऐं, तां इनें पत्थरें गी बोल, के ओ रुट्टी बनी जान।”
\v 4 यीशु ने उसी जबाब दिता, “लिखा ऐ ‘मनुक्ख सेर्फ रुट्टी कन्ने गै जिन्दा नेई रौंदा ऐ।’”
\v 5 ओसलै शतान उसी लेई गीया ते उसी पल पर च दुनिया दे सारे राज दसे।
\v 6 ते उसी आखया, “आऊँ ए सारा अख्त्यार, ते एस दी शानो-शौकत आऊँ तुगी देई ओड़गा, किके ए मिगी दिता गेदा ऐ, ते जिसी चांना ऐं उसी देई सकना ऐं।
\v 7 एसकरी जेकर तू मिगी मत्था टेकें, तां ए सब केश तेरा ओई जाग।”
\v 8 यीशु ने उसी जबाब दिता, “लिखें दा ऐ; तू प्रभु अपने परमेसर गी मत्था टेक; ते सेर्फ ओसदी गै सेवा कर।”
\v 9 पी ओनें यीशु गी यरूशलेम लेईयै उसी मंदर दी चोटी उपर खड़ेरी दिता, ते उसी आखया, “जेकर तू परमेसर दा पुत्तर ऐं, तां अपने आप गी इत्थूं दा थलै सुट्टी ओड़,
\v 10 किके लिखा ऐ, ‘ओ तेरे बारै च अपने सोर्गदूतें गी उक्म देग, के ओ तेरी रख्या करन।’
\v 11 ते, ओ तुगी अथ्थों अथ्थ चुकी लैगन। ऐसा नेई ओऐ के तेरे पैरें च पत्थर दी ठोकर लगे।”
\v 12 यीशु ने उसी जबाब दिता, “एबी लिखें गेदा ऐ तू प्रभु अपने परमेसर दी परिख्या नेई करयां।”
\v 13 जेलै शतान ओसदी सारी परिख्या करी चुकया, ओसलै ओ केछ बेलै लेई ओदे कोलां चली गीया।
\s गलील च सेवा दा कम
\p
\v 14 पी यीशु पवित्र आत्मा दी शक्ति कन्ने परोईयै, गलील जिले गी बापस आया, ते ओदी चर्चा आसे-पासे दे सारै देश च फैली गेई।
\v 15 ते ओ उन्दे प्रार्थनाकार च जाईयै शिखया दिन्दा रिया, ते सारे लोक ओदी तरीफ करदे हे।
\s नासरत बेच यीशु गी गरैन नेई करने आली गल
\p
\v 16 पी ओ नासरत च बापस आया; जिथें ओ जमया-पलया हा; ते अपनी रीति दे मताबक यहूदीयें दे बसां आले देन प्रार्थनाकार च जाईयै शास्त्र चा पढ़ने लेई खड़ोता।
\v 17 ते यशायाह पविखवक्ता दी पोथी उसी दिती गेई, ते ओनें पोथी खोलियै, ओ जगह कड्डी जिथें ए लिखे दा हा,
\q
\v 18 “प्रभु दा आत्मा मेरे उपर ऐ, एसकरी के ओसने गरीबें गी शोभ समाचार सुनाने लेई मेरा अभिषेक कित्ता ऐ,
\q1 ते मिगी एस लेई पेजा ऐ, कैदीयें गी छटकारे दा ते अन्नें गी लो थोने दा शोभ समाचार दा प्रचार करां ते दबोचें गी छड़कां।
\q
\v 19 ते प्रभु दा लोकें उपर खोश रौने दे बेलै दा प्रचार करां।”
\p
\v 20 पी ओनें पोथी बन्द करियै सेवा दार दे अथ्थ च देई दिती, ते बैठी गीया ते प्रार्थनाकार दे सारे लोकें दियां नजरां ओदे उपर लगी दियां हां।
\v 21 ओस बेलै यीशु उनेंगी बोलन लगया, “अज्ज गै ए पवित्र शास्त्र दा लेख थुआड़े सामनें पूरा ओया ऐ।”
\v 22 सारे लोकें ओदी तरीफ कित्ती, ते जेड़ीयां क्रपा दियां गल्लां ओदे महू चा निकलदीयां हां, उन्दे उपर रांन ओए; ते आखन लगे, “के ए युसूफ दा पुत्तर नेई?”
\v 23 ओनें उनै गी आखया, “तुस मेरे उपर ए कहावत जरुर बोलगे, ए कीम, अपने आप गी चंगा कर! जे केछ असैं सुना के कफरनहूम च तो जे चमत्कार दे कम कित्ते दे न उनेंगी अपने शैर च बी कर।”
\v 24 ते ओनें आखया, “आऊँ तुसेंगी सच आखना ऐं के कोई बी पविखवक्ता अपने शैर च मान-सम्मान नेई पांदा।
\v 25 आऊँ थुआड़े कन्ने सच आखना ऐं, के एलिय्याह पविख्वक्ता दे धयाडें च जेलै साढे त्रै बरें तकर अम्बर बन्द रिया, इत्थूं तकर के सारे देश च बड़ा काल पेई गीया, तां बी इस्राएल च केई सारीयां विधवां हियां।
\v 26 पर एलिय्याह गी उन्दे बिचा कुसे दे कोल नेई पेजया, छडा सीदोन शैर दे सारफत नगर दे बेच एक विधवा दे कोल।
\v 27 ते एलिशा पविखवक्ता दे बेलै इस्राएल च मते सारे कोढ़ी हे, लेकन सीरिया दे रौने आले नामान नां दे एक अन्य जाती दे कोढ़ी गी छुड़ीयै उन्दे बिचा कोई शोद्ध नेई कित्ता गीया।”
\v 28 ए गल्लां सुनदे गै जिन्नें लोक प्रार्थनाकार कर च हे, सारे गुस्सै च आई गै।
\v 29 ते उनै उठीयै उसी शैर चा बार कढी ओड़या, ते जेस पाड़ उपर ओसदा शैर बसे दा हा, ओदी चोटी उपर लेई गै, के उत्त्थुं दा उसी थल्लै सूटीए मारी ओड़िचै।
\v 30 लेकन ओ उन्दे बिचा निकलियै चली गीया।
\s अशोद्ध आत्मा गी बार कढना
\p
\v 31 पी ओ गलील जिले दे एक कफरनहूम शैर च गीया, ते यहूदीयें दे बसां दे देन लोकें गी शिखया दे करदा हा।
\v 32 ओ ओदी शिखया कोलां रांन ओई गै किके ओदा वचन अख्त्यार कन्ने ओंदा हा।
\v 33 प्रार्थनाकार च एक मानु हा, जेदे च दोष्टआत्मा ही। ओ ऊंची बाज बेच करलाई उठया ते आखन लगया,
\v 34 “ए यीशु नासरी, साड़ा तेरे कन्ने के कम? के तू असेंगी खत्म करन लेई आया ऐ? आऊँ तुगी जाननां ऐं तू कोन ऐ? तू परमेसर दा पवित्र जन ऐं!”
\v 35 यीशु ने उसी चीढकया ते आख्या, “चुप कर, ते ओस बिचा निकली जा!” पी दोष्टआत्मा उसी सारें दे बेच तराटीयै बगैर नकसांन दे ओस बिचा निकली गेई।
\v 36 एदे उपर सारे लोक रांन ओए, ते अप्पुं पिछें गल्लां करन लगे, “ए केस चाली दा वचन ऐ? किके ओ अख्त्यार ते शक्ति कन्ने अशोद्ध आत्में गी बी उक्म दिंदा ऐ, ते ओ निकली जन्दीयां न।”
\v 37 एस चाली आले दूआले अर जगह ओदी चर्चा ओन लगी।
\s पतरस दी सस ते दुए लोकें गी चंगा करना
\p
\v 38 पी ओ प्रार्थनाकार चा निकलियै शमौन दे कर गीया ते शमौन दी सस गी बडा बखार हा, ते उनै ओसदे लेई ओदे अगें अर्ज कित्ती।
\v 39 ओसने ओदे कोल खडोईयै बखार गी चेडकया ते बखार उतरी गीया, ते ओ फोरन उठीयै उन्दी सेवा करन लग्गी।
\v 40 सूरज डुबदे बेलै, जिन्दे-जिन्दे करें च लोक लग्ग-लग्ग बीमारीयें च पेदे हे, ओ सारे उनेंगी ओदे कोल लेई आए, ते ओनें एक-एक दे उपर अथ्थ रखियै उनेंगी चंगा कित्ता।
\v 41 ते दोष्टआत्मायें क्र्लांदी ते ए आखदे ओई, “तू परमेसर दा पुत्तर ऐं!” ओ मतें सारें चा निकली गेईयां पर ओ उनेंगी चेदकदा ते बोलन नेई दिंदा हा, किके ओ जानदीयां हियां, के ए मसीह ऐ।
\s गलील च प्रचार
\p
\v 42 जेलै धयाडा चडया तां ओ निकलियै एक सुन्नी जगह च गीया, ते बड़ी पीड उसी तुपदे ओई ओसदे कोल आई, ते उसी रोकन लगी के ओ उन्दे कोल नेई जा।
\v 43 पर ओनें उनेंगी आखया, “मिगी अन्य शैरें च बी परमेसर दे राज दा शोभ समाचार सनाना जरुरी ऐ, किके आऊँ इसै लेई पेजया गेदा ऐं।”
\p
\v 44 ते ओ यहूदीया दे गलील दे प्रार्थनाकारें च परचार करदा रिया।
\c 5
\s यीशु दे पैले चेलें
\p
\v 1 जेलै पीड परमेसर दा वचन सुनने दे ओई ओदे उपर टेई पौंदी ही, ते ओ गन्नेसरत च गलील दी चील दे कंडै उपर खडोते दा हा, ते ऐसा ओया।
\v 2 के ओनें चील दे कंडै दो किशतीयां लगी दियां दिखियां, ते मछी मारनें आले उन्दे बिचा उतरीयै अपने-अपने जाल तो करदे हे।
\v 3 ओ उन्दे बिचा एक किशती जेड़ी शमौन दी ही, ओदे उपर चढ़ीयै, गीया ओनें उन्दे अगें अर्ज कित्ती, के किशती कंडै चा केछ दूर अगें लेई जान, पी ओ बैठीयै लोकें गी किशती चा गै शिखया देन लगया।
\v 4 जेलै ओ पीड गी शिखया देई चुकया, तां ओनें शमौन गी आखया, “किशती गी डूगे पानी च लेई चल ते मछी पकड़ने लेई अपने जाल गी पानी बेच सुट्टी ओड़।”
\v 5 शमौन ने उसी जबाब दिता, “ए स्वामी, आसे सारी रात मेंनत कित्ती ते केछ नेई थूया; तां बी तेरे आख्ने उपर जाल सुटना।”
\v 6 जेलै पतरस ते उन्दे साथियें ऐसा कित्ता, तां बड़ीयां गै मछलिया पकड़ी लयाए, ते उन्दे जाल फटन लगे।
\v 7 एदे उपर उनै अपने दोस्तें गी जेड़े दूजी किशती उपर हे, अर्ज कित्ती के आईयै साड़ी मदत करो ते उनै आईयै, दमै किशतियां इत्थूं तकर परी लेईयां के ओ डूबन लगी पेईयां।
\v 8 ए दिखियै शमौन पतरस यीशु दे पैरें च पेई गीया, ते आखया, “ए प्रभु, मेरे थमां दूर चली जा, किके आऊँ पापी मनुक्ख आं!”
\v 9 किके इन्नी मछीयां पकड़े उपर उसी ते ओदे दोस्तें गी बडी रांनगी ओई;
\v 10 ते इयां गै जब्दी दे पुत्तर याकूब ते यूहन्ना गी बी, जेड़े शमौन दे कन्ने हे, रांनगी ओई पी यीशु ने शमौन गी आखया, “डर नेई, उनै थमां तू बी मनुक्खें गी जिन्दा पकड़गा।”
\v 11 तां ओ किशतीयें गी कंडै उपर लेई आए, ते सब केछ छुड़ीयै ओदे पिछें आई गै।
\s कोढ़ी गी ठीक कित्ता जाना
\p
\v 12 जेलै ओ कुसे शैर च हे, ते उत्थें कोढ़ कन्ने लथ-पथ ओए दा एक मानु आया, ते ओ यीशु गी दिखियै मुंह दे पार ओदे अगें कीरया, ते अर्ज कित्ती, “ए प्रभु, जेकर तू चां तां मिगी शोद्ध करी सकना ऐं।”
\v 13 ओनें अपना अथ्थ बदाया ते उसी छुईयै आखया, “आऊँ चानां तू शोद्ध ओई जां।” ते फोरन ओदा कोढ़ चली गीया।
\v 14 ओनें उसी उक्म दित्ता के कुसे गी नेई सुनायां, “लेकन जाईयै अपने आप गी याजक गी दस, ते अपने शोद्ध ओनें दे बारै च मूसा ने जेड़ी चाडने आसतै आखया ऐ, उसी पेंट चाड़ तांके उन्दे च तेरी गुआई ऊऐ।”
\v 15 लेकन ओसदी चर्चा ओर बी फैलदी गेई, ते पीड दी पीड ओसदी सुनने लेई ते अपनी बीमारीयें थमां चंगा ओनें द लेई कट्ठी ओई।
\v 16 लेकन ओ सनसांन जगै च लग जाईयै प्रार्थना करदा हा।
\s यीशु थमां लकवा मारे दे रोगी गी चंगा करना
\p
\v 17 ते एक धयाडै ऐसा ओया के ओ शिखया दया दा हा, ते फरीसी ते यहूदीयें दे कनून दे उस्ताद उत्थें बैठे दे हे, जेड़े गलील जिले ते यूहदिया लाकें दे अर एक घरां दे, ते यरूशलेम नगर चा आए दे हे, ते चंगा करने लेई प्रभु दी शक्ति ओसदे कन्ने ही।
\v 18 ते दिखो, केश लोग एक मनुक्ख गी जेड़ा लकवे दा रोगी हा, खट्टे उपर लेई आए, ते ओ उसी कर दे अन्दर आनने दा ते यीशु दे अगें रखने दा तरीका तुपा करदे हे।
\v 19 ते जदूं पीड दे कारन उसी यीशु दे कोल नेई लेयाई सके तां उनै छत उपर चढ़ीयै ते खड गी पुटीयै, उसी खट समेद यीशु दे अगें तुआरी ओड़या।
\v 20 ओनें उन्दा बश्वास दिखियै उसी आखया, “ए मानु, तेरे पाप माफ़ ओए।”
\v 21 पी शास्त्री ते फरीसी बैस करन लग्गे, “ए कोन ऐ, जेड़ा परमेसर दी निंदया करदा ऐ? परमेसर गी छुड़ीयै कोन पापें गी माफ़ करी सकदा ऐ?
\v 22 यीशु ने उन्दे मन दियां गल्लां जानियें, उनेंगी आखया, तोस अपने मनें च के गल्लां करा करदे ओ?
\v 23 ठीक के ऐ? के इसी आखना के, ‘तेरे पाप माफ़ ओए’ के या ए आखना के, ‘ओठ ते चल फेर’
\v 24 लेकन एसकरी के तुसेंगी पता चलया के मनुक्ख दे पुत्तर गी तरती उपर पाप माफ़ करने दा बी अख्त्यार ऐ।” ओसने ओस लकवे दे रोगी गी आख्या, आऊँ तुगी आखना ऐं, ओठ ते अपनी खट चुकियै अपने कर चली जा।
\v 25 ओ फोरन उन्दे दिख्दे-दिख्दे उठया, ते जेस खट उपर ओ पेदा हा उसी चुकियै, परमेसर दियां सेफ्तां करदा ओई अपने कर गी चली गीया।
\v 26 पी ओ सारे रांन ओए ते परमेसर दी सिफत करन लगे, ते बड़े डरियै आखन लगे, “अज्ज असैं ओचन गल्लां दिखियां।”
\s मत्ती दा बलाया जाना
\p
\v 27 एदे बाद ओ बार गीया, ते लेवी नां दा एक चुंगी लेने आले गी चुंगी दी चौकी उपर बैठे दे दिखया, ते उसी आखया, “मेरे पिछें आई जा।”
\v 28 ओस बेलै ओ सब केछ छुड़ीयै उत्त्थुं दा उठया, ते ओदे पिछें चली पिया।
\s पापियें दे कन्ने खाणा
\p
\v 29 ते लेवी ने अपने कर च यीशु लेई एक बड़ी त्ताम दिती; ते चुंगी लेने आले दी ते ओर लोक जेड़े ओदे कन्ने रुट्टी खाण बैठे दे हे, एक बड़ी पीड ही।
\v 30 ते फरीसी ते उन्दे शास्त्री ओदे चेलें गी इयां आखन लग्गे, “तोस चुंगी लेने आलें ते पापियें दे कन्ने कि खंदे-पिन्दे ओ।”
\s उपवास दे बारै च यीशु दा सुआल
\p
\v 31 यीशु ने उनेंगी जबाब दिता, “कीम चंगे पले मानु आसतै नेई, लेकन बमारें लेई जरुरी ऐ।
\v 32 आऊँ तर्मियें गी नेई, लेकन पापियें गी मन फराने दे लेई बलाने गी आएदा ऐं।”
\p
\v 33 उनै उसी आखया, “यूहन्ना दे चेलें ते बराबर उपवास करदे ते प्रार्थना करदे न, ते इयां गै फरीसियें दे चेलें बी, लेकन तेरे चेलें तां खंदे-पिन्दे न।”
\v 34 यीशु ने उनेंगी आखया, “के तोस बरातियें कोलां, जेलै तकर मराज उन्दे कन्ने ऐ, तां उनेंगी उपवास कराई सकदे ओ?
\v 35 लेकन ओ देन औने न, जिन्दे च मराज उन्दे कोलां लग कित्ता जाग, पी ओ उनै धयाडें उपवास करगन।”
\p
\v 36 यीशु ने एक ओर मसाल बी उनेंगी बोली “कोई मानु नमें कपड़े चा टुकड़ा फाड़ियै पुराने कपड़े दे उपर पैबन्द नेई लान्दा, नेई तां नमां फटी जाग ते ओ तैवन्द पराने च मेल बी नेई खाग।
\v 37 ते कोई नमां अंगुरें दा रस परानी मटके च नेई पर दा, नेई तां नमां अंगुरें दा रस सगले गी फाड़ियै रूडी जाग, ते सगले बी खराब ओई जागन।
\v 38 लेकन नया अंगुरें दा रस नमीं सगले च परना चाईदा।
\v 39 कोई मनुक्ख पुराना अंगुरें दा रस पीयै नमां नेई पसंद करदा किके ओ आखदा ऐ, के पराना गै छैल ऐ।”
\c 6
\s यीशु यहूदीयें दे बसां दे देन दा प्रभु
\p
\v 1 पी यहूदीयें दे बसां दे देन यीशु ते ओदे चेलें खेतरें बिचें जा दे हे, ते ओदे चेलें सिलें त्रोड़ी-त्रोड़ियै ते अथ्थें कन्ने मरोड़ी-मरोड़ीयै खन्दे जा दे हे। (व्य: 23:25)
\v 2 ओसबेलै फरीसियें चा केछ बोलन लगे, “तोस ओ कम कि करदे ओ जेड़ा यहूदीयें दे बसां दे देन करना ठीक नेई?”
\v 3 यीशु ने उनेंगी जबाब दिता, “के तुसें ए नेई पढ़या के दाऊद ने जेलै ओ ते ओदे साथियें गी पोख लगी ही तां उनै के कित्ता?
\v 4 ओ कियां परमेसर दे कर गीया, ते पेंट दी रुट्टीयाँ लेईयै खादियां, जिनेंगी खाणा याजकें गी छुड़ीयै ते ओर कुसे गी ठीक नेई, ते अपने दोस्तें गी बी दितीयां?”
\v 5 ते ओनें उनेंगी आखया, “मनुक्ख दा पुत्तर यहूदीयें दे बसां दे देन दा बी प्रभु ऐ।”
\s यहूदीयें दे बसां दे देन रोगी दा चंगा कित्ता जाना
\p
\v 6 ते ऐसा ओया के यीशु कुसे ओर यहूदीयें दे बसां दे देन प्रार्थनाकार च जाईयै शिखया देन लगया; ते उत्थें एक मानु हा, जेसदा सजा अथ्थ सुके दा हा।
\v 7 शास्त्री ते फरीसी ओस उपर दोष लाने लेई मौका तुपने दी तकर च हे, के दिखन के ओ यहूदीयें दे बसां दे देन चंगा करदा ऐ या नेई।
\v 8 लेकन ओ उन्दे वचारें गी जानदा हा; एसकरी ओनें सुके अथ्थ आले मनुक्ख गी आखया, “उठीयै बश्कार खड़ोई जा।” ओ खड़ोई गीया।
\v 9 यीशु ने उनेंगी आखया, “आऊँ तुसेंगी ए पूछना ऐं के यहूदीयें दे बसां दे देन के बाजब ऐ, पला करना या बुरा करना; प्राण गी बचाना या उसी खतम करना?”
\v 10 ते ओनें आले दूआले उनै सारें गी दिखियै ओस मनुक्ख गी आखया, “अपना अथ्थ अगें गी बदा।” ओनें इयां गै कित्ता ते ओदा अथ्थ पी चंगा ओई गीया।
\v 11 लेकन ओ गुस्सै च ओईयै अप्पुं पिछें आखन लग्गे के अस यीशु दे कन्ने के करचै?
\s बारां (चुनें दे) चेलें
\p
\v 12 उनै धयाडें च यीशु पाड उपर प्रार्थना करने गी गीया, ते परमेसर कन्ने प्रार्थना च पूरी रात बताई।
\v 13 जेलै धयाडा चडया, तां ओनें अपने प्रेरित गी सदियै उन्देचा बारें गी चुनी लेत्ता, ते उनेंगी (प्रेरित) चेलें आखया।
\v 14 ते ओ ए न: शमौन जेसदा नां ओसने पतरस बी रखया हा, ते ओदा निक्का प्रा अन्द्रियास, ते याकूब, ते ओदा निक्का प्रा यूहन्ना, ते फिलिप्पुस, ते बरतुल्मै,
\v 15 ते मत्ती, ते थोमा, ते हलफई दा पुत्तर याकूब, ते शमौन जिसी जेलोतेस आखया ऐ,
\v 16 ते याकूब दा पुत्तर यहूदा, ते यहूदा इस्करियोती, जेड़ा उसी पकडाने आल्ला हा।
\s यीशु दा लोकें गी शिखया देना ते चंगा करना
\p
\v 17 ओसलै यीशु ते ओदे चेलें पाड उपरा उतरीयै ओ पदरी जगै च खडोता, ते ओदे चेलें दी बड़ी पीड, ते सारे यहूदीया, ते यरूशलेम, ते सूर ते सैदा दे समुंदर दे कंडै दे मते लोक,
\v 18 ते जेड़े ओसदी सुनदे ते अपनी बीमारीयें कोलां चंगा ओनें आसतै ओदे कोल आए दे हे, ओ बी उत्थें हे। ते अशोद्ध आत्में दे सतादे बी चंगे कित्ते जन्दे हे।
\v 19 ते सारे उसी छूना चांदे हे, किके शक्ति ओदे बिचा निकलियै सारें गी चंगा करदी ही।
\s सीस दे वचन
\p
\v 20 ओसलै ओसने अपने चेलें आली बखी दिखियै आखया, तन्न ओ तोस, जेड़े दींन, किके परमेसर दा राज थुआड़ा ऐ।
\p
\v 21 तन्न ओ तोस, जेड़े ऊन पुखे ओ; सेर किके त्रेप्त कित्ते जागेओ। तन्न ओ तोस, जेड़े ऊन रुआदे ओ, किके तोस असगे ओ।
\p
\v 22 तन्न ओ तोस, जीलै मनुक्ख दे पुत्तर दे कारन लोक थुआड़े कन्ने बैर करगन, ते तुसेंगी कढी ओड़गन, ते थुआड़ी निंदया करगन, ते थुआड़ा नां पैड़ा समझीयै कटी देगन।
\p
\v 23 ओस देन तोस खोश ओईयै कूदयो, किके दिख्खो सोर्ग च थुआड़े लेई बड़ा नां ऐ। उन्दे बजुर्ग पविखवक्तें दे कन्ने बी इयै नियां करदे हे।
\s बसोस दे वचन
\p
\v 24 लेकन बसोस थुआड़े उपर जेड़े पैसें आले ओ, किके तोस अपनी शान्ति पाई चुके।
\p
\v 25 “बसोस थुआड़े उपर जेड़े ऊन रज्जे दे ओ, किके तोस पुखे ओई जागेओ।” थुआड़े उपर जेड़े हँसदे हो, किके तोस शोक करगे ते रौगे।
\p
\v 26 “बसोस, थुआड़े उपर जेलै सारे मनुक्ख थुआड़ी सिफत करन, किके उन्दे बाप-दादे चुठे पविख्ब्कतें दे कन्ने बी इयै नियां करदे हे।
\s दुश्मन कन्ने बी प्यार करना
\p
\v 27 “लेकन आऊँ तुसें सुनने आले गी आखना ऐं के अपने दुश्मनें कन्ने प्यार करो; जेड़े थुआड़े कन्ने नफरत करन, उन्दा पला करो।
\v 28 जेड़े तुसेंगी शाप दिंदे न, उनेंगी सीस दियो, जेड़े थुआड़े कन्ने बुरा सलूक करदे न उन्दे लेई प्रार्थना करो
\v 29 जेड़ा कोई थुआड़े एक पासे महू उपर चपेड़ मारे, ओसदी बक्खी दुआ बी फेरी दियो, ते जेड़ा तेरा चोगा खुस्सी लै, उसी कोरता लेने लेई बी नेई रोक।
\v 30 जे कोई तेरे थमां केश मंगै, उसी देई दे; ते जेड़ा कोई थुआड़ी चीज खुस्सी लै, ओदे कोलां नेई मंग।
\v 31 ते जियां तोस चांदे ओ के लोग थुआड़े कन्ने करन, तोस बी उन्दे कन्ने इयां गै करो।
\v 32 जेकर तोस अपने प्यार रखने आले कन्ने प्यार करो, तां एदे च थुआड़ी के बड़याई? किके पापी बी अपने प्यार करने आले कन्ने प्यार करदे न।
\v 33 जेकर तोस अपने पलाई करने आलें कन्ने गै पलाई करदे ओ, तां थुआड़ी के बड़याई? किके पापी बी ऐसा गै करदे न।
\v 34 जेकर तोस उसी दुआर दियो, जेस कोलां पी लेनें दी आस रखदे ओ, तां थुआड़ी के बडयाई? किके पापी पापियें गी दुआर दिन्दे न, के उनां गै पी बापस लैंन।
\v 35 लेकन अपने दुश्मनें कन्ने प्यार करो, ते पलाई करो, ते दुआर देईयै पी लेने दी मेद नेई रखयो, ते दुआर दियो; ते थुआड़े लेई बड़ा फल ओग; ते तोस परमप्रधान दे बच्चे ओगे, किके ओ उन्दे उपर बी जेड़े शुकर नेई करदे ते बुरें दे उपर ते बी दयालु ऐ।
\v 36 जियां थुआड़ा पिता दयालु ऐ, उयांगै तोस बी दयालु बनो।
\s दोष मत लाओ
\p
\v 37 “दोष नेई लाओ, ते थुआड़े उपर बी दोष नेई लाया जाग। कसुरबार नेई आखो, तां तुसेंबी कसुरबार नेई आख्या जाग। माफ़ करो, तां तुसेंगी बी माफ़ कित्ता जाग।
\v 38 दया करो, तां तुसेंगी बी दिता जाग। लोग थुआड़ी गोदी च पूरा-पूरा नापिऐ ते दबाई-दबाईयै, ते लाई-लेईयै ते उबरदा-उबरदा थुआड़ी गोद च पागन, किके जेस नाप कन्ने तोस नापदे ओ, उसै नाप कन्ने थुआड़े लेई नापया जाग।”
\p
\v 39 पी ओनें उनेंगी एक मसाल सनाई “के अन्नां, दुए अन्नें गी रस्ता दसी सकदा ऐ? के ओ दुए खड़े च नेई डीगगन?
\v 40 चेला अपने गुरु थमां बड़ा नेई, लेकन जेड़ा पूरा सेध ओग, ओ अपने गुरु आला लेखा ओग।
\v 41 तू अपने प्रा दी अखी च तेनके गी कि दिखना ऐं? ते अपनी गै अख दे लट्ठा नेई लबदा?
\v 42 ते अगर तू अपनी गै अखी दा लट्ठा नेई दिखदा, तां अपने प्रा गी कियां आखी सकना ऐ, ‘ए परा, रुकी जा तेरी अखी चा तेनका कढी ओड़ा?’ ए कपटी, पैलैं अपनी अख चा लट्ठा कड़, पी जेड़ा तेनका तेरे प्रा दी अखी च ऐ, उसी छैल तरीके कन्ने दिखियै कढी सकगा।
\s बूट्टे दी फल कन्ने पंछान
\p
\v 43 “कोई छैल बूट्टा नेई, जेड़ा नकमा फल दियै, ते नां गै कोई नकमा बूट्टा ऐ, जेड़ा छैल फल दियै।
\v 44 अर एक बूट्टा अपने फल कन्ने पंछानया जन्दा ऐ; लोग चुड़ीयें चा अंजीर दे फल नेई चुगदे, ते नां झड़बेरी थमां अंगुर।
\v 45 पला मनुक्ख अपने मन दे पले पंडार थमां पलीयां गल्लां कढदा ऐ; ते बुरा मनुक्ख अपने मन दे बुरे पंडार थमां बुरीयां गल्लां कढदा ऐ; किके जेड़ा मन च परोचे दा ऊऐ, ऊऐ मुं चा निकलदा ऐ।
\s कर बनाने आले दो किसम दे मानु
\p
\v 46 “जेलै तोस मेरा आखा नेई मनदे ते कि मिगी ‘ए प्रभु, ए प्रभु,’ आखदे ओ?
\v 47 जेड़ा कोई मेरे कोल ओंदा ऐ, ते मेरीयां गल्लां सुनीयै उनेंगी मनदा ऐ, आऊँ तुसेंगी दसना के ओ केस आला लेखा ऐ?
\v 48 ओ ओस मनुक्ख आला लेखा ऐ, जेनें अपना कर बनांदे बेलै जमीन च ढूगी कढी यै पत्थर उपर मनैद ते पाई, ते जदू आड़ आया तां पानी दियां टकरां ओदे कर गी लगियाँ; ते ओ उसी लाई नेई सकीयां किके ओ पक्का बने दा हा।
\v 49 लेकन जेड़ा सुनीयै नेई मनदा, ओ ओस मनुक्ख आला लेखा ऐ, जेनें मिट्टी उपर बगैर नीं दे कर बनाया, जदू आड़ आया ते टकरां लगियाँ ते ओ टेईयै सत्यानाश ओई गीया।”
\c 7
\s सूबेदार दे विश्वास उपर यीशु दा रांन ओना
\p
\v 1 जेलै ओ लोकें गी सारीयां गल्लां बोली चुकया, तां कफरनहूम च आया।
\v 2 उत्थें कुसे सूबेदार दा एक नौकर जेड़ा जिसी ओ जादै प्यारा करदा हा, बीमारी कन्ने मरने उपर हा।
\v 3 ओनें यीशु दी चर्चा सुनीयै यहूदीयें दे केई प्राचीन गी ओदे अगें ए अर्ज करने गी ओदे कोल पेजया के आईयै मेरे नौकर गी चंगा कर।
\v 4 ओ यीशु दे कोल आईयै, बड़ी अर्ज करन लगे, “ओ सूबेदार एस काबल ऐ के तू ओदे लेई ए करें,
\v 5 किके ओ साड़ी जाती कन्ने प्यार करदा ऐ, ते ओनें गै साड़े प्रार्थनाकार गी बनाया ऐ।”
\v 6 यीशु उन्दे कन्ने-कन्ने गीया, लेकन जेलै ओ कर दे कोल गै हा, तां सूबेदार ने ओदे कोल केई दोस्तें गी पेजीयै आखी पेजया, “ए प्रभु, कष्ट नेई कर, किके आऊँ एस काबल नेईयैं के तू मेरे कर दे अंदर आवै।
\v 7 एदे लेई मैं अपने आप गी एस काबल बी नेई समझया के तेरे कोल अवां, लेकन वचन गै बोली दे ते मेरा सेवक ठीक ओई जाग।
\v 8 आऊँ बी अख्त्यार रखने आला मानु ऐं, ते सपाई मेरे थलै न। जेलै आऊँ एक गी आखना के जा! तां ओ जंदा ऐ; ते दुए गी आखना के आ! तां ओ ओंदा ऐ; ते जेलै अपने कुसे नौकर गी आ आखना ए कर! ते ओ करदा ऐ।
\v 9 ऐ सुनीयै यीशु गी अरांनगी लगी ते ओनें मुं मोड़ीयै ओस पीड गी जेड़ी ओदे पिछें आवा करा दी ही, आखया, आऊँ थुआड़े कन्ने सच आखना ऐं के मैं इस्राएल च बी इयै जियां बश्वास नेई दिखया।
\v 10 ते पेजे दे लोकें कर आईयै ओदा नौकर ठीक ओए दा दिखया।”
\s मोर्दे गी जीवन-दान
\p
\v 11 थुड़े धयाडें कोलां बाद यीशु नाईन नां दे एक शैर च गीया। ओदे चेलें ते बडी पीड ओदे कन्ने जा दी ही।
\v 12 जेलै ओ शैर दे दरबाजे दे कोल पूजया, ते दिखखो, लोक एक मुरदे गी बार लेईयै जा दे हे; जेड़ा अपनी माऊ दा इकै एक पुत्तर हा, ते ओ विधवा ही; ते शैर दे मते गै लोक ओदे कन्ने हे।
\v 13 उसी दिखियै प्रभु तरस कन्ने परोइया आया, ते उनेंगी आख्या, “नेई रोह।”
\v 14 ओस बेलै ओनें कोल आईयै लाश गी छुत्ता, ते चुकनें आलें रुकी गै, पी ओनें आखया, “ए जवान, आऊँ तुगी आखना ऐं, ओठ!”
\v 15 ओस बेलै ओ मुरदा उठी गीया, ते बोलन लगा। ओनें उसी ओदी मां गी सौंपी दिता।
\v 16 एस गल्ल दे उपर सारें च डर छाई गीया, ते ओ परमेसर दी बड़याई करियै बोलन लगे, “साड़े बेच एक बड़ा पविखवक्ता आया ऐ, ते परमेसर ने अपने लोकें उपर दया कित्ती ऐ।”
\v 17 ते ओदे बारै च ए गल्ल सारे यहूदीया लाकें ते आसे-पासे दे सारे देश च फैली गेई।
\s यूहन्ना दा सुयाल
\p
\v 18 ते यूहन्ना गी ओदे चेलें इनें सारीयें गल्लें दी खबर दिती।
\v 19 ओस बेलै यूहन्ना ने अपने चेलें बिचा दों गी बुलाईयै प्रभु दे कोल ऐ पूछने दे लेई पेजया “के औने आला तू गै ऐं, जां अस कुसे दुए दा एन्तजार करचै?”
\v 20 उनै ओदे कोल आईयै आखया, “यूहन्ना पवित्रशनांन देने आले असेंगी तेरे कोल ए पूछने गी पेजया ऐ के, के औने आला तू गै ऐं, जां अस कुसे दुए दा एन्तजार करचै?”
\v 21 उसै कड़ी च ओनें मते सारें दी बीमारीयें ते दुखें, ते दोष्टआत्मायें चा छुड़काया; ते मते सारे अन्नें दियां अखीयाँ खोलीयां;
\v 22 ते ओनें उनेंगी आखया, “जेड़ा केछ तोस दिखया ते सुनया ऐ, जाये यूहन्ना गी आखी दियो; के अन्नें दिखदे न, ते लिञें चलदे-फिरदे न, कोढ़ी शोद्ध कित्ते जंदे न, ते बोले सुनदे न, ते मोदे जिन्दे कित्ते जंदे न, ते गरीबें गी शोभ समाचार सनाया जन्दा ऐ। \f + \fr 7:22 \ft (यशा: 35:5-6, यशा: 61:1)\f*
\v 23 तन्न न ओ, जेड़े मेरी खातर ठोकर नेई खांन।”
\p
\v 24 जेलै यूहन्ना दे पेजे दे लोक यीशु कोलां बापस आई गै तां यीशु यूहन्ना दे बारै च लोकें गी आखन लगया, “तोस जंगल च के दिखन गेदे हे? के अवा कन्ने ईल्दे सरकंडे गी?
\v 25 तां पी तोस के दिखन गै हे? के साधा चोगा ला दे मनुक्ख गी? दिखखो, जेड़े रंग-बरंगे कपड़े लांदे ते सोख-चैन च रौंदे न, ओ राज भवनैं च रौंदे न
\v 26 तां पी के दिखन गेदे हे? के कुसे पविखवक्ता गी? आं, आऊँ तुसेंगी आखना ऐं, लेकन पविखवक्ता थमां बी बड्डे गी।
\v 27 ए उवै ऐ, जेदे बारै च शास्त्र च लिखा ऐ; दिखखो, आऊँ अपने दूत गी तेरे अगें-अगें पेजना ऐ, जेड़ा तेरे अगें रस्ता सीधा करग।”
\p
\v 28 “आऊँ थुआड़े कन्ने सच आखना ऐं के जेड़े जनांनीयें थमां जम्मे दे न, उन्दे बिचा यूहन्ना कोलां बड़ा कोई नेई; लेकन जेड़ा परमेसर दे राज बिच निक्के थमां निक्का ऐ ओ ओस थमां बी बड़ा ऐ।”
\v 29 ते सारे आम लोकें सुनीयै ते चुंगी लेने आलें बी यूहन्ना कोलां पवित्रशनांन लेईयै परमेसर गी सचा मनी लेत्ता।
\v 30 लेकन फरीसियें ते कनून दे उस्तादें ओदे कोलां पवित्रशनांन नेई लेईयै परमेसर दे मकसद गी अपने लेई टाली दित्ता।
\p
\v 31 “खीरी च; आऊँ एस योग दे लोकें दा मेल केस कन्ने दियां के ओ केदै आला लेखा न?
\v 32 ओ उनै बच्चें आला लेखा न जेड़े बजारें च बैठीयै एक दुए पकारिऐ बोलदे न, असैं थुआड़े आसतै बैंसली बजाई, ते तोस नेई नचे; असैं वलाव कित्ता, ते तोस नेई रोए!
\v 33 किके यूहन्ना पवित्रशनांन देने आला नां रुट्टी खानदा आया, नां अंगुरें दा रस पिन्दा आया, ते तोस आखदे ओ, ओदे च दोष्टआत्मा ऐ।
\v 34 मनुक्ख दा पुत्तर खंदा-पिन्दा आया ऐ, ते तोस आखदे ओ, दिखखो, पेटू ते पीने आला मनुक्ख, चुंगी लेने आलें दा ते पापीए दा दोस्त।
\v 35 लेकन ज्ञान अपने सारे बच्चें कोलां सच्चा मन्या गीया ऐ।”
\s शमौन फरीसी दे कर पापी जनांनी गी माफी दा दान
\p
\v 36 पी कुसे फरीसी ने ओदे अगें अर्ज कित्ती के ओ ओदे कन्ने पोजन करै, खीरी च; ओ ते ओदे चेलें ओस फरीसी दे कर च जाईयै पोजन करन बैठे।
\v 37 ओस शैर दी एक पापी जनानी ने ए पता कित्ता के ओ फरीसी दे कर च पोजन करने गी बैठे दा ऐ, संगमरमर दी शीशी च कीमती इत्र आंदा।
\v 38 ते ओदे पैरें दे कोल, पिछें खडोईयै, रोंदीऐ-रोंदीऐ ओदे पैरेन गी अथरू कन्ने ते अपने बालैं कन्ने साफ करन लगी ते ओदे पैरें च बार-बार मीठे देईयै इत्र डोलया।
\v 39 ए दिखियै ओ फरीसी जेनें यीशु गी बलाया हा, अपने मन च सोचन लगया, “जेकर ए पविखवक्ता ओंदा तां जानी लेनदा हा के ए जेड़ी उसी छुआ दी ऐ, ओ कोन ते केस चाली दी जनानी ऐ, किके ओ ते पापी ऐ।”
\v 40 यीशु ने ओदे वचार जानियें उसी जबाब दिता, “ए शमौन, मिगी तुगी केछ आखना ऐ।” ओ बोलया, “ए गुरु, बोलो।”
\v 41 यीशु ने ए मसाल दित्ता “कुसे शाऊकार दे दो देनदार हे, एक पंज सौ ते दुआ पंजा दीनार दा देनदार हा।
\v 42 जेलै उन्दे कोल बापस देने लेई केछ नेई रिया, ते ओनें दौनीं गी माफ़ करी दिता। खीरी च उन्देचा कोन ओदे कन्ने जादै प्यार करग?
\v 43 शमौन ने जबाब दिता, मेरी समझ च ओ, जेदा ओनें जादै छुड़ी दिता।” ओनें उसी आखया, “तो ठीक वचार कित्ता ऐ।”
\v 44 ते ओस जनानी आले पासे मुड़ीयै शमौन गी आखया, “के तू एस जनानी गी दिखदा ऐं? आऊँ तेरे कर आया तो मेरे पैर तोने दे लेई पानी नेई दिता, लेकन एनें मेरे पैर अथरू कन्ने गिले कित्ते ते अपने बालैं कन्ने साफ कित्ता।
\v 45 तो मिगी मीठा नेई दित्ता, लेकन जेलै दा आऊँ आएदा ऐं ओसलै दे ओनें मेरे पैरें गी मीठे देना नेई छुड़या।
\v 46 तो मेरे सेर उपर तेल नेई डोलया, लेकन एनें मेरे पैरें गी तेल डोलया ऐ।
\v 47 एसकरी आऊँ तुगी आखना ऐं के एदे पाप जेड़े मते हे, माफ़ ओए, किके एनें बड़ा प्यार कित्ता; लेकन जेदा थुड़े माफ़ ओया ऐ, ओ थुड़ा प्यार करदा ऐ।”
\v 48 ते ओनें ओस जनानी गी आखया, “तेरे पाप माफ़ ओए।”
\v 49 पी जेड़े लोक ओदे कन्ने पोजन करन बैठे हे, ओ अपने-अपने मन च सोचन लगे, “ए कोन ऐ जेड़े पापें गी बी माफ़ करदा ऐ?”
\v 50 लेकन ओनें जनानी कन्ने आखया, “तेरे बश्वास ने तुगी बचाई लेत्ता ऐ, खुशी कन्ने चली जा।”
\c 8
\s यीशु दी शिखयां
\p
\v 1 एदे बाद ओ शैर-शैर ते घरां-घरां परचार करदा ते परमेसर दे राज दा शोभ समाचार सनांदा ओई फेरन लगया, ते ओ बारां चेलें ओदे कन्ने हे।
\v 2 ते केछ जनांनीयां बी जेड़ीयां दोष्टआत्मायें, ते बीमारीयें कोलां छुड़काईयां गेईयां हां, ते ओ ए न; मरियम जिसी मगदलीनी आख्या जन्दा हा, जेदे बिचा सत दोष्टआत्मायें निकलीयां हां,
\v 3 ते राजा हेरोदेस दे पण्डारी खुजना दी जनानी योअन्ना, ते सूसन्नाह, ते मतीयां ओर गै जनांनीयां। ए अपनी-अपनी कमाई कन्ने ओदी सेवा करदी हां।
\s बी रानें आले दी मसाल
\p
\v 4 जेलै बड़ी पीड किठी ओई, ते शैर-शैर दे लोक ओदे कोल चली औंदे हे, ते ओनें मसाल च आख्या;
\v 5 “एक बी राने आला बी राने गी निकलया। रांदे बेलै केछ बी रस्ते दे कंडै पे, ते पैरें थलै मन्दोई गै, ते अम्बर दे पैंछीयैं उनेंगी चुगी लेत्ता।
\v 6 ते केछ पत्थरें उपर पे, ते लगे, लेकन मिटी नेई मिलने कन्ने सुक्की गै।
\v 7 केछ चुड़ीयें च पे, ते चुड़ीयें कन्ने-कन्ने लगियै उनेंगी दबाई लेत्ता।
\v 8 ते केछ त्यार कित्ती दी जमीन उपर पे, ते लगियै सौ गुणा फल दित्ता। ए मसाल बोलियै ओनें उच्ची बाज कन्ने आखया, अगर तोस समझना चांदे ओ, तां त्यांन कन्ने सुनो, जेड़ा आऊँ आखना ऐं।”
\s मसाल्लें दा मकसद
\p
\v 9 ओदे चेलें उसी पूछया के एस मसाल दा मतलब के ऐ?
\v 10 ओनें आखया, “तुसेंगी परमेसर दे राज दे पेदें दी समझ दिती गेदी ऐ, लेकन लोकें गी कानी च सुनाया जन्दा ऐ, एसकरी के ओ दिखदे ओई बी नेई दिखन, ते सुनदे ओई बी नेई समझन।”
\s बी राने आले दी मसाल दा मतलब
\p
\v 11 “मसाल दा मतलब ए ऐ; बी तां परमेसर दा वचन ऐ।
\v 12 रस्ते दे कंडै दे ओन, जिन्नें वचन सुनया; ओसलै शतान आईयै उन्दे मन बिचा वचन चुगी लेई जन्दा ऐ के कुतै ऐसा नेई ऊऐ के ओ बश्वास करियै मुक्ति पान ते बची जान।
\v 13 पत्थर उपर पेदे ओन के जदू ओ वचन सुनदे न, ते खुशी कन्ने वचन गी मन्नी तां लैंदे न, लेकन जड़ नेई पकड़ने दे कन्ने ओ थुड़े चेर तकर बश्वास करदे न ते परिख्या दे बेलै पिछें अटी जनदे न।
\v 14 जेड़े चुड़ीयें च पेदे ओन, जेड़े सुनदे न, लेकन अगें चलीयै चेंता, ते पैसा-तेला, ते जिंदु दे सोख चैन च फसी जनदे न ते उन्दे च फल नेई पकदा।
\v 15 लेकन तयार कित्ती दी जमीन उपर दे ओन, जेड़े वचन सुनिऐं पले ते छैल मन च सम्भाले रौंदे न, ते सबर कन्ने फल दिन्दे न।
\s दियै दा इस्तेमाल
\p
\v 16 “कोई दीया जलाईयै पांढे कन्ने नेई खटदा, ते नां खट दे थलै रखदा ऐ, लेकन उच्ची जगै उपर रखदा ऐ के अन्दर औने आलें गी लो लबै।
\v 17 केछ छपया नेई जेड़ा परकट नेई ऊऐ, ते नां केछ गोप्त ऐ जेसदा पता नेई लगे, ते परकट नेई ऊऐ।
\v 18 एसकरी चकने रवो के तोस केस रीति कन्ने सुनदे ओ? किके जिन्दे कोल ऐ उसी दिता जाग, ते जिन्दे कोल नेई ऐ ओदे कोलां ओ बी लेई लीता जाग, जिसी ओ अपना समझदा ऐ।”
\s यीशु दा सच्चा परिवार
\p
\v 19 ओदी मा ते ओदे प्रा ओदे कोल आए, लेकन पीड दे कारन ओदे कन्ने मिली नेई सके।
\v 20 उसी गलाया गीया, “तेरी मा ते तेरे प्रा बार खड़ोते दे न, ते तेरे कन्ने मिलना चांदे न।”
\v 21 ओनें एदे जबाब च उनेंगी आखया, “मेरी मा ते मेरे प्रा ए न, जेड़े परमेसर दा वचन सुनदे ते मनदे न।”
\s अंधी ते तफान गी चोप्प कराना
\p
\v 22 पी एक धयाडै यीशु ते ओदे चेलें किशती उपर चढ़े, ते ओनें उनेंगी आखया, “आओ, चील दे पार चलचे।” खीरी च; उनै किशती खोली दिती।
\v 23 जेलै किशती चला दी ही, ते ओ सेई गीया; ते चील च अंधी आई ते किशती पानी च प्रोचन लगी ते ओ खतरे च हे।
\v 24 ओस बेलै उनै कोल आईयै यीशु गी जगाया, ते आखया, “गुरु! गुरु! अस खत्म लगियै ओना।” पी ओनें उठीयै अंधी गी ते पानी दी पौडें गी चेडकया ते ओ थमी गै ते चैन ओई गीया।
\v 25 पी ओनें उनेंगी आखया, “थुआड़ा बश्वास कुत्थें हां?” लेकन ओ डरी गै ते रांन ओईयै अप्पुं पिछें आखन लगे, “ए कोन ऐ जेड़ा तफान ते पानी गी बी उक्म दिंदा ऐ, ते ओ ओदी मनदे न?”
\s दुष्ट आत्में गी बार कढया जाना
\p
\v 26 पी यीशु ते ओदे चेलें गिरसेनियों दे देश च पूजे, जेड़ा गलील दी चील दे दूऐ पार ऐ।
\v 27 जेलै ओ कंडै उपर उतरया ते ओस शैर चा एक मानु उसी मिलया जेदे च दोष्टआत्मायें हियां। ओ मते धयाडां हां कपड़े नेई लांदा हा ते नां अपने कर रौंदा हा लेकन कबरें च रौंदा हा, आलां के लोग उसी संगलें ते बेड़ीयें कन्ने बनदे हे तांबी ओ टुकड़े-टुकड़े करी दिन्दा हा ते दुष्ट आत्मा उसी जंगलें फेरदीयां हा।
\v 28 ओ यीशु गी दिखियै करलाया, ते ओनें ओदे अगें गोढे नुआईयै उच्ची बाज बेच आखया, “ए परमप्रधान परमेसर दे पुत्तर यीशु! मिगी तेरे कन्ने के कम ऐ? आऊँ तेरे अगें अर्ज करना के मिगी तंग नेई कर।”
\v 29 किके ओ ओस दोष्टआत्मा गी मानु बिचा कढने दा उक्म दया दा हा, एसकरी के ओ अशोद्ध आत्मा ओदे उपर कड़ी-कड़ी औंदीयां हियां।
\v 30 यीशु ने उसी पूछया, “तेरा नां के ऐ?” ओनें आखया, “सैना,” किके बड़ीयां दोष्टआत्मायें ओदे च बसीदियां हियां।
\v 31 ओनें ओदे अगें अर्ज कित्ती के असेंगी अथाह कुंड च जाने दा उक्म नेई दे।
\v 32 उत्थें पाड़ी उपर सूरें दा एक बड़ा चोण्ड चरा दा हा, खीरी च उनै ओदे अगें अर्ज कित्ती के असेंगी उन्दे च जान दे। ओनें उनेंगी जाना दिता।
\v 33 ओस बेलै दोष्टआत्मायें ओस मनुक्ख चा निकलियै सूरें च चली गई ते ओ चोण्ड कंडै थमां कूदीयै चील च जाई पिया ते डुब्बी मरया।
\p
\v 34 गुआलें ए जे केश ओया ते दिखियै नस्से गै, ते शैर, ते घरां च जाईयै ओदी खबर दित्ती।
\v 35 ते लोक ए जे केश ओया हा उसी दिखने गी निकले, ते यीशु दे कोल आईयै जेस मानु च दोष्टआत्मायें निकली हियां, उसी यीशु दे पैरें दे कोल कपड़े पाएदे द ते ठीक-ठाक बैठे दा दिखियै डरी गै;
\v 36 ते देखनेआलें उनेंगी दसया के ओ दुष्ट आत्में दा सतादा मानु कियां चंगा ओया।
\v 37 पी गिरसेनियों देश दे आसे-पासे दे सारे लोकें ने यीशु अगें अर्ज कित्ती के साड़े ईथुं चली जा; किके उन्दे च बड़ा डर छाई गेदा हा। खीरी च; ओ किशती उपर चढ़ीयै चली गीया।
\v 38 जेस मनुक्ख चा दोष्टआत्मायें निकली इयां ओ ओदे अगें अर्ज करन लगया के मिगी अपने कन्ने रौना दे, लेकन यीशु ने उसी विदा करियै आखया।
\v 39 “अपने कर चली जा ते लोकें गी दस के परमेसर ने तेरे लेई किन्नें बड्डे बड्डे कम कित्ते न।” ओ जाईयै सारे शैर च एदा प्रचार करन लगया के यीशु ने मेरे लेई किन्नें बड्डे-बड्डे कम कित्ते।
\s रोगी जनांनी ते मरी दी कुड़ी गी जिन्दा करना
\p
\v 40 जेसलै यीशु बापस आवा दा हा, तां लोक खुशी कन्ने उसी मिले, किके ओ सारे उसी बलगा दे हे।
\v 41 इन्नें च याईर नां दा एक मानु जेड़ा प्रार्थनाकार दा प्रधान हा, आया ते यीशु दे पैरें च पेईयै ओदे अगें अर्ज करन लगया के मेरे कर चल,
\p
\v 42 किके ओदी बारां बरें दी इकै एक कुड़ी ही, ते ओ मरने आली ही। जेलै ओ जा दा हा, ओसलै लोक ओदे चवखे हे।
\v 43 एक जनानी जिसी बारां बरें दा खून पौने दा रोग हा, ते ओ अपने सारा पैसा किमें दे पिछें खर्च करी चुकी ही, पी बी कुसे दे अथ्थें ठीक नेई ओई सकी,
\v 44 ओनें पिछुं दा आईयै ओदे कपड़े गी छुत्ता, ते फोरन ओदा खून बगना बन्द ओई गीया।
\v 45 एदे उपर यीशु ने आखया, “मिग कोन्नें छुत्ता?” जेलै सारे मुकरने लगे, तां पतरस ते ओदे दोस्तें आखया, “ए गुरु, तुगी तां पीड दबा दी ऐ ते तेरे चवखे ओई दी ऐ।”
\v 46 लेकन यीशु ने आखया, “कुसे मिगी छुत्ता ऐ, किके मिगी पता चलया के मेरे चा शक्ति निकली ऐ।”
\v 47 जेलै जनानी ने दिखया के आऊँ छपी नेई सकदी, पी कम्बदे ओई आई ते ओदे पैरें च पेईयै सारे लोकें दे सामने आख्या के मैं कि उसी छुत्ता, ते कियां फोरन ठीक ओई गई।
\v 48 ओनें उसी आखया, “बेटी, तेरे बश्वास ने तुगी चंगा कित्ता ऐ, खुशी कन्ने चली जा।”
\v 49 ओ ए बोला दा गै हा इन्नें च कुसे प्रार्थनाकार दे प्रधान दे उत्त्थुं दा आईयै आखया, “तेरी कूडी मरी गेई गुरु गी कष्ट नेई दे।”
\v 50 यीशु ने ए सुनीयै उसी जबाब दिता, “नेई डर; सेर्फ बश्वास रख, ते ओ बची जाग।”
\v 51 कर च आईयै ओनें पतरस, यूहन्ना ते याकूब, ते कूडी दे मा-प्पो गी छुड़ीयै ओर कुसे गी अपने कन्ने औन नेई दिता।
\v 52 सारे ओदे लेई रुआ पिटा दे हे, लेकन ओनें आखया, “रोह नेई; ओ मरी नेई लेकन सवा दी ऐ।”
\v 53 लोक ए समझीयै के कुड़ी मरी गेदी ऐ ओदा मजाक करन लगे।
\v 54 लेकन ओनें ओदा अथ्थ पकड़या, ते पकारिऐ आखया, “ए कूडी, ओठ!”
\v 55 उसै बेलै ओदे प्राण चली आए ते ओ फोरन उठी बैठी। पी ओनें उक्म दित्ता के उसी केछ खाणे गी दिता जा।
\v 56 ओदे मा-प्पो रांन ओईए, लेकन ओनें उनेंगी गलाया के ए जेड़ा ओया ऐ कुसे गी नेई अख्यो।
\c 9
\s बारां चेलें गी पेजया जाना
\p
\v 1 पी ओनें बारें चेलें गी बुलाईयै उनेंगी सारे दोष्टआत्मायें ते बीमारीयें गी दूर करन लेई शक्ति ते अख्त्यार दिता।
\v 2 ते उनेंगी परमेसर दे राज दा प्रचार करने ते बीमारें गी चंगा करन लेई पेजया।
\v 3 ओनें उनेंगी आखया, “अपने रस्ते लेई केछ नेई लियो-नां गै सोट्टा, नां चोली, नां रुट्टी, ते नां रूपये-पैसे ते दो-दो कोरते।
\v 4 ते जेस कुसे कर च तोस जागे, उत्थें रवो ते उत्त्थुं दा गै विदा ओ।
\v 5 ते जेड़ा तुसेंगी स्वीकार नेई करग, ओस शैर चा निकलदे मौके अपने पैरें दी तूड़ चाढ़ी ओड़ो के उन्दे उपर गवाही ऊऐ।”
\v 6 खीरी च; ओ निकलियै घरां-घरां शोभ समाचार सनांदे ते अर जगा च लोकें गी चंगा करदे फिरदे रहे।
\s हेरोदेस दा कब्राया जाना
\p
\v 7 ते देश दी चौथाई दे राजा हेरोदेस ए सब सुनीयै कबराई गीया, किके केछ लोकें ने आख्या के यूहन्ना मरे दे बिचा जिन्दा ओई गीया ऐ,
\v 8 ते किन्नें लोकें ए आख्या के एलिय्याह परकट ओया ऐ, ओर लोकें ए आख्या के पुराने पविखवक्तें बिचा कोई जिन्दा ओईदा ऐ।
\v 9 हेरोदेस राजा ने आखया, “यूहन्ना दा सेर ते मैं कटया हा, ऊन ए मानु कोन ऐं जेसदे बारै च आऊँ ऐसीयां गल्लां सुना नां ऐं?” ते ओनें उसी दिखने दा मन बनाया।
\s पंज जार लोकें गी खाणा खलाना
\p
\v 10 पी प्रेरित बापस आईयै जे केछ उनै कित्ता हा, उसी दसी दिता। पी ओ उनेंगी लग लेईयै चोप्प चाप बेतसैदा नां दे शैर च गीया।
\v 11 लेकन पीड दे लोकें गी पता लगी गीया ते ओ ओदे पिछें चली पे। ते ओ उत्थें दे लोकें गी खुशी कन्ने मिल्या ते उन्दे कन्ने परमेसर दे राज दियां गल्लां करन लगया, ते जेड़े चंगा ओना चान्दे हे उनेंगी चंगा कित्ता।
\p
\v 12 जेलै धयाडा करोन लगया ते बारें चेलें ओसदे कोल आईयै आखया, “लोकें गी विदा कर के ओ आसे-पासे दे घरां ते बस्तियें च जाईयै अपने लेई रौने गी जगा ते खाणे दा केछ एन्तजाम करन, किके अस इत्थैं सुनसान जगा च ओं।”
\v 13 ओनें उनेंगी आखया, “तो गै इनेंगी केछ खाणे गी दियो।” उनै आखया, “साड़े कोल पंज रुट्टीयाँ ते दो मछीयें गी शुड़ीयै ते केश नेईयैं; लेकन हां, जेकर अस जाईयै इनें सबनी लोकें लेई रुट्टी मुल्ले लेई औचे, तां ओई सकदा ऐ।
\v 14 पी (किके इत्त्थैं लग-पग पंज जार मर्द हे)। ते ओनें अपने चेलें गी आखया, इनेंगी पंजा-पंजा करियै बिं च बठाई दियो।”
\v 15 उनै उयांगै कित्ता, ते सारे गी बैठाई ओड़या।
\v 16 ओस बेलै ओस पंज रुट्टीयाँ ते दो मछीयां गी लेईयै, सोर्ग आली बखी दिखियै परमेसर दा शुकर कित्ता ते उन्दे उपर सीस मंगी ते त्रोड़ी-त्रोड़ीऐ चेलें गी दिन्दा गीया दा के लोकें गी देन।
\v 17 खीरी च सारे खाईयै रजी गै, ते चेलें बचे दे टुकड़े दियां बारां टोखरियां परीयां।
\s पतरस थमां यीशु गी मसीह मनना
\p
\v 18 जेलै ओ सुन्नी जगा प्रार्थना करा दा हा ते चेलें ओदे कन्ने हे, ते ओनें उनेंगी पूछया के लोक मिगी के गलांदे न?
\v 19 उनै उसी जबाब दिता “यूहन्ना पवित्रशनांन देने आला; ते कोई कोई एलिय्याह ते कोई कोई औने पुराने पविखवक्तें चा कोई जिन्दा ओई गेदा ऐ।
\v 20 ओनें उनेंगी पूछया, लेकन तोस मिगी के आखदे ओ?” पतरस ने जबाब दिता, “परमेसर दा मसीह।”
\v 21 पी ओनें उनेंगी ठाकीयै गलाया के ए गल्ल कुस्सै कन्ने नेई आखयो।
\s यीशु थमां अपनी मौत दी पविख्वानी
\p
\v 22 ते ओनें आखया, मनुक्ख दे पुत्तर लेई जरुरी ऐ के ओ दोख पोगै, ते प्राचीन, प्रधान याजकें, शास्त्री उसी तोच्छ समझीयै मारी ओड़न, ते ओ त्रिये धयाडै जिन्दा ओई जा।
\s यीशु दे पिछें चलने दा मतलब
\p
\v 23 ओनें सारे गी आखया, जे कोई मेरे पिछें औना चा, तां ओ अपने आप दा एनकार करै ते रोज अपना सूली चुकियै मेरे पिछें आई जा।
\v 24 किके जेड़ा कोई अपने प्राण गी बचाग ओ उसी गुआग, लेकन जेड़ा कोई मेरी खातर प्राण गुआग ओ उसी बचाग।
\v 25 जेकर मनुक्ख सारी दुनिया गी आसल करी लै ते अपने प्राण गुआई दे जां ओदी आनी करै, तां उसी के फायदा ओग?
\v 26 जेड़ा कोई मेरे कोलां ते मेरीयें ग्ल्लें कोलां शरमिन्दा ओग, मनुक्ख दा पुत्तर बी जेलै अपनी ते अपने प्पो दी ते पवित्र सोर्गदूतें दी मैमा कन्ने औग तां ओ बी शरमिन्दा ओग।
\v 27 “आऊँ थआड़े कन्ने सच आखना ऐ के जेड़े इत्थैं खड़ोते दे न उन्देचा कोई-कोई ऐसे न के जदू तकर परमेसर दा राज नेई दिखी लैंन अतुं तकर मौत दा स्वाद नेई चखघंन।”
\s मूसा ते एलिय्याह कन्ने यीशु
\p
\v 28 इनें गल्लें कोलां कोई अट्ठ देन बाद च ओ पतरस, ते यूहन्ना ते याकूब गी कन्ने लेईयै प्रार्थना करन लेई पाड़ी उपर गीया।
\v 29 जेलै ओ प्रार्थना करा दा गै हा, तां ओदे मुंह दा रंग बदली गीया, ते ओदे कपड़े चिट्टे ओईयै चमकन लगे।
\v 30 ओस बेलै मूसा ते एलिय्याह, ए दो मनुक्ख ओदे कन्ने गल्लां करा दे हे।
\v 31 ए सारे मैमा च प्रकट ओए ए ते ओदे मरने दे बारै च गल्लां करा दे हे, जेड़ा यरूशलेम च ओनें आला हा।
\v 32 पतरस ते ओदे साथी निंदर च परोई दे हे, जेलै ओ निंद्रे चा बिजे, ते ओदी मैमा गी ते ओदे कन्ने उनै दो मनुक्खें गी खडोते दें दिखया।
\v 33 जेलै ओ ओदे कोल जान लगे तां पतरस ने यीशु गी आखया, “ए प्रभु, साड़ा इत्थैं रौना चंगा ऐ; अस त्रै तम्बू बनाचै, एक तेरे लेई, एक मूसा लेई ते एक एलिय्याह दे लेई” ओ जानदा नेई हा के ओ के आखादा ऐ।
\v 34 ओ ए आखादा गै हा के एक बदल ने आईयै उनेंगी केरी लिया, ते जेलै बदल उनेंगी केरन लगा, तां ओ डरी गै।
\v 35 ते ओस बदल चा ए बाज आई, “ए मेरा प्यारा पुत्तर ऐ ते मेरा चुने दा ऐ, एस दी सुनो।”
\v 36 ए बाज ओनें कोलां बाद यीशु उत्थें इकला दिखया; ते ओ सारे चोप्प ओई गै ते जे केछ उनै दिखया हा ओदे बारै च उनै धयाड़ें च कुसे गी नेई दसया।
\s जागते गी दुष्टात्मा कोलां छटकारा
\p
\v 37 ते दुए देन जेलै ओ पाड़ी उपरा थलै उतरे तां एक बड़ी पीड उन्दे कन्ने आई मिली।
\v 38 ते दिखो, पीड चा एक मनुक्ख जोरिऐ आखया, “ए गुरु, आऊँ तेरे अगें अर्ज करना के तोस मेरे पुत्तर उपर दया करो, किके ओ मेरा इकै-एक पुत्तर ऐ।
\v 39 ते दिखग, एक दोष्टआत्मा ओदे च समाई जन्दी ऐ, ते ओ चानक क्र्लांदा ऐ; ते ओ उसी ऐसा मरोड़दी ऐ के एदे मुं च कफ-कचुड निकलदी ऐ; ते उसी मरोड़ीयै मुश्कल कन्ने छुडदी ऐ।
\v 40 मैं तेरे चेलें अगें अर्ज कित्ती के ओ इसी कढन, लेकिन ओ नेई कढी सके।”
\v 41 “यीशु ने जबाब दिता, ए अविश्वासीयें ते अठीले लोको, आऊँ कदुं तकर थुआड़े कन्ने रौगा ते थुआड़ी सेन्दा रौगा? अपने पुत्तर गी इत्थैं लेई आ।”
\v 42 ओ आवा गै करा दा हा के अशोद्ध आत्मा ने उसी जमीन उपर तराटीयै ते बुरी चली मरोड़या, लेकन यीशु ने दोष्टआत्मा गी चेडकीया ते जागते गी ठीक करियै ओदे पिता गी सौम्पी ओड़या।
\p
\v 43 ते सारे लोक परमेसर दे बड़े चमत्कार गी दिखियै रांन ओए। लेकन जेलै सब लोक जेड़े ओ चमत्कार दे कम करदा हा केछ करा दा हा, रांनगी करा दे हे तां ओनें अपने चेलें गी आखया,
\v 44 “ए गल्लां थुआड़े कन्ने च रौन, किके मनुक्ख दा पुत्तर लोकें दे अथ्थ पड़काया जाने आला ऐ।”
\v 45 लेकन ओ इन्नें गल्लें गी नेई समझदे हे, ते ए गल्ल उन्दे कोलां गोप्त च रेई के ओ इसी नेई समझी सकन, ते ओ एस बारै च उसी पूछने लेई डरदे हे।
\s सबनी कोल बड़ा कोन?
\p
\v 46 पी उन्दे च ए गल्ल चली के साड़े चा कोन बड़ा ऐ?
\v 47 लेकन यीशु ने उन्दे मन दे वचार गी समझी लिया, ते एक जागत गी लेईयै अपने कोल खड़ा कित्ता,
\v 48 ते ओनें आखया, “जेड़ा कोई एस जागत गी मेरे नां च ग्रहण करदा ऐ, ओ मिगी ग्रहण करदा ऐ ते जेड़ा कोई मिगी ग्रहण करदा ऐ, ओ मेरे पेजन आले गी ग्रहण करदा ऐ, किके जेड़ा थुआड़े च सारे कोलां निकें कोलां निका ऐ, उवै बड़ा ऐ।”
\s जेड़ा खलाफ नेई? ओ मेरे कन्ने ऐ
\p
\v 49 ओस बेलै यूहन्ना ने आखया, “ए गुरु, असैं एक मनुक्ख गी तेरे नां च दोष्टआत्मायें कढदे दिखया ते असैं उसी मना कित्ता, किके ओ साड़े कन्ने ओईयै तेरे पिछें नेई चलदा हा।
\v 50 यीशु ने आखया, उसी मना नेई करो; किके जेड़ा कोई थुआड़े वरोध च नेई, ओ थुआड़े कन्ने ऐ।”
\s यरूशलेम दा सफर
\p
\v 51 जेलै ओदे सोर्ग जाने दा बेला लागे औने आले हे, तां ओनें यरूशलेम जाने दा वचार पक्का कित्ता।
\v 52 ते ओनें अपने अगें दूत पेजे। ओ सामरियें दे एक घरां च गै के ओदे लेई जगा त्यार करन।
\v 53 लेकन उनै लोकें ने उसी उत्थें उतरन नेई दिता, किके ओ यरूशलेम जा दा हा।
\v 54 ए दिखियै ओदे चेलें याकूब ते यूहन्ना ने गलाया के, “ए प्रभु, के तू चांना ऐ के अस उक्म देचै, के अम्बर चा अग्ग किरे ते इन्नें लोकें गी पस्म करी दे?”
\v 55 लेकन ओनें उनेंगी चेडकया ते आखया, “तोस नेई जानदे के थुआड़े च केड़ी आत्मा दे ओ। किके मनुक्ख दा पुत्तर लोकें दे प्राण गी नाश करन लेई नेई लेकन बचान लेई आया ऐ।”
\v 56 ते ओ कुसे ओर घरां च चली गै।
\s यीशु दे पिछें चलने दा मतलब
\p
\v 57 जेलै ओ रस्ते च जा दे हे, तां कुसे उसी आखया, “जिथ्थें-जिथ्थें तू जागा, आऊँ तेरे पिछें चलगा।”
\v 58 यीशु ने उसी आखया, “लुम्बीयें दे नेर ते अम्बर दे पैंछीयें दे अलड़े ओन्दे न, लेकन मनुक्ख दे पुत्तर गी से खटने गी बी जगा नेईयैं।”
\v 59 ओनें दुए गी आखया, “मेरे पिछें चल, लेकन ओनें आखया, ऐ प्रभु, मिकी पैलैं जानां दे के मेरा पिता मरग ते ओदा संस्कार करियै पी तेरे पिछें औगा।”
\v 60 ओसने उसी आखया, “मरें दे लोकें गी उन्दे मोड़दें दा संस्कार करन दे, लेकन तू आईयै परमेसर दे राज दी कानी सना।”
\v 61 पी एक ओर ने बी आखया, “ए प्रभु, आऊँ तेरे पिछें चलगा, लेकन मिगी पैलैं जान दे के अपने कर दे लोकें कोलां विदा ओई अवां।”
\v 62 यीशु ने उसी आखया, “जेड़ा कोई अपना अथ्थ हल उपर रखियै पिछें गी दिखदा ऐ, ओ परमेसर दे राज दे काबल नेई।”
\c 10
\s सत्तर चेलें दा पेजया जाना
\p
\v 1 पी इनें गल्लें कोलां बाद प्रभु ने सत्तर ओर चेलें सेवा च लाए, ते उनेंगी अपने अगें दो-दो करियै पेजया जिथ्थें ओ अप्पुं जाने आला हा।
\v 2 ओनें उनेंगी आखया, “पक्के दे खेतर मते न, लेकन मजदूर थुड़े न, एस आसतै खेतर दे मालक अग्गें अर्ज करो के ओ अपने खेत्रें दी बाडी करन लेई मजदूरें गी पेजै।
\v 3 जाओ दिखो, आऊँ तुसेंगी पिड्डें आला लेखा गिदडें च पेजना ऐं।
\v 4 एस लेई अपने कन्ने नां बटुआ, नां चोली, नां नुकां लिओ, ते रास्ते च कुसे गी नमस्ते बी नेई करयो।
\v 5 जेस कुसे दे कर च जाओ, पैलैं गलाओं, एस कर दा पला ओ।”
\v 6 जेकर उत्थें कोई पलाई चाने आला ओग, तां थुआड़ी सीस उनेंगी लगग, नेई तां थुआड़े कोल बापस आई जाग।
\v 7 उसै कर च रवो, ते जे केछ ओ तुसेंगी खाण लेई देंन उसी गै खाओ ते पीयो, किके मजदूर गी मजदूरी जरुर मिलनी चाईदी ऐ। कर-कर नेई फिरयो।
\v 8 जेस शैर च जाओ, अगर ओ थुआड़ा सुआगत करन तां जे केछ थुआड़े अगें रखया जा उवैगे खाओ।
\v 9 उत्थें जेड़ा बीमार ऊऐ उसी चंगा करो ते आखो बोलो, “परमेसर दा राज थुआड़े कोल आई पूजी दा ऐ।
\v 10 लेकन जेस शैर च तोस जाओ ते उत्त्थुं दे लोक थुआड़ा सुआगत नेई करन तां उन्दी गलीयें च जाईयै बोलो,
\v 11 थुआड़े शैर दी तूड़ बी, जेड़ी साड़े पैरें च लगी ऐ, असैं थुआड़े सामने चाढ़ी ओड़नयां; पी बी ए जानी लियो के परमेसर दा राज थुआड़े कोल आई पूजया ऐ।”
\v 12 आऊँ तुसेंगी आखना ऐं के ओस धयाडै ओस शैर दी आलत कोलां सदोम दी आलत जादै सैने दे काबल ओग।
\s मन नेई फेरने आलें उपर बसोस
\p
\v 13 “बसोस खुराजीन! बसोस बेतसैदा! जेड़े चमत्कार दे कम्म तेरे च कित्ते गै न, जेकर ओ सूर ते सैदा च कित्ते जंदे हे तां ओ चिट्टी लेईयै ते सुआ उपर बैठीयै उनै कदुं दा मन फराए दा ओंदा हा।
\v 14 लेकन न्याय दे देन थुआड़ी आलत कोलां सूर ते सैदा दी आलत जादै सैने काबल ओग।
\v 15 ते ए कफरनहूम, के तू सोर्ग तकर उच्चा कित्ता जागा? तू ते नरक तकर थल्लै चली जागा।
\p
\v 16 “जेड़ा थुआड़ी सुनदा ऐ, ओ मेरी सुनदा ऐ; ते जेड़ा तुसेंगी तोच्छ स, समझदा ऐ; ते जेड़ा मिगी तोच्छ समझदा ऐ, ओ मेरे पेजने आले गी तोच्छ समझदा ऐ।”
\s सत्तर चेलें दा बापस औना
\p
\v 17 ओ सत्तर चेलें खुशी कन्ने बापस आखन, “ए प्रभु, तेरे नां च दोष्टआत्मायें बी साड़े वस्स च न।”
\v 18 ओनें उनेंगी आखया, “आऊँ शतान गी बिजली मेलकने आला लेखा सोर्ग चा पौंदे दिखा दा हा।
\v 19 दिख्खो, आऊँ तुसेंगी सप्पें ते बिचुयें गी मिन्दनेई ते दुशमनें दी सारी शक्ति उपर अख्त्यार दिता ऐं, एसकरी; कोई आंनी तुसेंगी नेई ओग।
\v 20 पी बी एस गल्ल उपर खोश नेई ओयो के दोष्टआत्मायें थुआड़े वस्स च न, लेकन एस गल्ल उपर खोश ओ के थुआड़े नां सोर्ग च लिखे न।”
\s पुत्र थमां पिता गी परकट करना
\p
\v 21 ओस बेलै ओ पवित्र आत्मा च ओईयै खोश ओया, ते आखया, ए पिता सोर्ग ते तरती दे परमेसर, आऊँ तेरा शुकर करना के तो अकलमन्दें ते समझदारें कोलां तां इनें गल्लें गी गोप्त च रखया, ते बच्चें उपर परकट कित्ता। आं, ए पिता किके तुगी ए छैल लगया।
\v 22 “मेरे पिता ने मिगी सारा केछ सौंपी दिते दा ऐ; ते कोई नेई जानदा के पुत्तर कोन ऐ सेर्फ पिता ते पिता कोन ऐ एबी कोई नेई जानदा सेर्फ पुत्तर ते ओ जेस उपर पुत्तर उसी परकट करना चा।”
\p
\v 23 पी यीशु ने चेलें आली बखी मुड़ीयै बखरै उनेंगी आखया, “तन्न ऐ ओ अख्खीं जेड़ीयां ए गल्लां जिनेंगी तोस दिखदे ओ, दिख्दीयां न
\v 24 किके आऊँ थुआड़े कन्ने आखना ऐ के मते सारे पविखवक्तें ते राजे चाया के जेड़ीयां गल्लां तोस दिखदे ओ, लेकन नेई दिखियां; ते जेड़ीयां गल्लां तोस सुनदे ओ, लेकन नेई सुनीयां।”
\s एक अच्छे सामरी दी मसाल
\p
\v 25 ते दिख्खो, एक कनून दा उस्ताद उठया ते ए आखीयै ओसदी परिख्या करन लगया, “ए गुरु, मेशा दी जिंदड़ी दा वारस ओनें लेई आऊँ के करां?”
\v 26 ओनें उसी आखया, “कनून च के लिखया ऐ? तू किन्ना पढ़ना ऐ?”
\v 27 ओनें जबाब दिता, “तू प्रभु अपने परमेसर कन्ने अपने सारे मन ते अपने सारे प्राण ते अपनी सारी शक्ति ते अपनी सारी अक्ल कन्ने प्यार कर; ते अपने गुआंडी कन्ने अपने आला लेखा प्यार कर।”
\v 28 ओनें उसी आखया, “तो ठीक जबाब दिता, इयै कर तां तू मेशा दी जिन्दगी पागा।”
\v 29 लेकन ओनें अपने आप गी तरमी समझने दी आस कन्ने यीशु गी पूछया, “तां मेरा गुआंडी कोन ऐ?”
\v 30 यीशु ने जबाब दिता, “एक मानु यरूशलेम शैर चा यरीहो शैर गी जा दा हा के डाकुयें केरियै ओदे कपड़े तुआरी दित्ते, ते मारी पीटीऐ उसी अद मुआ छुड़ीयै चली गै।”
\v 31 ते ऐसा ओया के उसै रस्ते च एक यहूदीयें परोत जा दा हा, ओस उसी दिखिया ते कतराईयै चली गीया।
\v 32 इसै चाली कन्ने एक लेवी ओस जगा उपर आया, ओ बी उसी दिखियै ते कतराईयै चली गीया।
\v 33 लेकन एक सामरी लाकें दा मसाफर उत्थें आई निकलया, ते ओस उसी दिखियै तरस खादा।
\v 34 ओनें ओसदे कोल आईयै ओदे जख्मे उपर तेल ते अंगुरें दा रस मलियै पट्टियां बनियाँ, ते अपनी सवारी उपर चढाईयै सराय च लेई गीया, ते ओदी सेवा टैल कित्ती।
\v 35 दुए देन ओनें दो दीनार कढीयै सराय दे मालक गी दिते, ते आखया, “एस दी सेवा करयां, ओर जे केश तेरा लगग, ओ आऊँ बापस आईयै तुगी देई देगा।”
\v 36 “ऊन तेरी समझ च जेड़ा डाकुयें केरी लेत्ता हा, इनें त्रोनी बिचा ओदा गुआंडी कोन बनया ओग?”
\v 37 ओनें आखया, “ऊऐ जेस ने ओस उपर दया खादा।” यीशु ने उसी आखया, “जा, तू बी ऐसा गै कर।”
\s मार्था ते मरियम
\p
\v 38 जेलै ओदे हे ते ओ एक घरां च आया, ते मार्था नां दी एक जनांनी ने उसी अपने कर च सदया।
\v 39 मरियम नां एक ओसदी पैन ही। ओ प्रभु दे चरणें च बैठीयै ओसदा वचन सुनदी ही।
\v 40 लेकन मार्था सेवा करदी-करदी कबराई गेई, ते ओसदे कोल आईयै आखन लगी, “ए प्रभु, के तुगी कोई बी खोब्ब-ख्याल नेई ऐ के मेरी पैनूं ने मिगी सेवा करन लेई कलीयै छुड़ी दित्ता ऐ? तां एसकरी उसी अख के मेरी मदद करै।”
\v 41 प्रभु यीशु ने जबाब दिता, “मार्था, ए मार्था; तू बड़ी सारी गल्लें लेई चेंता करनी ते कबराई जानी ऐं।
\v 42 लेकन एक गल्ल जरुरी ऐ, ते ओस चंगे कम्म गी मरियम ने चुनी लेत्ता ऐ जिसी ओसदे कोलां छुडकाया नेई जाग।”
\c 11
\s प्रार्थना दी शिखया
\p
\v 1 पी ऐसा ओया के ओ कुसे जगा च प्रार्थना करा दा हा। जेलै ओ प्रार्थना करी चुकया, तां ओदे चेलें बिचा एक ने उसी आखया, “ए प्रभु, जियां यूहन्ना ने अपने चेलें गी प्रार्थना करना सखाया इयां गै असेंगी बी तू सखा।”
\p
\v 2 ओनें उनेंगी आखया, “जेलै तोस प्रार्थना करो, तां ए आखो; ए पिता तेरा नां पवित्र मनया जा, तेरा राज अवै।
\p
\v 3 “साड़े देन पर दी रुट्टी अर देन असेंगी दिन्दा रोह।
\p
\v 4 “ते साड़े पापें गी माफ़ कर, किके अस बी अपने अर एक पापी गी माफ़ करने न, ते असेंगी परिख्या च नेई अन।”
\s मंगदे रवो
\p
\v 5 पी ओनें उनेंगी आखया, “थुआड़े च ऐसा कोन ऐं जेसदा एक दोस्त ऊऐ, ते ओ अध्दी राती ओदे कोल जाईयै बोलै, ए दोस्त; मिगी त्रै रुट्टीयाँ दे।
\v 6 किके मेरा एक दोस्त, सफर करदे-करदे मेरे कोल आया ऐ ते मेरे कोल उसी खलाने लेई केछ बी नेईयैं;
\v 7 ते ओ अन्दर दा जबाब दिंदा, मिगी दोख नेई दे; ऊन तां दराजा बन्द ऐ, ते मेरे बच्चे मेरे कन्ने बिस्तरे च न एसकरी आऊँ उठीयै तुगी देई नेई सकदा।
\v 8 आऊँ तुसेंगी आखना ऐं, जेकर ओ ओसदा दोस्त ओनें उपर बी उसी उठीयै नेई दे, फिर बी ओ शर्म गी छुड़ीयै मंगदे रौने दे कारन उसी जिन्नी जरुरत ऊऐ उन्नी गै उठीयै देग।
\v 9 ते आऊँ थुआड़े कन्ने आखना ऐं के मगों, तां तुसेंगी दिता जाग; टूंढगे, तां तुसेंगी थोग; ठोरगे, तां थुआड़े लेई खोलया जाग।
\v 10 किके जेड़ा कोई मंगदा ऐ; उसी मिलदा ऐ; ते जेड़ा टूणढनां ऐ, उसी थोंदा ऐ; ते जेड़ा ठोरदा ऐ, ओदे लेई खोलया जाग।
\v 11 थुआड़े च ऐसा कोन पिता ओग, के जेलै ओदा पुत्तर रुट्टी मंगै, तां उसी पत्थर दे; जां मछी मंगै, तां मछी दे बदले उसी सप्प दे?
\v 12 जां जेकर अंडा मंगै, तां उसी बिचु दे?
\v 13 एस आसतै जेलै तोस बुरे ओईयै, अपने बच्चें गी छैल चीजां देना जांनदे ओ, तां थुआड़े सोर्गय पिता अपने मंगने आलें गी पवित्र आत्मा कि नेई देग?”
\s यीशु ते दोष्टआत्मा दा राजा
\p
\v 14 पी ओनें एक गूंगी दोष्टआत्मा गी कढया। जेलै दोष्टआत्मा निकली गेई तां गूंगा बोलन लगया; ते पीड दे लोक मते रांन ओए।
\v 15 लेकन उन्देचा केछ लोकें आखया, “ए तां दोष्टआत्मायें दे प्रधान शतान दी मदत कन्ने दोष्टआत्मा कडादा ऐ।”
\v 16 दुए केछ लोकें ओसदी परिख्या करने आसतै अम्बर दा एक चेन्न मंगया।
\v 17 लेकन ओसने उन्दे मन दी गल्ल समझीयै उनेंगी आखया, “जेस राज बेच फोट ओंदी ऐ ओ उजडी जन्दा ऐ; ते जेस कर च फोट ओंदी ऐ ओ कर बख-बख ओई जन्दा ऐ।
\v 18 ते जेकर शतान अपने दे खलाफ ओई जा तेतां ओसदा राज कियां बना रेई सकदा ऐ? किके तोस मेरे बारै च तां बोलदे ओ के आऊँ शतान दी मदत कन्ने दोष्टआत्मायें कढना ऐं।
\v 19 जेकर आऊँ शतान दी मदत कन्ने दोष्टआत्मायें गी कढना ऐं, तां थुआड़े अपने चेलें केस दी मदत कन्ने कढदे न? एसकरी ओ गै थुआड़ा न्याय करघंन।
\v 20 लेकन जेकर आऊँ परमेसर दी मदत कन्ने दोष्टआत्मायें गी कढना ऐं तां परमेसर दा राज थुआड़े कोल आई पूजया ऐ।
\v 21 जेकर तकड़ा मनुक्ख थयार कसीयै अपने कर दी राखी करदा ऐ तां ओसदी तन-दौलत बची दी रौग।
\v 22 लेकन जेलै ओदे कोलां ओर कोई तकड़ा मनुक्ख ओसदे उपर वार करियै जीती लिंदा ऐ, तां ओदे ओ थयार जिन्दे उपर ओ परोसा करदा हा, छुड़काई लेनदा ऐ ते ओसदी तन-दौलत लूटियै बंडी लेनदा ऐ।
\v 23 जेड़ा मेरे कन्ने नेई ओ मेरे खलाफ ऐ, ते जेड़ा मेरे कन्ने किट्ठा नेई करदा ओ अगें पिछें शंडदा ऐ।”
\s अशोद्ध आत्मा गी कर दी तलाश
\p
\v 24 जेलै अशोद्ध आत्मा मनुक्ख थमां निकली जंदी ऐ, ते सुके थार सोख तुपदी फिरदी ऐ, ते जेलै नेई थोंदा। ओस बेलै आखदी ऐ, ते आऊँ अपने उसै करै च जिथुं दा निकली ही, बापस चली जनीं।
\v 25 ते बापस जाईयै उसी साफ़-सुथरा ते सजा-सजाया पांदी ऐ।
\v 26 पी ओ आईयै अपने कोलां बुरी सत ओर दोष्टआत्मायें गी अपने कन्ने लेई ओंदी, ते ओदे च समाईयै वास करदी ऐ, ते ओस मनुक्ख दी पिछली दशा पैलैं कोलां बी बुरी ओई जन्दी ऐ।
\p
\v 27 जेलै यीशु ऐ गल्लां बोला दा गै हा ते पीड बिचा एक जनानी ने उच्ची बाज बेच आखया, “तन्न ऐ ओ गर्भ जेसदे बेच तू रिया ते ओ स्तन जेड़े तो पीते।”
\v 28 ओनें आखया, “आं; लेकन तन्न ओन जेड़े परमेसर दा वचन सुन्दे ते मनदे न।”
\s चिन्नें दी मांग
\p
\v 29 जेलै बड़ी ओदे कोल किठी ओंदी जा दी ही तां ओ आखन लगया, “एस योग दे लोक बुरे न; ओ चेन तुप्दे न; लेकन योना दे चेन्न गी छूडीयै ओर चेन्न उनेंगी नेई दिता जाग।”
\v 30 जियां योना नीनवे दे लोकें लेई चेन्न बनयां, उयांगै मनुक्ख दा पुत्तर बी एस योग दे लोकें लेई चेन्न बनग।
\v 31 इस्राएल दे शीबा दी रानी न्याय दे देन एस पीढ़ी दे लोकें कन्ने उठीयै उनेंगी कसुरबार आखघ, किके ओ सुलैमान दा ज्ञान, सुननें गी तरती दे ऐन्त थमां आई; ते दिखो, जिथें ओ ऐ जेड़ा सुलैमान थमां बी बड़ा ऐ।
\v 32 नीनवे दे लोक न्याय दे देन एस बेलै दे लोकें कन्ने खडोईयै, उनेंगी कसुरबार आखघन, किके उनै योना दा प्रचार सुनीयै मने गी फेरया; ते दिखो, इत्त्थैं ओ ऐ जेड़ा योना थमां बी बड़ा ऐ।
\s जिंदु दी लो
\p
\v 33 “कोई मनुक्ख दीया बालियै डीपटे च यां, दीपटे दे थलै नेई लेकन दीपटे दे उपर रखदा ऐ कि अंदर औने आलें गी लो मिलै।
\v 34 तेरी जिंदु दा दीया तेरी आख ऐ, एसकरी जदूं तेरी आख साफ़ ऐ तां सारी जिंदु च बी लो ऐ; लेकन जदूं ओ बुरी ऐ तां सारी जिंद बी नेरे च ऐ।
\v 35 एसकरी चकने रवो के जेड़ी लो तेरे च ऐ ओ नेरा नेई बनी जा।
\v 36 एसकरी जेकर तेरी सारी जिंद लो उवै, तां ओदा कोई बी अंग नेरे च नेई रवै, तां सारी दी सारी इयां जेई लो ओग, जियां ओस बेलै ओंदा ऐ जेलै दीया अपनी चमक कन्ने तुसेंगी लो दिन्दा ऐ।”
\s शास्त्रियें ते फरीसियें गी फटकार
\p
\v 37 जेलै यीशु गल्लां करा दा हा, तां कुसे फरीसी ने अर्ज कित्ती के मेरे कर पोजन कर। ते ओ अंदर गीया ते पोजन करन बैठा।
\v 38 फरीसी ने ए दिखियै रांनगी कित्ती के ओनें पोजन करने कोलां पैलैं शनांन नेई कित्ता।
\v 39 लेकन प्रभु ने आखया, “ए फरीसीयों, तोस कटोरे ते थाली गी उपरा गै साफ करदे ओ, लेकन थुआड़े अन्दर न्हेर ते दुष्टता परी ऐ।
\v 40 ए मूर्खो, जेस ने बार दे पासेगी बनाया, के ओनें अंदर दे पासेगी नेई बनाया?
\v 41 लेकन आं, अंदर आली चीजे गी दान करी दियो, पी सब केछ थुआड़े लेई शोद्ध ओई जाग।
\v 42 लेकन ए फरीसीयों, थुआड़े उपर बसोस! किके तोस पोदीने ते सुदाब ते सारे केसम दे साग-सब्जियें दा दशमांश दिंदे ओ, लेकन न्याय ते परमेसर दे प्यार गी टाल दिंदे ओ; चाईदा हा के इनें ग्ल्लें करदे ते इनेंगी बी नेई छुड़दे।
\v 43 ए फरीसीयों, थुआड़े उपर बसोस! के के तोस प्रार्थनाकार च अगें-अगें दा थार ते बाजारें च नमश्कार चांदे ओ।
\v 44 बसोस थुआड़े उपर! किके तोस ओनें छपी दी कबरें आला लेखा ओ, जिंदे उपर लोक चलदे ते नेई जानदे।”
\p
\v 45 ओस बेलै एक कनून दे उस्ताद ने उसी जबाब दिता, “ए गुरु, तू ए गल्लां बोलदे साड़ी निंदया करना ऐ।”
\v 46 ओनें आखया, “तोस कनून दे उस्तादें उपर बी बसोस! किके तोस ऐसे बोझ जिसी चुकना मुश्कल ऐ, मनुक्खें उपर लददे ओ लेकन तोस अप्पुं ओनें बोझों गी एक उंगली कन्ने बी छूना नेई चान्दे।
\v 47 बसोस थुआड़े उपर! किके तोस ओनें पविखवक्तें दियां कबरां बनादे ओ, जिनेंगी थुआड़े बब-दादें ने मारी ओड़या हा।
\v 48 लेकन तोस गवाह ओ, ते अपने बब-दादें दे कम्में कन्ने सैमत ओ; किके उनै उनेंगी मारी ओड़या हा ते तोस उन्दिआं कबरां बनांदे ओ।
\v 49 एसकरी परमेसर दी बुद्धि ने बी बोलया हा, आऊँ उन्दे कोल पविखवक्तें ते प्रेरितें गी पेजगी, ते उन्दे च केछ गी ते ओ मारी ओड़गन ते केछ गी सतागन।”
\v 50 तांके जिन्नें पविखवक्तें दा खून दुनिया दी शुरुआत थमां बगया ऐ, सारें दा लेखा एक योग दे लोकें कोलां लीता जाग;
\v 51 हाबिल दी अत्या थमां लेईयै जकर्याह दी अत्या तकर, जेड़ा बेदी ते मंदर च मारया गीया। आऊँ थआड़े कन्ने सच आखना ऐं, ओदा लेखा एस बेलै दे लोकें थमां लेता जाग।
\v 52 बसोस तोस कनून दे उस्तादें उपर! तुसें ज्ञान दी कुंजी तां लेई, लेकन तुसें अप्पुं दाखल नेई ओए नेई, ते दाखल ओनें आलें गी गी बी रोकी ओड़या।
\p
\v 53 जेलै यीशु ने ओ जगा छुड़ी, तां शास्त्री ते फरीसी बुरी चाली ओसदे पिछें पेई गै ते छेड़न लगे के ओ बड़ी गै गल्लें दी चर्चा करन,
\v 54 ते उसी मारने च लगे दे रहे के ओसदे मुंह दी कोई गल्ल पकडन।
\c 12
\s शास्त्रियें ते फरीसियें आला लेखा मत बनो
\p
\v 1 इन्नें च जेलै जारें दी पीड लगी गेई, इत्थैं तकर के ओ एक दुए गी दबोची दिंदे हे, तां यीशु सारे कोलां पैलैं अपने चेलें गी गलान लगा, “फरीसियें दे कपटरूपी खमीर कोलां चकने रवो।
\v 2 केछ खटा दा नेई, जेड़ा खोलया नेई जाग; ते नेई केछ छपा ऐ, जेसदा पता नेई लगग।
\v 3 एसकरी जे केछ तुसें नेहरे च गलाया ऐ, ओ लोई च सुनया जाग; ते जे केश तुसें अन्दर दी कोठरियें च कन्नों कन गलाया ऐ, ओ छतें उपर प्रचार कित्ता जाग।”
\s ओदे कोलां गै डरो
\p
\v 4 ए! मेरे दोस्तो, आऊँ थुआड़े कन्ने आखना ऐं, उन्दे कोलां नेई डरयो जेड़े जांन गी मारी सकदे न ते एसतुं जादै केछ नेई करी सकदे, उन्दे कोलां नेई डरयो।
\v 5 आऊँ तुसेंगी आखी दिना ऐं के तुसें कोदे कोलां डरना चाईदा, मारने दे बाद जिसी नरक च सुटने दा अख्त्यार ऐ, ओदे कोलां गै डरो; बरना, आऊँ तुसेंगी आखना उसै कोलां डरो।
\v 6 के दो पैसें कन्ने पंज चिड़ियां नेई बिकदीयां? पी बी परमेसर उन्देचा कुसे एक गी बी नेई पुलदा।
\v 7 थुआड़े सेर दे सारे बाल बी गिने गेदे न, एसकरी डरो नेई, तोस मती चिड़ीयैं कोलां तो कीमती हो ओ।
\s यीशु गी एन्कार करने मतलब
\p
\v 8 जेड़ा कोई मनुक्खें दे सामने मिकी मन्नी लैग, उसी मनुक्ख दा पुत्तर बी परमेसर दे सोर्गदूतें सामने मन्नी लैग।
\v 9 लेकन जेड़ा मनुक्खें दे सामने मेरा एन्कार करग ओसदा परमेसर दे सोर्गदूतें सामने एन्कार कित्ता जाग।
\p
\v 10 जेड़ा कोई मनुक्ख दे पुत्तर दे खलाफ कोई गल्ल करै, ओसदा ओ पाप माफ़ कित्ता जाग, लेकन जेड़ा पवित्र आत्मा दी निंदया करग, ओसदा पाप माफ़ नेई कित्ता जाग।
\p
\v 11 जेलै लोक तुसेंगी प्रार्थनाकारें च ते राजें ते अफ्सरें सामने लेई जान, ते चेंता नेई करयो के अस केस रीति कन्ने या के जबाब देचै, या के आखगे।
\v 12 किके पवित्र आत्मा ओस कड़ी तुसेंगी सखाई ओड़ग के के आखना ऐ।
\s एक मीर मनुक्ख दी मसाल
\p
\v 13 पी पीड चा एक कुसे आखया, “ए गुरु यीशु, मेरे प्रा गी बोल के पिता दी जाजास्त मिगी बंडी दे।”
\v 14 ओनें उसी आखया, “ए मानु, कोने मिगी थुआड़ा न्यायी या बंडने आला चुनयां ऐ?”
\v 15 ते ओनें उनेंगी गी आखया, “चकने रवो, ते अर किसम दे फायदे कोलां अपने आप गी बचाई रखो; किके कुसे दा जीनां ओसदी तन-दौलत दे बादे कन्ने नेई ओंदा।”
\p
\v 16 पी ओनें उनेंगी एक मसाल आखी, “कुसे मीर मनुक्ख दी खेती च बड़ी फसल ओई।
\v 17 पी ओ अपने मन च वचार करन लगया, आऊँ के करां? किके मेरे कोल इत्थैं जगा नेई जिथें अपनी फसल किठी करियै रखां।
\v 18 ते ओनें आखया, आऊँ ए करना ऐ के; आऊँ अपनी पखारियाँ त्रोड़ियै उनेंगी बड्डीयां बनागा; ते उत्थें अपना सारा नाज ते ओर चीजां रखगा।
\v 19 ते अपने प्राण गी आख्गा, के प्राण, तेरे कोल मते बरें आसतै बड़ी तन-दौलत रखी ऐ; चैन कर, खा, पी, सूखी रोह।”
\v 20 “लेकन परमेसर ने उसी आखया, ए मुर्ख! इसै राती च अगर तेरा प्राण तेरे कोलां लीता जा; पी जे केछ तो किट्ठा कित्ता ऐ ओ कोदा ओग?
\v 21 ऐसा गै ओ मनुक्ख बी ऐ जेड़ा अपने लेई तन किट्ठा करदा ऐ, लेकन परमेसर दे नजर च मीर नेई।”
\s किसे बी गल दी चेन्ता नेई करो
\p
\v 22 पी ओनें अपने चेलें गी आखया, “एसकरी आऊँ थुआड़े कन्ने आखना ऐ, के अपने जीनें दी चेन्ता नेई करो के अस के खागे; नां अपने जेंद दी के अस के लागे।
\v 23 किके रुट्टी थमां प्राण, ते कपड़े थमां जेंद बड़ी ऐ।
\v 24 कां गी दिख्खो, किके ओ नां रांदे, नां बढदे न; ते नां उन्दे कोल पण्डार ते पणढां ओन्दीयां न; पी बी परमेसर उनेंगी पालदा ऐ। थुआड़ा मोल्ल पैंछीयैं कोलां बड़ा जादै ऐ!
\v 25 थुआड़े च ऐसा कोन ऐ जेड़ा चेन्ता करियै अपनी उम्र दी एक कड़ी बी बदाई सकदा ऐ?
\v 26 एसकरी जेकर तोस सबनी कोलां निक्का कम्म बी नेई करी सकदे ओ, तां दुई गल्लें दी चेन्ता कि करदे ओ?
\v 27 खबलें दे काह दा त्यान करो के ओ कियां बददे न; ओ नेई मेंनत करदे, नां बढदे न; तां बी आऊँ थुआड़े कन्ने आखना ऐ के सुलैमान बी, अपने सारी शानो-शौकत च उंदे बिचा कुसे एक आला लेखा कपड़े लायदे नेई हा।
\v 28 एसकरी जेकर परमेसर मदान दे काह गी, जेड़ा अज्ज ऐ ते कल अग्गी च सुटया जाग, ऐसा लांदा ऐ; ते ए कहट विश्वासियों, ओ तुसेंगी कि नेई लुआग?
\v 29 ते तोस एस गल्ल दी टूणढ च नेई रवो के, के खागे ते के पीगे, ते नां शक करो।
\v 30 किके दुनिया दी जातीयां इनें चीजें दी टूणढ बेच रौंदियां न, ते थुआड़ा पिता जानदा ऐ के तुसेंगी इनें चीजें दी जरुरत ऐ।
\v 31 लेकन परमेसर दे राज दी टूणढ करो, ते ए चीजां बी मिली जागन।”
\s तन्न गी कुत्थें किट्ठा करना?
\p
\v 32 ए निके चोण्ड, मत डर; किके थुआड़े पिता गी ए अच्छा लगया ऐ, के तुसेंगी राज दे।
\v 33 अपनी तन-दौलत बेचियै दान करो। ते अपने लेई ऐसे बटुए बनाओ जेड़े पराने नेई ओन्दे, मतलब सोर्ग च ऐसा तन किट्ठा करो जेड़ा घटदा नेई, जेदे लागै चोर नेई जंदा, ते नां उसी कीड़ा खंदा।
\v 34 किके जिथें थुआड़ा तन ऐ उत्थें थुआड़ा मन बी लगा रौग।
\s मेशा त्यार रवो
\p
\v 35 “थुआड़ा लक कस्से दा रवै ते थुआड़े दीये जल्दे रौन।
\v 36 ते तोस ओस मनुक्खें आला लेखा बनो, जेड़े अपने मालक गी बलगा दे ओंन, के ओ कदुं बियाह चा बापस आवा दा ऐ, के जेलै आईयै दरबाजा ठोरै तां फोरन ओदे लेई खोलया जा।
\v 37 तन्न न ओ दास जिनेंगी उन्दा मालक आईयै बिजें दे दिखै; आऊँ तुसेंगी सच-सच आखना ऐं के ओ अपना लाक कसीयै उनेंगी पोजन करने गी बठाग, ते कोल आईयै उन्दी सेवा करग।
\v 38 अगर ओ रात दे दुए जां त्रिये पैर आईयै उनेंगी बिजें दे दिखै, तां ओ दास तन्न न।”
\v 39 “लेकन तोस ए समझो के जेकर कर दा मालक जांनदा उवै के चोर केड़ी घड़ी औग, तां अपने कर बेच चोरी नेई ओना दिंदा।
\v 40 तोस बी त्यार रवो, किके जेस घड़ी दे बारै च तोस सोचदे बी नेई ओ, ओस बेलै मनुक्ख दा पुत्तर आई जाग।”
\s वफादार दास कोन?
\p
\v 41 ओलै पतरस ने आखया, “ए प्रभु, के तू ए मसाल साड़े लेई गै बोला नां ऐ या सारे लोकें लेई?”
\v 42 प्रभु ने आखया, ओ वफादार ते समझदार पण्डारी कोन ऐ, जेसदा मालक उसी दासें उपर प्रधान बनांदा के उनेंगी ठीक बेलै उपर पोजन दियां चीजां दे।
\v 43 धन्न ऐ ओ दास, जेस गी ओसदा मालक आईयै उसी ऐसा गै करदे दिखै।
\v 44 आऊँ थुआड़े कन्ने सच आखना ऐं, ओ उसी अपनी सारी जायदाद उपर अख्त्यार दे।
\v 45 लेकन जेकर ओ दास सोचन लगे के मेरा मालक औने च देर करा दा ऐ, ते दासें ते दासियें गी मारन-पिटन लगे, ते खाणे-पीने ते शराव पीन लगे।
\v 46 तां ओदा मालक ऐसे धयाडै, जदूं ओ ओसदा एन्तजार नेई करा दा उवै, ते ऐसी कड़ी जिसी ओ जानदा नेई उवै, आई जाग ते उसी बड़ी सजा देईयै ओसदा आक्क गैर वश्वासीयें दे कन्ने रखग।
\v 47 ओ दास जेड़ा अपने मालक दी मरजी जानदा हा, ते त्यार नेई रिया ते नां ओसदी मरजी दे मताबक चलया, बड़ी मार खाग।
\v 48 लेकन जेड़ा नेई जानियें मार खाणे दे काबल कम्म करै ओ थुड़ी मार खाग। एसकरी जिसी जादै दित्ता गीया ओदे कोलां जादै पूछया जाग ते जिसी मता सौम्पया गेदा ऐ ओदे कोलां मता लित्ता जाग।
\s शान्ति नेई फोट्ट
\p
\v 49 “आऊँ तरती उपर अग्ग लाने गी आया ऐं; ते के चांना ऐ सेर्फ ए के ऊन गै सलगी जा!
\v 50 मिगी तां एक पवित्रशनांन लेना ऐ, ते जदूं तकर ओ नेई ओई जा अतुं तकर आऊँ कियां दोख च रौगा।
\v 51 के तोस समझदे ओ के आऊँ तरती उपर मलाप कराने आया ऐं? आऊँ तुसेंगी आखना ऐं; नेई, लेकन बख कराने गी आया ऐं।
\v 52 किके ऊन थमां अर एक कर च पंज जनें अप्पुं पिछें वरोध करगन, त्रै दो कन्ने ते दो त्रै कन्ने।
\v 53 पिता पुत्तर कन्ने, ते पुत्तर पिता कन्ने वरोध करग; मां कूडी कन्ने, ते कूडी मां कन्ने, सास नूह कन्ने, ते नूह ससु कन्ने वरोध करग।”
\s बेलै दी पंछान
\p
\v 54 ते यीशु ने लोकें दी पीड गी आखया, “जेलै तोस बदल गी करोंदी बखी दा निकलदे दिखदे ओ, के बरखा ओग, तां ऐसा गै ओंदा दा ऐ;
\v 55 ते जेलै दखन आली अवा चलदी दिखदे ओ तां बोलदे कि लूह चलग, ते ऐसा गै ओंदा ऐ।
\v 56 ए कपटीयों, तोस तरती ते अम्बर दे रूप-रंग दा पेद करी सकदे ओ, लेकन एस योग दे बारै च कि पेद करना नेई जांनदे?”
\s अपनी स्मसीयें गी सलझाओ
\p
\v 57 “तोस अप्पुं गै फैसला कि नेई करी लेनदे कि ठीक के ऐ?
\v 58 जेलै तू अपने दुश्मन कन्ने न्यायीधीश दे कोल जा दा ऐं तां रस्ते च गै ओस कोलां छोड़कने दी कोष्ट करी लै, ऐसा नेई उवै के ओ तुगी न्यायी दे कोल खिची लेई जा, ते न्यायी तुगी सपाई गी सौंपी ते सपाही तुगी कैदखाने च सुट्टी दे।
\v 59 आऊँ थुआड़े कन्ने आखना ऐ के जेसलै तकर तू पाई-पाई चकाई नेई देगा अतुं तकर उत्त्थुआं दा छोड़की नेई सकगा।”
\c 13
\s मन फेरो जां नाश उयो
\p
\v 1 ओस बेलै केछ लोक आई पूजे, ते यीशु कन्ने ओ गलीलियें दे बारै च चर्चा करन लगी पे, जेड़े यरूशलेम चा आए दे हे, जिंदा खून पिलातुस ने उन्दी गै बलि कन्ने मलाई ओडया हा।
\v 2 ए गल्ल सुनीयै ओनें जबाब च आखया, “के तोस समझदे ओ के ए गलीली बाकी गलीलियें कोलां पापी हे के उन्दे उपर ऐसा दोख आया?”
\v 3 आऊँ थुआड़े कन्ने आखना ऐ के नेई; लेकन जेकर तोस मन नेई फेरगे तां तोस बी सारे इसै चाली नाश ओई जागे।
\v 4 जां, के तोस समझदे ओ के ओ ठारां जन जिन्दे उपर शीलोह दा गोम्मट कीरया, ते ओ दबोईयै मरी गै, यरूशलेम दे ते सारें रौनें आलें कोलां जादै पापी हे?
\v 5 आऊँ थुआड़े कन्ने आखना ऐं के नेई, लेकन जेकर तोस मन नेई फेरगे ओ तां तोस बी सारे इसै चाली नाश ओई जागे।
\s बगैर फल आला अंजीर दा बूट्टा
\p
\v 6 “पी ओसने ए मसाल बी बोली, कुसे दे अंगुर दे बाग च अंजीर दा बूट्टा लगे दा हा: ते ओ ओदे च फल दिखने दी आस च आया, लेकन केछ बी नेई थुआ।
\v 7 पी ओनें बगीचे दे माली गी आखया, देख्ख, त्रैं बरें कोलां लेईयै आऊँ एस अंजीर दे बूट्टे च फल तुपने गी आया, लेकन केछ नेई थोया। इसी बडी सोट्ट के एनें जमीन गी ईयां रोकी रखा?
\v 8 ओनें उसी जबाब दिता, ए माल्क, एस साल बी रौना दे, के आऊँ एदे चौनी पासें गुढीयै ऐल पागा।
\v 9 जेकर ए अगें गी फलग तां खरा, नेई तां इसी बडी सुटना।”
\s कुबी जनांनी गी चंगा करना
\p
\v 10 यहूदीयें दे बसां दे धयाड़ै यीशु एक प्रार्थनाकार च प्रचार करा दा हा।
\v 11 दिख्खो, उत्थें एक जनानी ही जिसी ठारें बरें थमां एक दोष्टआत्मा ने जकड़ीयै रखे दा हा ते ओ कुबी ओई गेदी ही ते कुसे चाली बी सीधी नेई ओई सकदी ही।
\v 12 यीशु ने उसी दिखियै बलाया ते आखया, “ए नारी, तू अपने रोग थमां मोक्त ओंई गेई ऐं।
\v 13 पी ओनें ओस उपर अथ्थ रखे; ते ओ फोरन सीधी ओई गेई ते परमेसर दी मैमा करन लगी।
\v 14 एसकरी के यीशु ने उसी यहूदीयें दे बसां दे देन ठीक कित्ता हा, प्रार्थनाकार दा प्रधान गुस्सै च ओईयै लोकें गी बोलन लगया, छें; देन न जिन्दे च कम्म करना चाईदा, मतलब ओनें धयाडें गै आईयै चंगे यो लेकन सब्त दे देन च नेई।”
\v 15 ए सुनीयै प्रभु ने जबाब दिता, “ए कपटीयों, के बसां दे धयाडै थुआड़े चा अर मनुक्ख अपने बैल या गदहे गी खड्डे चा खोलियै पानी पलाने नेई लेई जन्दा?
\v 16 ते के बाजब नेई हा, के ए जनानी जेड़ी अब्राहम दी बेटी ऐ, जिसी शतान ने ठारें बरें थमां बनियै रखे दा हा, एस बंधन कोलां बसां दे धयाडे़ इसी छोड़कना जरुरी नेई?”
\v 17 जेलै ओनें ए सारीयां गल्लां बोलियां, तां ओदे सारे वरोधी शरमिन्दा ओई गै, ते सारी पीड उनै मैमा दे कम्में कोलां जेड़े ओ करदा हां, खोश ओए।
\s सरयें दे दाने ते खमीर दी मसाल
\p
\v 18 पी ओनें आखया, “परमेसर दा राज कुदै आला लेखा ऐ? ते आऊँ ओदा मलाप कुदै कन्ने करां?
\v 19 ओ सरयां दे दाने दे बराबर ऐ, जिसी कुसे मनुक्ख लेईयै अपने खेत्र च राया; ते ओ वदियै बूट्टा बनी गीया; ते अम्बर दे पैंछीयें ओदी डालीयें उपर अलड़े बनाए।
\v 20 ओनें पी आखया, आऊँ परमेसर दे राज गी कोदे साईं दसां?
\v 21 ओ खमीर आला लेखा ऐ, जिसी कुसे जनांनी ने लेईयै त्रै पसेरी आटे च मिलाया, ते सारा आटा खमीर ओई गीया।”
\s तंग दरबाजा
\p
\v 22 यीशु शैर, शैर, ते ग्रां ग्रां च जाईयै शिखया दिन्दा यरूशलेम आली बखी जा दा हा।
\v 23 ते कुसे उसी पूछया, “ए प्रभु, के मुक्ति पाने आले थुड़े न?” ओनें उसी जबाब दिता,
\v 24 “तंग रास्ते थमां लंगने दी कोष्ट करो, किके आऊँ तुसेंगी आखना ऐं, के मते सारे जेड़े लंगना चांदे न, ते नेई लंगी सकगन।
\v 25 जेलै कर दा मालक उठीयै दरबाजा बंद करी दा उवै, ते तोस बार खडोईयै दरबाजा ठोरो ते आखो, ए प्रभु, साड़े लेई दरबाजा खोली दे, ते ओ जबाब दे, के आऊँ तुसेंगी नेई जांनदा, तोस कुथूऐं दे ओ?
\v 26 ओलै तोस बोलगे, असैं तेरे कन्ने खादा-पीता ते तोस साड़ी गलीयें च प्रचार कित्ता।
\v 27 लेकन ओ बोलग, आऊँ नेई जानदा के तोस कुथूऐं दे ओ। ए गन्दे कम करने आलयो, तोस मेरे थमां दूर ओई जाओ!
\v 28 उत्थें रोना ते दंद केलढ़नां ओग; जेलै तोस अब्राहम, ते इसहाक ते याकूब ते सारे पविखवक्तें गी परमेसर दे राज च बैठे दे, ते अपने आप गी बार कढे दे दिखगे;
\v 29 ते चडदी ते करोंदी बखी; ते उतर ते दक्षिण थमां लोक आईयै परमेसर दे राज बेच पोजन च शामल ओगन।
\v 30 ते दिख्खो, जेड़े पिछें न ओ पैले ओगन, ते जेड़े पैले न ओ पिछले ओगन।”
\s हेरोदेस दी दुश्मनी
\p
\v 31 उसै बेलै, केछ फरीसियें आईयै उसी आखया, “इत्थूं दा निकलिऐ चली जा, किके हेरोदेस राजा तुगी मारना चांदा ऐ।”
\v 32 ओनें उनेंगी आखया, “जाईयै ओस लुम्बी गी बोली के देखमै अज्ज ते कल दोष्टआत्मायें गी कढीयै ते रोगियें गी चंगा करियै ते तरें धयाडें अपना कम्म पूरा करगा।
\v 33 तां बी मिगी अजकल ते परसों यरूशलेम गी जाना जरुरी ऐ, किके ओई नेई सकदा के कोई पविखवक्ता यरूशलेम दे बार मारया जा।”
\s यरूशलेम लेई वलाव
\p
\v 34 “ए यरूशलेम! ए यरूशलेम दे लोकों! तोस जेड़ा पविखवक्तें गी मारी ओड़ना ऐं, ते जेड़े तेरे कोल पेजे गै उन्दे उपर पत्थर मारना ऐं। किनी बार मैं ए चाया, के जियां मुर्गी अपने बच्चें गी अपने पंखें च साम्बीयै रखदी ऐ, इसै चाली आऊँ बी तेरे बच्चें गी किट्ठा करां लेकन तो ए नेई चाया
\v 35 दिखो थुआड़ा कर थुआड़े लेई जुआडीयै छुडया जंदा ऐ, ते आऊँ तुसेंगी आखना ऐ के जेलै तकर तोस नेई आखगे, तन्न ऐ ओ, जेड़ा प्रभु दे नां कन्ने ओंदा ऐ ओस बेलै तकर तोस मिकी पी कदें बी नेई दिखगे।”
\c 14
\s सब्त दे देन चंगाई
\p
\v 1 “पी यीशु बसां दे धयाडै, फरीसियें दे प्रधान दे कर रुट्टी खाणे दे लेई गीया; ते ओ उसी मारने च लगे दे हे।
\v 2 उत्थें एक मानु ओदे सामने हा, जेदा शरीर सोजी गेदा हा।
\v 3 एस गल्ल उपर यीशु ने कनून दे उस्ताद ते फरीसियें गी आखया, यहूदीयें दे बसां दे धयाडै चंगा करना ठीक ऐ जां नेई?”
\v 4 लेकन ओ चोप्प रे। ओस बेलै ओनें उसी छुईयै चंगा कित्ता ते उसी जाना दिता।
\v 5 ते उंदे कन्ने आखया, “थुआड़ा चा ऐसा कोन ऐं, जेसदा पुत्तर जां बैल खू बेच डूबी जा ते ओ उसी बसां दे देन फोरन बार नेई कढे?
\v 6 ओ इनें गल्लें दा जबाब नेई देई सके।”
\s सदें दा आदर-खातर
\p
\v 7 जेलै यीशु ने दिखया के सदे दे लोक केस चाली अगें-अगें बैठदे न तां एक मसाल च उन्दे कन्ने आख्या,
\v 8 जेलै कोई बियाह दी धाम लेई तुसेंगी सदै, तां अगें आली कुर्सीयें उपर नेई बैठयो, कुतै ऐसा नेई उवै, के धामे आले थुआड़े कोलां बी कुसे बड्डे मनुक्ख गी सदे दा उवै।
\v 9 ते जिन्नें तुगी ते उसी दौनी गी सदे दा ऐ, आईयै तुगी बोलै, एकडे गी जगा दे, ते पी तो शरमिन्दा ओईयै सारे कोलां नीची जगा च बैठना पवैए।
\v 10 लेकन जेलै तू बुलाया जां तां सारे कोलां नीची जगा च जाईयै बैठ, के जेलै ओ, जेस ने तुगी बुलाए दा ऐ अवै, ते तुगी आखे, ए दोस्त, अगें जाईयै बैठ, ओस बेलै तेरे कन्ने बैठने आले दे सामने तेरी इज्जत ओग।
\v 11 “किके जेड़ा कोई अपने आप गी बड़ा बनाग, ओ निक्का कित्ता जाग; ते जेड़ा कोई अपने आप गी निक्का बनाग, ओ बड़ा कित्ता जाग।”
\s फल थोना
\p
\v 12 ओस बेलै ओनें अपने सदने आले गी बी आखया, “जेलै तू दिने जां राती दी धाम करें, तां अपने दोस्तें जां प्राऐं जां रिश्तेदारें जां मीर मल्लेदारें गी नेई बुला, कुतै ऐसा नेई उवै के ओ बी तुगी धामे च सदन, ते तेरा दिते दा बरतन तुगी बापस देई ओड़े।
\v 13 लेकन जेलै तू धाम करें तां गरीबें गी, ढून्डें गी, लंगड़ें गी ते अन्नें गी बुला।
\v 14 ओसलै तू तन्न ओगा, किके उन्दे कोल तुगी बदला देने गी केछ नेई, लेकन तुगी तर्मियें दे जिंदा ओनें उपर एस दा फल मिलग।”
\s बड्डे पोज दी मसाल
\p
\v 15 उन्दे बिचा एक रुट्टी खाणे आले ने ए सुनीयै उसी आखया, “तन्न ऐ ओ जेड़ा परमेसर दे राज बेच रुट्टी खाग।
\v 16 ओनें उसी आखया, कुसे मनुक्ख ने एक बड़ी धाम रखी ते मते सारे लोकें गी बुलाया।
\v 17 जेलै रुट्टी त्यार ओई गेई तां ओनें अपने दासें अथ्थ लोकें गी बुलाई पेजया, आओ, ऊन रुट्टी त्यार ऐ।”
\v 18 पर ओ सारे दे सारे माफी मंगने लगे। पैले आले उसी आखया, “आऊँ खेत्र मुल्लें लिया ऐ, ते जरुरी ऐ के उसी दिखां; आऊँ तेरे अगें अर्ज करना मिगी माफ़ करी ओड़।
\v 19 दुए आखया, मैं पंज जोड़ी बैल खरीदे न, मिगी उनेंगी परखन लेई जाना ऐ; आऊँ तेरे अगें अर्ज करना मिगी माफ़ करी ओड़।
\v 20 एक ओर ने आखया, मैं ऊन गै ब्याह कित्ता ऐ, ‘एसकरी आऊँ नेई आई सकदा।’
\v 21 ओस दास ने आईयै अपने मालक गी सारी गल्ल सनाई। ते कर दे मालक ने गुस्सै च आईयै अपने दास गी आखया, शैर दे गलीयें ते बजारें च जल्दी जाओ ते गरीबें, ढूणडें, अन्नें, ते लंगडें गी इत्थैं लेई आओ।”
\v 22 दास ने पी आखया, “ए मालक, जियां तो गलाया हा, उयांगै कित्ता गीया ऐ; तां बी पी जगा ऐ।”
\v 23 मालक ने दास गी आखया, “सड़कें उपर ते बड़ी सेडकें आली बखी जा ते लोकें गी मजबूर करियै लेई आ तां जे मेरा कर परी जा।
\v 24 किके आऊँ तुसेंगी आखना ऐं के उनै बुलाए गेदे लोकें बिचा कोई मेरी रुट्टी गी नेई चखघंन।”
\s कोन यीशु दा चेला ओई सकदा?
\p
\v 25 ते जेसलै बड़ी पीड यीशु दे कन्ने जा दी ही, तां ओनें पिछें गी मुड़ीयै उनेंगी आखया,
\v 26 “जेड़ा कोई मेरे पिछें अवै, ते अपने पिता ते मां ते जनांनी ते बच्चे ते प्रा ते पैना मतबल अपने प्राण कन्ने बी बैर नेई करै, तां ओ मेरा चेला नेई ओई सकदा;
\v 27 ते जेड़ा कोई अपनी सूली नेई चुकै, ते मेरे पिछें नेई अवै, ओ बी मेरा चेला नेई ओई सकदा।
\v 28 थुआड़े बिचा कोन ऐ जेड़ा गढ़ बनाना चांदा उवै, ते पैलैं बैठिऐ खर्च किनां लगनायै नेई जोड़े के पूरा बनाने लेई खर्चा मेरे कोल ऐ के नेई?
\v 29 कुतै ऐसा नेई उवै के जेलै मकाने दी मनैद पाई लै लेकन त्यार नेई करी सकै, ते सारे दिखने आले ए बोलियै ओसदा मजाक करन लगन,
\v 30 ए मनुक्ख बनाना तां लगया लेकन त्यार नेई करी सकया?”
\v 31 या कोन ऐसा राजा ऐ जेड़ा दुए राजा कन्ने योद्द करने जानदा ऐ, ते पैलैं बैठिऐ सोच वचार नेई करी लै के जेड़ा बी जार सपाई लेईयै मेरे उपर चढ़ांई करने गी आवा दा ऐ, के आऊँ दस जार सपाई लेईयै ओसदा मकाबला करी सकना ऐं, जां नेई?
\v 32 नेई तां ओदे दूर रैंदे गै ओ अपने दूतें गी पेजीयै मेल मलाप करना चाग।
\v 33 एस चाली थुआड़े च कोई मेरा चेला नेई ओई सकदा जेलै तकर कि ओ अपना सारा केछ त्यागी नेई देग।
\s बे सुआदा लूंन
\p
\v 34 “लून तां छैल ऐ, लेकन जिसलै लून दा सुआद बिगड़ी जा, तां ओ केस चीज कन्ने लुनका कित्ता जाग।
\v 35 नेई तां ओ जमीन दे ते न गै ऐल दे कम औन्दा ऐ, उसी लोक बार सुट्टी ओड़दे ने। अगर तोस समझना चांदे ओ, तां त्यांन कन्ने सुनो, जेड़ा केछ आऊँ आखना ऐं।”
\c 15
\s गुआची दी पेड्ड दी मसाल
\p
\v 1 सारे चुंगी लेने आले ते पापी ओदे कोल आंदे रौंदे हे के ओदीयां गल्लां सुनचै।
\v 2 ते फरीसी ते शास्त्री नराज ओईयै अप्पुं पिछें आखन लगे, “ए ते पापीऐं कन्ने मिलदा ऐ ते उन्दे कन्ने खन्दा ऐ।”
\p
\v 3 ते ओनें उनेंगी ए मसाल बोली,
\v 4 “थुआड़े च कोन ऐ, जेस दियां सौ पिड्डां ओंन, ते उन्दे बिचा एक गुआची जा, ते निन्यानबे गी जंगल च छुड़ीयै, ओ गुआची दी पेड्ड जदूं तकर मिली नेई जा तुपदा नेई रवै?”
\v 5 ते जेलै मिली जन्दी ऐ, ओसलै ओ बड़ी खुशी कन्ने उसी अपने मुंड्डे उपर चुकी लेनदा ऐ;
\v 6 ते कर च आईयै दोस्त ते मल्लेदारें गी सदियै आखदा ऐ, मेरे कन्ने खुशी मनाओ, किके मेरी गुआची दी पेड्ड मिली गेई ऐ।
\v 7 “आऊँ थुआड़े कन्ने आखना ऐं के इयां गै एक मन फेरने आले पापी दे बारै च बी सोर्ग च इनी गै खुशी ओग, जियां के निन्यानबे ऐसे तर्मियें दे बारै च नेई ओंदी, जिन्नें गी मन फेरने दी जरुरत नेई।”
\s गुआचें दे सिक्के दी मसाल
\p
\v 8 “जां कोन ऐसी जनानी ओग, जेसदे कोल दस सिक्के ओन, ते उन्देचा एक गुआची जा, तां ओ दीया जलाईयै ते कर गी सोती-सातीयै, जेलै तकर मिली नेई जा, जान लेईयै तुपदी नेई रवै?
\v 9 ते जेलै मिली जन्दा ऐ, तां ओ अपनी सेलीयें ते पडोसनियें गी सदियै आखदी ऐ, मेरे कन्ने खुशी मनाओ, किके मेरा गुआचें सिक्का मिली गीया ऐ।
\v 10 आऊँ तुसेंगी आखना ऐं के इयां गै एक मन फेरने आले पापी दे बारै च परमेसर दे सोर्गदूतें दे सामने खुशी ओंदी ऐ।”
\s ढूआऊ पुत्र दी मसाल
\p
\v 11 पी ओनें आखया, “कुसे मनुक्ख दे दो पुत्तर हे।
\v 12 उन्देचा निके ने पिता गी आखया, ए पिता जायदाद बिचा जेड़ा ऐसा मेरा ऐ ओ मिगी देई ओड़।” ओनें उनेंगी अपनी जायदाद बंडी देई ओड़ी।
\v 13 ते मते देन नेई बीते दे हे के निक्के पुत्तर ने सारा केछ किट्ठा करियै दूर देश च चली गीया, ते उत्थें गन्दे कम च अपने पैसा-तेला डुआई ओड़या।
\v 14 जेलै ओ सारा केछ खत्म करी चुकया, तां ओस देश च बड़ा काल पिया, ते ओ गरीब ओई गीया।
\v 15 ते ओ ओस देश दे वासियें चा एक दे कर जाई लगा। ओनें उसी अपने खेतरें च सूर चारने लेई पेजया।
\v 16 ते ओ चांदा हा के जेड़ा खाणा सूर खंदे न ओदे कन्ने गै अपना टेढ पराँ; किके उसी कोई केछ खाणे गी नेई दिन्दा हा।
\v 17 जेलै अपने आपे च आया ते पी बोलन लगया, “मेरे पिता दे कर किन्नें गै मजदूरें गी खाणे कोलां जादै रुट्टी-रुट्टी मिलदी ऐ, तां आऊँ इत्थैं पुखा मरा नां ऐं।
\v 18 मैं ऊन उठीयै अपने पिता दे कोल जागा ते उसी बोलगा के पिता जी, मैं तां सोर्ग दे खलाफ ते तेरी नजर च पाप कित्ता ऐ।
\v 19 ऊन आऊँ एस काबल नेई रिया के तेरा पुत्तर आख्या जां, मिगी अपने एक मजदूर आला लेखा रखी लै।”
\s ढूआऊ पुत्र दा बापस औना
\p
\v 20 पी ओ उठीयै, अपने पिता दे कोल गीया; ओ अजें दूर गै हा के ओसदे पिता ने उसी दिखियै तरस खादा, ते दौड़ीयै ओदे गल्लें लगाया, ते बड़ा गै चूमया।
\v 21 पुत्तर ने उसी आखया, “प्यो जी, मैं तां सोर्ग दे खलाफ ते थुआड़ी नजर च पाप कित्ता ऐ; ते ऊन एस काबल नेई रिया के तेरा पुत्तर आख्या जां।”
\v 22 लेकन पिता ने अपने दासें गी आखया, “फोरन, छैल थमां छैल कपड़े उसी पुआओ, ते ओसदे अथ्थ च गूंठी, ते पैरें च नुकां पुआयो,
\v 23 ते बड्डी धाम तयार करो, तां जे अस खाचै, ते खुशी मनाचै।
\v 24 किके मेरा ए पुत्तर मरी गेदा हा, पी जिन्दा ओई गीया ऐ; गुआची गेदा हा, ऊन मिली गीया ऐ।” ते ओ खुशी मनान लगे।
\s बड्डे पुत्र दी शकैत
\p
\v 25 “लेकन ओसदा जेठा पुत्तर खेतर च हा। जेलै ओ खेतर चा औंदे कर दे कोल पूजया, ते ओनें गाने-बजाने ते नचने दी बाज सुनी।
\v 26 ते ओनें एक दास गी बुलाईयै पूछया, ‘ए के उआ करदा ऐ?’
\v 27 ओनें उसी आखया, तेरा प्रा आया ऐ, ते तेरे पिता ने बड़ी धाम त्यार कित्ती ऐ, किके उसी पला चंगा दिखया ऐ।”
\v 28 ए सुनीयै ओ गुस्सै च परी गीया ते कर दे अन्दर जाना नेई चाया, लेकन ओसदा पिता बार आईयै उसी मनान लगया।
\v 29 ओनें पिता गी जबाब दिता, “देख्ख, आऊँ इन्नें बरें दा तेरी सेवा करा दा हा ते कदें बी तेरा उक्म नेई टालया, पी बी तो मिगी कदें बी एक बकरी दा बच्चा बी नेई दिता के आऊँ अपने दोस्तें कन्ने खुशी मनांदा।
\v 30 लेकन जेलै तेरा ए पुत्तर, जेनें तेरी जायदाद गन्दे कम्म करने आले जनांनीयें पिछें डुआई दिती ऐ, ते आया, तां तो ओसदे लेई धाम त्यार कित्ती।
\v 31 ओनें उसी आखया, पुत्तर, तू मेशा मेरे कन्ने ऐ; ते जे केछ मेरा ऐ ओ सारा तेरा गै ऐ।
\v 32 लेकन ऊन तू खुशी मना ते मगन ओना चाईदा ऐ, किके ए तेरा प्रा मरी गेदा हा, पी जिन्दा ओई गीया ऐ; गुआची गेदा दा हा, ऊन मिली गीया ऐ।”
\c 16
\s पणडारी दी चलाकी
\p
\v 1 पी ओनें अपने चेलें कन्ने बी आखया, “कुसे मीर मनुक्ख दा एक पण्डारी हा, ते लोकें ओसदे सामने पणडारी उपर ए कसुर लाया के ओ तेरी सारी जायदाद डुआई ओडदा ऐ।
\v 2 ओनें उसी बलाईयै आखया, ए के ऐ जेड़ा आऊँ तेरे बारै च सुना नां ऐं? अपने पण्डारीपन दा लेखा दे, किके तू अगें गी तू पण्डारी दा कम्म नेई करी सकदा।
\v 3 ओस बेलै पण्डारी सोचना लगया, ऊन आऊँ के करा? किके मेरे माल्क ने ऊन पण्डारी दा कम्म मेरे कोलां लेई लेत्ता ऐ। मिट्टी दी गोड्डी मेरे कोलां ओंदी नेई; ते पेख मंगने दी मिगी शरम ओंदी ऐ।
\v 4 आऊँ समझी गीया के के करगा, जेलै पण्डारी दा कम्म मेरे कोलां छुड़काया जाग तां लोक मिगी अपने कर सदगन।”
\v 5 पी ओनें अपने मालक दे देनदारें चा एक-एक गी बलाईयै, पैले गी पूछया, “तेरे उपर मेरे मालक दा किन्ना कर्जा ऐ?
\v 6 ओनें आखया, सौ मन तेल, पी ओनें उसी आखया, अपना बेई खाता लै ते बैठीयै फोरन पंजा लिखी ओड़।
\v 7 पी ओनें दुए गी पूछया, तेरे उपर किन्ना कर्जा ऐ? ओनें आखया, सौ मन\f + \fr 16:7 \ft चाली कोंटल\f* कनक, पी ओनें उसी आखया, अपनी बेई खाता लेईयै इसी लिखी ओड़।”
\p
\v 8 मालक ने ओस बेन्यायी पण्डारी दी तरीफ कित्ती, के ओनें चलाकी कन्ने कम्म कित्ता ऐ। किके एस दुनिया दे लोक अपने बे लेदे दे लोकें कन्ने रीति बर्तायो च लोई दे लोकें कोलां जादै चलाक न।
\v 9 ते आऊँ तुसेंगी आखना ऐं के बेईमानी दे तन थमां अपने लेई दोस्त बनाई लियो, तां के जेलै ओ कामजाब नेई ओग, तां ओ तुसेंगी मेशा दी रौने आली जगें च लेई ले।
\v 10 जेड़ा निक्की थमां निक्की गल्लें च सच्चा ऐ, ओ मतीयें च बी वफादार ओई सकदा ऐ; ते जेड़ा निक्की थमां निक्की गल्लें च बेईमान ऐ, ओ मतीयें च बी बेईमान गै।
\v 11 एसकरी जेलै तोस दुनिया दे तन च मानदार नेई रे, तां सच्चा तन कोन तुसेंगी सोम्पग?
\v 12 ते जेकर तोस पराये तन च मानदार नेई रे तां जेड़ा थुआड़ा ऐ, उसी तुसेंगी कोन देग?
\p
\v 13 “कोई दास दो माल्कें दी सेवा नेई करी सकदा, किके ओ तां एक कन्ने बैर ते दुए कन्ने प्यार करग; जां एक कन्ने मेल बेच रौग ते दुए गी तोच्छ समझग। तोस परमेसर ते तन दौनी दी सेवा नेई करी सकदे।”
\s परमेसर दे राज दा मोल्ल
\p
\v 14 फरीसी जेड़े लालची हे, ए सारीयां गल्लां सुनीयै यीशु दा मजाक ढूआन लगे।
\v 15 ओनें उनेंगी आखया, “तोस तां मनुक्खें दे सामने अपने आप गी तरमी बनादे ओ, लेकन परमेसर थुआड़े मन गी जाचदा ऐ, किके जेड़ी उजाड़ने आली चीज मनुक्खें दी नजर च वड्डी ऐ, ओ परमेसर दे कोल केछ बी नेई ऐ।”
\p
\v 16 यूहन्ना तकर कनून ते पविखवक्ता असरदार रे; ओस बेलै दा परमेसर दे राज दा शोभ समाचार सनाया जा दा ऐ, ते अर कोई ओस बेच जोर कन्ने दाखल ओंदा ऐ।
\v 17 अम्बर ते तरती दा टली जाना कनून दे एक बिन्दु मिटी जाने च सेई ऐ।
\p
\v 18 “जेड़ा कोई अपनी जनानी गी छूडीऐ दुई कन्ने बियाह करदा ऐ, ओ ब्यभिचार करदा ऐ, ते जेड़ा कोई ऐसी त्यागी ओई जनांनी कन्ने बियाह करदा ऐ, ओ बी ब्यभिचार करदा ऐ।”
\s मीर आदमी ते गरीब लाजर
\p
\v 19 “एक मानु हा जेड़ा बैंजनी कपड़े ते मलमल पांदा ते अर देन सोख-वलास ते दूम-ताम कन्ने रौंदा हा।
\v 20 लाजर नां दा एक गरीब जख्मे च प्रा ओसदी डेवढ़ी उपर छुड़ी दिता जन्दा हा,
\v 21 ते ओ चांदा हा के मीर मनुक्ख दी मेज उपरा किरे दे जूठी रुट्टी कन्ने अपना टेढ परै; इत्थैं तकर के कुत्ते बी आईयै ओसदे जख्मे गी चटदे हे।”
\v 22 ऐसा ओआ के ओ गरीब मरी गीया, ते सोर्गदूतें उसी लेईयै अब्राहम दी गोद च पजाया। ओ मीर मानु बी मरेया ते ओदा संसकार कित्ता गीया,
\v 23 ते नरक च ओ पीडै पेदे अपनी अखीयाँ चुकियां, ते दूर थमां अब्राहम दी गोद च लाजर गी दिखया।
\v 24 ओसलै ओनें पुकारया, “ए पिता अब्राहम, मेरे उपर दया कर लाजर गी पेजी दे, ताके ओ अपनी उंगली दा सिरा पानी च डोबियै मेरी जिभ गी ठंडा करग, किके आऊँ एस ज्वाला च तड़फा नां ऐं।”
\v 25 लेकन अब्राहम ने आखया, “ए, पुत्तर जाद कर के तू अपने जीनें दे बेलै च खरी चीजें दा मजा लेई चुके दा ऐं, ते इयां गै लाजर माडियां चीजां लेकन ऊन ओ इत्थैं शान्ति च रवा दा ऐ, ते तू तड़फा नां ऐ।
\v 26 इन्नें सारी गल्लें गी छुड़ीयै साड़े ते तेरे बेच एक वड्डी खाई बनी गेदी ऐ के जेड़ा इत्थूं दा ओस पार थुआड़े कोल जाना चा, ओ जाई नेई सकै; ते नां कोई उत्त्थुं दा एस पार साड़े कोल आई सकै।
\v 27 ओनें आखया, तां पिता आऊँ तेरे अगें अर्ज करना ऐं के तू लाजर मेरे पिता दे कर पेज,
\v 28 किके मेरे पंज प्रा न; ओ उन्दे सामने इनें गल्लें लेई उनेंगी ठाकै, ऐसा नेई उवै के ओ बी एस पीड़ा दी जगा च औंन।”
\v 29 अब्राहम ने उसी आखया, “उन्दे कोल तां मूसा ते पविखवक्तें दियां कताबां न, ओ उन्दी सुनन ते मनन।”
\v 30 ओनें आखया, “नेई, ए पिता अब्राहम; अगर कोई मरें दें बिचा उन्दे कोल जा, ते ओ मन फेरगन।”
\v 31 ओनें उसी आखया, “जेलै ओ मूसा ते पविखवक्तें दी नेई सुनदे, जेकर मरें दे बिचा कोई जिन्दा बी ओई जा फेर बी ओसदी नेई मनगन।”
\c 17
\s सावधान रौना
\p
\v 1 पी ओनें अपने चेलें गी आखया, “ओई नेई सकदा के पाप करने दियां परिख्या तुसेंगी नेई औगन, पक्का औगन, पर बसोस ओस मानु उपर ए जेसदे कारन औन्दीयां न
\v 2 जेड़ा इनें नीक्कें बिचा कुसे एक गी ठोकर दिन्दा ऐ, ओस लेई ए पला ऐ के चक्की दा पटा ओदे गल्लें च लटकाया जा, ते ओ समुद्र च सुटया जा।
\v 3 सावधान रवो; जेकर तेरा प्रा पाप करै तां उसी चेडक, ते जेकर पछता तां उसी माफ़ कर।
\v 4 जेकर धयाडै भर च ओ सत बारी तुगी ठोकर दे ते सत बारी गै तेरे कोल पी आईयै आखे के, आऊँ पछाताना ऐं, तां उसी माफ़ कर।”
\s थुआड़ा विश्वास किनां बड़ा ऐ?
\p
\v 5 पी प्रेरितें प्रभु गी आखया, साड़ा बश्वास बदा।
\v 6 प्रभु ने आखया, “जेकर तुसेंगी सरयें दे दाने दे बराबर बी बश्वास ओंदा, तां तोस एस शैतूत दे बूट्टे गी बोलदे के जड़ समेद उखड़ियै समुद्र च लगी जा, तां ओ थुआड़ी मनी लेनदा।”
\s पला सेवक
\p
\v 7 “पर थुआड़े बिचा ऐसा कोन ऐ, जेसदा दास हल बांदा जां पिड्डां चारदा उवै, ते जेलै ओ खेतर चा अवै, ते उसी आखे, फोरन आईयै पोजन करन लेई बैठ?”
\v 8 के ओ उसी नेई आखघ, “मेरी रुट्टी त्यार कर, ते जे जेलै तकर आऊँ खां-पीयां ओलै तकर लक्क बनिए मेरी सेवा कर; एस दे बाद तू बी खाई पी लेयां?”
\v 9 के ओ ओस दास दा सान मनग के ओनें ओ गै कम्म कित्ते जिंदा उक्म दिता गेदा हा?
\v 10 इसै तरीके तोस बी, जेलै ओनें सारे कम्में गी करी चुको जिंदा उक्म तुसेंगी दिता गेदा हा, ते बोलो, “अस नकमें दास न; के जे असैं करना चाईदा हा उवै कित्ता ऐ।”
\s एक कोढ़ी दी शुक्रगुजारी
\p
\v 11 ते ऐसा ओया के यीशु ते ओदे चेलें यरूशलेम जंदे सामरिया ते गलील जिले दे बिचें जा दे हे।
\v 12 ते कुसे घरां च पूजदे बेलै उसी दस कोढ़ी मिले।
\v 13 उनै दूर खडोईयै उच्ची बाज बेच आखया, “ए यीशु, ए गुरु, साड़े उपर दया कर!”
\v 14 ओनें उनेंगी दिखियै आखया, “जाओ, ते अपने आप गी याजकें गी दसो।” ते जंदे-जंदे गै ओ शोद्ध ओई गै।
\v 15 पी उन्दे बिचा एक ए दिखियै के आऊँ चंगा ओई गीया ऐं, उच्ची बाज कन्ने परमेसर दी मैमा करदा ओई चली गीया;
\v 16 ते यीशु दे पैरें उपर मुंह दे पार पेईयै ओसदा शुकर करन लगया; ते ओ सामरी हा।
\v 17 एस दे उपर यीशु ने आखया, “के दसे दे दस शोद्ध नेई ओए, तां पी ओ नौ कुत्थें न?
\v 18 के एस परदेसी गी छुड़ीयै ओर कोई नेई निकलया जेड़ा परमेसर दी सिफत करदा ऐ?”
\v 19 पी ओनें उसी आखया, “उठीयै चली जा; तेरे बश्वास ने तुगी चंगा कित्ता ऐ।”
\s परमेसर दे राज दा परकट ओना
\p
\v 20 जेलै फरीसियें उसी पूछया के परमेसर दा राज कदुं औग? ते ओनें उनेंगी जबाब दिता, “परमेसर दा राज परकट रूप च नेई ओंदा।
\v 21 ते लोक ए नेई आखन के, दिख्खो, इत्त्थैं ऐ, जां उत्थें ऐ। किके दिख्खो, परमेसर दा राज थुआड़े बेच ऐ।”
\v 22 पी ओनें चेलें गी आखया, “ओ देन औने न, जिन्दे च तोस मनुक्ख दे पुत्तर दे धयाडें च एक देंन गी दिखना चागे, ते नेई दिखी सकगे।
\v 23 लोक तुसेंगी बोलगन, दिख्खो, उत्थें ऐ! जां दिख्खो, इत्त्थैं ऐ! लेकन तोस उनेंगी दिखियै उन्दे पिछें नेई चली जायो।”
\v 24 किके जियां बिजली अम्बर दे एक पासे थमां दुए पासेगी मेलकदीयै, इयां गै मनुक्ख दा पुत्तर बी अपने ओ देंन च परकट ओग।
\v 25 लेकन पैलैं जरुरी ऐ के ओ बड़ा कष्ट चेलग, ते एस योग दे लोक उसी तोच्छ समझन।
\v 26 जियां नूह दे धयाडें च ओया हा, उयांगै मनुक्ख दे पुत्तर दे धयाडें च बी ओग।
\v 27 जिनैं देंन तकर नूह चाज उपर नेई चढ़या, उनै देंन तकर लोक खन्दे-पिन्दे ते ऐश करदे रे हे, ते उन्दे च बियाह शादीयां ओदीयां हां। उसै बेलै जल-प्रलय ने आईयै ओनें सारें गी नाश कित्ता।
\v 28 ते जियां लूत दे धयाडें च ओया हा के लोक खन्दे-पिन्दे, लैंन-देन करदे, बूट्टे लांदे ते कर बनांदे हे;
\v 29 लेकन जिस देन लूत सदोम चा निकलया, उसै देन अग्ग ते गन्धक अम्बर बरें ते सारें गी नाश करी दिता।
\v 30 मनुक्ख दे पुत्तर दे परकट ओनें दे देन बी इयां गै ओग।
\p
\v 31 “ओस देन जेड़ा छत उपर ओग ते ओस दियां चीजां कर च ओगन, ओ उनेंगी लेने लेई नेई उतरन; ते इयां गै जेड़ा खेतर च ओग ओ पिछें गी बापस नेई अवै।
\v 32 लूत दी करेआली दा चेता करो!
\v 33 जेड़ा कोई अपना प्राण बचाना चाग ओ उसी मुआग, ते जेड़ा कोई उसी मुआग ओ उसी बचाई लैग रखग।
\v 34 आऊँ तुसेंगी आखना ऐं, ओस रात दो मनुक्ख एक खट उपर ओगन; एक लेई लेता जाग ते दुआ छुड़ी दिता जाग।
\v 35 दो जनांनीयां चक्की च दाने पीयादियां ओगन, एक लेई लेती जाग ते दुई छुड़ी दिती जाग।
\v 36 दो जन खेतर च ओगन, एक लेई लेता जाग ते दुआ छुड़ी दिता जाग।”
\v 37 ए सुनीयै उनै उसी पूछया, “ए प्रभु ए कुत्थें ओग?” ओनें उनेंगी आखया, “जिथें लाश ओग, उत्थें गिदड किट्ठे ओगन।”
\c 18
\s विधवा ते बेन्यायी करने आला न्यायी
\p
\v 1 पी ओनें एस दे बारै च के लगातार प्रार्थना करना ते इम्त नेई छुड़ना चाईदी, उनेंगी ए मसाल सनाई;
\v 2 “कुसे शैर च एक न्यायी रौंदा हा, जेड़ा नां परमेसर कोलां डरदा हा ते नां कुसे मनुक्ख दी परवाह करदा हा।
\v 3 उसै शैर च एक विधवा बी रौंदी ही, जेड़ी ओदे कोल आई-आईयै बोलदी ही, मेरा न्याय चुकाईयै मिगी मुदृई कोलां बचा।”
\v 4 ओसने कन्ने चेर तकर तां नेई मनयां लेकन खीरी च मन च वचार करियै आखया, “इयां बी आऊँ नेई परमेसर कोलां डरदा, ते नां मनुक्खें दी केछ परवाह करना ऐं;
\v 5 पी बी ए विधवा मिगी सतान्दी रौंदी ऐ, एसकरी आऊँ ओसदा न्याय चुकाना, कुतै ऐसा नेई उवै के ओ कड़ी-कड़ी आईयै खीरी च मेरे नक च दम करदे।”
\p
\v 6 प्रभु ने आखया, “सुनो, के ए अतरमी न्यायी के आखदा ऐ?
\v 7 के परमेसर अपने चुने दे लोकें दा न्याय नेई चुकाग, जेड़े रात-देन ओदी दुहाई दिन्दे रौंदे? ते के ओ उन्दे बारै च चेर लाग?
\v 8 आऊँ तुसेंगी आखना ऐं, ओ फोरन उन्दा न्याय चुकाग। पी बी मनुक्ख दा पुत्तर जेसलै औग, तां के उसी तरती उपर किनेंग बश्वास लबगन?”
\s कोन तर्मी मन्या जाग?
\p
\v 9 ओनें उन्दे कन्ने आख्या जेड़े अपने उपर परोसा रखदे हे, के अस तरमी न, ते दुए गी तोच्छ समझदे हे, ए मसाल बोली;
\v 10 “दो मानु मंदर च प्रार्थना करने लेई गै; एक फरीसी ते दुवा चुंगी लेने आला हा।
\v 11 फरीसी खडोईयै अपने मन च इयां प्रार्थना करन लगया, ए परमेसर, आऊँ तेरा शुकर करना ऐं के आऊँ दुवे मनुक्खें आला लेखा न्हेरा करने आला, बेन्यायी ते व्यभिचारी नेई, ते नां एस चुंगी लेने आले आला लेखा ऐं।
\v 12 आऊँ अफ्ते च दो बार उपवास रखना ऐं; आऊँ अपनी सारी कमाई दा दसवाँ ऐसा बी दिना ऐं।”
\p
\v 13 “लेकन चुंगी लेने आले ने दूर खड़े ओईयै, सोर्ग आली पासेगी नजर तकर नेई देना चाई, लेकन अपनी छाती पीटी-पिटीयै आखया, ए परमेसर, आऊँ पापीयै उपर दया कर!
\v 14 आऊँ तुसेंगी आखना ऐं के ओ दुवा नेई, लेकन उवै मानु तरमी बनयां ते ओ अपने कर गीया; किके जेड़ा कोई अपने आप गी बड़ा बनाग, ओ निक्का कित्ता जाग; ते जेड़ा अपने आप गी निक्का बनाग, ओ बड़ा कित्ता जाग।”
\s परमेसर दा राज बच्चें आला लेखा
\p
\v 15 पी लोक अपने बच्चें गी बी यीशु दे कोल आननां लगे के ओ उन्दे उपर अथ्थ रखै; लेकन चेलें दिखियै उनेंगी निखरयां।
\v 16 यीशु ने बच्चें गी कोल बलाईयै आखया, “बच्चें गी मेरे कोल औना दियो, ते उनेंगी मन्ना नेई करो किके परमेसर दा राज इन्दे जियां दा गै।
\v 17 आऊँ तुसेंगी सच आखना ऐं के जेड़ा कोई परमेसर दे राज गी बच्चें आला लेखा कबूल नेई करग ओ सोर्ग च कदें बी दाखल नेई ओई सकग।”
\s एक मीर मनुक्ख दा यीशु कन्ने सुयाल
\p
\v 18 यहूदीयें दे कुसे प्रधान ने उसी पूछया, “ए पले गुरु, मेशा दी जिंदड़ी दा आक्दार ओनें लेई आऊँ के करां?”
\v 19 यीशु ने उसी आखया, “तू मिगी पला कि आखना ऐं? कोई पला नेई, सेर्फ एक, मतलब परमेसर।
\v 20 तू उकमें गी तां जानना ऐं; ब्यभिचार नेई करना, अत्या नेई करनी, ते चोरी नेई करनी, चुठी गवाही नेई देनी, अपने पिता ते अपनी मा दा आदर करना।”
\v 21 ओनें आखया, “आऊँ तां इनें सारीयें गल्लें गी बचपन थमां मनदा आया ऐं।”
\v 22 ए सुनीयै यीशु ने उसी आखया, “तुगी ऊन बी एक गल्ल दी कमी ऐ, अपना सारा केछ बेचियै गरीबें गी बंडी दे; ते तुगी सोर्ग च तन मिलग, ते आईयै मेरे पिछें आई जा।”
\v 23 ओ ए सुनीयै मता दूआस ओया, किके ओ बड़ा तनी हा।
\p
\v 24 यीशु ने उसी दिखियै आखया, “मीर मनुक्ख दा परमेसर दे राज बेच दाखल ओना किन्ना मुश्किल ऐ।
\v 25 परमेसर दे राज बेच मीर मनुक्ख दा दाखल ओनें थमां, ऊंट गी सूई दे नके बिचें निकलना सौखा ऐ।”
\v 26 ए गल्ल सुनने आलें आखया, “ते पी कोस दा उद्धार ओई सकदा ऐ?”
\v 27 ओनें आखया, “जेड़ा मनुक्ख थमां नेई ओई सकदा ओ परमेसर थमां ओई सकदा ऐ।”
\v 28 पतरस ने आखया, “देख्ख, अस तां कर-बार छुड़ीयै तेरे पिछें ओई गेदे न।”
\v 29 ओनें उनेंगी आखया, “आऊँ तुसेंगी सच आखना ऐं के ऐसा कोई नेई जिन्नें परमेसर दे राज लेई कर, जां जनानी, जां प्रा, जां मा-प्यो, जां बाल-बच्चें गी छोड़ी दिता उवै;
\v 30 ते एस बेलै कई गुणा जादै नेई थोग ते औने आले योग च मेशा दी जिंदड़ी।”
\s दवार जिन्दा ओनेदी पविखवाणी
\p
\v 31 पी ओनें बारें चेलें गी कन्ने लेईयै उनेंगी आखया, “दिख्खो, अस यरूशलेम गी जा नियां न, ते जिन्नीयां गल्लां मनुक्ख दे पुत्तर लेई पविखवक्तें थमां लिखीयां गेदियां न, ओ सब पूरीयां ओगन।
\v 32 किके ओ दुई जातीयें दे अथ्थ च सौम्पया जाग, ते ओ उसी मजाक बेच उड़ागन गै; ते उसी बे इज्जत करगन, ते ओसदे उपर थूकगन,
\v 33 ते उसी कोड़े मारगन, ते मारी ओडगन; ते ओ तेन दिने बाद जिन्दा ओई जाग।”
\v 34 लेकन चेलें इनें गल्लें बिचा कोई गल्ल नेई समझी; ते ए गल्ल उन्दे कोलां छपी दी रेई, ते जे गलाया गीया हा ओ उन्दे समझ बेच नेई आया।
\s अनें पखारियै गी अखीयाँ
\p
\v 35 जेलै यीशु ते ओदे चेलें यरीहो दे कोल पूजे, तां एक अन्नां सड़क दे कंडै बैठिऐ पेख मंगा दा हा।
\v 36 ओ पीड दे चलने दी बाज गी सुनीयै पूछन लगा, “ए के ओआ दा ऐ?”
\v 37 उनै उसी दसया, “यीशु नासरी जा दा ऐ।”
\v 38 पी ओनें पकारीयै आखया, “ए यीशु, दाऊद दे पुत्तर, मेरे उपर दया कर!
\v 39 जेड़े अगें-अगें जा दे हे, ओ उसी चेडकन लगे के चोप्प रो; लेकन ओ तां ओर बी क्र्लानां लगया, ए दाऊद दे पुत्तर, मेरे उपर दया कर!”
\v 40 पी यीशु ने खडोईयै उक्म दिता के उसी मेरे कोल लेई आओ, ते जिसलै ओ कोल आया ते ओनें उसी पूछया,
\v 41 “तू के चांना ऐं के आऊँ तेरे बास्तै करां?” ओनें आखया, “ए प्रभु, ए के आऊँ दिखन लगां।”
\v 42 यीशु ने उसी आखया, “दिखन लगी पो; तेरे बश्वास ने तुगी चंगा करी दिता ऐ।”
\v 43 पी ओ फोरन दिखन लगया ते परमेसर दी मैमा करदा ओई ओसदे पिछें ओई गीया; ते सारें लोकें दिखियै परमेसर दी स्तुति कित्ती।
\c 19
\s जक्कई दे कर यीशु
\p
\v 1 यीशु ते ओदे चेलें यरीहो बिचें ओईयै शैर गी जा दे हे।
\v 2 उत्थें जक्कई नां दा एक मानु हा, जेड़ा चुंगी लेने आलें दा प्रधान ते तनी हा।
\v 3 ओ यीशु गी दिखना चांदा हा के ओ केडा ऐ। लेकन पीड दी बजा कन्ने ओ नेई दिखी सकया, किके ओ नाटा हा।
\v 4 ते उसी दिखन लेई ओ अगें दौडीयै एक गुलर दे बूट्टे उपर चढ़ी गीया, किके यीशु उसै रस्ते जाने आला हा।
\v 5 जेलै यीशु ओस जगह पूजया, ते उपर नजर मारीयै उसी आखया, ए जक्कई, चट उतरी आ; किके अज्ज मिगी तेरे कर च रौना जरुरी ऐ।
\v 6 ओ फोरन उतरीयै खुशी कन्ने उसी अपने कर लेई गीया।
\p
\v 7 ए दिखियै सारे लोक कुड्कुडाईयै आखन लगे, “ए तां एक पापी मानु दे कर प्रोना बनियै गीया ऐ।”
\p
\v 8 जक्कई ने खड़े ओईयै प्रभु गी आखया, “ए प्रभु, देख्ख, आऊँ अपनी अध्दी दौलत गरीबें गी देई दिना, ते जेकर मैं कुसे दा केछ बेन्यायी करियै लेत्ता ऐ तां उसी चारगुना पी देई ओड़ना।
\v 9 ओस बेलै यीशु ने उसी आखया,” अज्ज एस कर च उद्धार आया ऐ, एसकरी के एबी अब्राहम दा एक पुत्तर ऐ।
\v 10 किके मनुक्ख दा पुत्तर गुआचें दें गी तुपन ते उनेंगी बचाने लेई आया ऐ।
\s दस मोरां
\p
\v 11 जेलै ओ ए गल्लां सुना दे हे, ते ओनें एक मसाल बेच आखया, एसकरी के ओ यरूशलेम दे कोल हा, ते ओ समझदे हे के परमेसर दा राज ऊन परकट रूप च औने आला ऐ।
\v 12 खीरी च ओनें आखया, “एक तनी मानु दूर देश च गीया के अपने लेई राज पद्द पाईयै बापस औग।
\v 13 ओनें अपने दासें बिचा दस गी बलाईयै उनेंगी दस मोरां \f + \fr 19:13 \ft दस मुहरें जानी चाली दीने दा राशन\f* दितीयां ते उनेंगी आखया, मेरे बापस औने तकर लैंन-देन करयो।”
\v 14 लेकन ओसदे शैर दे रौने आले ओदे कन्ने बैर रखदे हे, ते ओदे पिछें दूतें कन्ने आखी पेजया, “के अस नेई चांदे के ए साड़े उपर राज करै।”
\p
\v 15 “जेलै ओ राज पद्द पाईयै बापस आया, तां ऐसा ओया के ओनें अपने दासें जिन्नें गी ओनें तन दिता हा बुलाया, तां के पता करै के उनै किन्ना-किन्ना तन कमाया।”
\v 16 ओस बेलै पैले ने आईयै आखया, “ए मालक, तेरी मोरें कन्ने दस मोरां ओर कमाई न।”
\v 17 ओनें उसी आखया, तन्न, ए अच्छे दास, तू मते गै थूड़ें च मानदार निकलया ऊन दस शैरें उपर अख्त्यार रख।
\v 18 दुए ने आईयै आखया, ए मालक, तेरी मोरें कन्ने पंज ओर मोरां कमाईयां।
\v 19 ओनें उसी आखया, तू बी पंजें शैर उपर अख्त्यार रख।
\v 20 त्रिऐ ने आईयै आखया, “ए मालक, देख्ख तेरी मोर ए ऐ, जिसी मैं कपड़े च बन्नीयै रखे दा हा।
\v 21 किके आऊँ तेरे कोलां डरदा हा, एसकरी के तू कठोर मानु ऐं; जेड़ा तू नेई रखदा उसी चुकी लेना ऐं, ते जेड़ा तू नेई रांदा, उसी बढना ऐ।”
\v 22 ओनें उसी आखया, “ए दुष्ट दास, आऊँ तेरे गै मुंह थमां तुगी कसुरबार आखना ऐं। तू मिगी जानदा हा किके आऊँ कठोर मनुक्ख ऐं, जेड़ा आऊँ नेई रखदा उसी चुकी लेना ऐं, ते जेड़ा आऊँ नेई रांना उसी बड्डना ऐं;
\v 23 ते तो मेरे रूपये बेंक दे बेच कि नेई रखी दिते के आऊँ आईयै ब्याज समेत लेई लैंदा हा।
\v 24 ते जेड़े लोक कोल खडोते दे हे, ओनें उनेंगी आखया, ओ मोरां ओसदे कोलां लेई लियो, ते जेसदे कोल दस न उसी देई ओड़ो।”
\v 25 उनै उसी आखया, “ए मालक, ओसदे कोल दस मोरां ते ऐ न।”
\v 26 आऊँ तुसेंगी आखना ऐं के, “जिन्दे कोल ऐ, उसी ओर दिता जाग; ते जिसदे कोल नेई ऐ, ओसदे कोल ओ बी जेड़ा ओसदे कोल ऐ लेई लेता जाग।
\v 27 लेकन मेरे ओनें बैरीयें गी जेड़े नेई चांदे हे के आऊँ उन्दे उपर राज करां, उनेंगी इत्त्थैं लयाईयै मेरे अगें मारी ओड़ो।”
\s यरूशलेम च जै कन्ने औना
\p
\v 28 ए गल्लां बोलियै ओ यरूशलेम गी अपने चेलें दे अगें-अगें गीया।
\p
\v 29 ते जेलै ओ जैतून नां दे पाड़ उपर बैतफगे ते बैतनिय्याह दे कोल पूजया, ते ओनें अपने चेलां बिचा दों गी ए बोलियै पेजया,
\v 30 “सामने आले घरां च जाओ; ते उत्थें पूजदे गै एक गदही दा बच्चा जेसदे उपर कदें बी कोई सवार नेई ओया, बनें दा तुसेंगी मिलग, उसी खोलियै लेई आओ।
\v 31 जेकर कोई तुसेंगी पूछै के कि खोलदे ओ, तां ए बोली ओड़या के प्रभु गी एस दी जरुरत ऐ।”
\p
\v 32 जेड़े पेजे गै हे, उनै जाईयै जियां ओनें उनेंगी गलाया दा हा, उयांगै ओ गदही दा बच्चा लबा।
\v 33 जेलै ओ गदही दे बच्चे दी खोलां दे हे, तां ओदे मालकें पूछया, “एस बच्चे गी कि खोलदे ओ?”
\v 34 उनै आखया, “प्रभु गी एस दी लोड ऐ।”
\v 35 ओ उसी यीशु दे कोल लेई आए, ते अपने कपड़े ओस गदही दे बच्चे उपर पाईयै यीशु गी ओसदे उपर बैठाई दिता।
\v 36 जेलै यीशु जा दा हा, तां लोक अपने कपड़े रस्ते च बछांनदे जनदे हे।
\p
\v 37 ते कोल औंदे ओई जेलै ओ जैतून पाड दी टलांन उपर पूजया, ते चेलें दी सारा जथा उनै सारे चमत्कार दे कम्में दे कारन जेड़े उनै दिखे दे हे, खोश ओईयै उच्ची बाज कन्ने परमेसर दी स्तुति करन लगे,
\p
\v 38 “धन्न ऐ ओ राजा, जेड़ा प्रभु दे नां बेच ओंदा ऐ! सोर्ग च शान्ति ते अम्बर बेच ओदी मैमा उवै!”
\p
\v 39 पी लोकें बिचा केछ फरीसी उसी बोलन लगे, “ए गुरु, अपने चेलें गी चोप्प करा।”
\v 40 ओनें जबाब दिता, “आऊँ तुसेंगी आखना ऐं, जेकर ए चोप्प रे तां पत्थर करलाई उठगन।”
\s यरूशलेम लेई वलाव
\p
\v 41 जेलै यरूशलेम दे कोल आया तां शैर गी दिखियै ओस उपर रोया।
\v 42 ते आखया, “किन्ना गै पला ओंदा हा के तू, आं, तू गै, इसै धयाडै शान्ति दियां गल्लां जानदा, लेकन ऊन तेरी अखीयाँ कोलां ए गल्लां छपी गईयां न।
\v 43 किके ओ देन तेरे उपर औने के तेरे बैरी मोर्चा बनियै तुगी केरी लैगन, ते चौनी पासें दा तुगी दबागन;
\v 44 ते तुगी ते तेरे कन्ने तेरे जागतें गी, मिट्टी च मिलागन, ते तेरे च पत्थर उपर पत्थर बी नेई छुड़गन, किके तू ओस मौके गी जेलै तेरे उपर रैम दी नजर दिती गेई ही नेई पछांनया।”
\s मन्दर दी सफाई
\p
\v 45 ओस बेलै ओ यरूशलेम दे मंदर च जाईयै वपार करने आलें गी बार कढन लगया,
\v 46 ते उनेंगी आखया, “लिखे दा ऐ, मेरा कर प्रार्थना दा कर ओग, लेकन तुसें उसी डाकुऐं दी खो बनाई दिता ऐ।”
\p
\v 47 ते ओ हर देन मंदर च प्रचार करदा हा; ते प्रधान याजकें ते शास्त्री लोकें दे प्रधान उसी मरने दा मौका तुपदे हे।
\v 48 लेकन कोई तरीका नेई कढी सके के ए केस तरीके करचै, किके सारे लोक बड़ी चा कन्ने ओसदी सुन्दे हे।
\c 20
\s यहूदीयें थमां यीशु कन्ने सुयाल
\p
\v 1 एक दिन ऐसा ओया के जेलै ओ मंदर च लोकें गी शिखया ते शोभ समाचार सना दा हा, तां प्रधान याजकें ते शास्त्री, केछ प्राचीन कोल आईयै खडोते;
\v 2 ते आखन लगे, “असेंगी दस, के तू इनें कम्में गी केस अख्त्यार कन्ने करना ऐं, ते ओ कोन ऐ जेनें तुगी ए अख्त्यार दिता ऐ?”
\v 3 ओनें उनेंगी जबाब दित्ता, “आऊँ बी थुआड़े थमां एक गल्ल पूछना ऐं; मिगी दसो
\v 4 यूहन्ना दा पवित्रशनांन सोर्ग थमां हा जां मनुक्खें थमां हा?”
\v 5 पी ओ अप्पुं बिचें आखन लगे, “जेकर अस आखचै, सोर्ग थमां, तां ओ आखघ, पी तुसें ओस उपर बश्वास कि नेई कित्ता?”
\v 6 ते जेकर अस आखचै, मनुक्खें थमां, तां सारें लोकें साड़े उपर पत्थर मारनें, किके ओ सचमुच जांनदे हे के यूहन्ना पविखवक्ता हा।
\v 7 खीरी च उनै जबाब दिता, “अस नेई जांनदे, के ओ कोदे थमां हा।”
\v 8 यीशु ने उनेंगी आखया, “तां आऊँ बी तुसेंगी नेई दसदा के आऊँ ए कम केस अख्त्यार कन्ने करना ऐं।”
\s दुष्ट कर्सानें दी मसाल
\p
\v 9 पी यीशु लोकें कन्ने ए मसाल बोलन लगया; “कुसे मनुक्ख ने अंगुरें दा बाग लाया, ते कर्सानें गी ओसदा ठेका देई दिता ते मते धयाडें आसतै परदेस चली गीया।
\v 10 फल पक्क्नें दे बेलै ओनें कर्सानें कोल एक दास गी पेजया के ओ अंगुरें दे बागे दे केछ फलें दा ऐसा उसी देंन, लेकन कर्सानें उसी मारी-पिटीयै खाली अथ्थ बापस पेजी ओड़या।
\v 11 पी ओनें एक ओर दास गी पेजया, ते उनै उसी बी मारी-पिटीयै ते ओसदी बेईजती करियै खाली अथ्थ बापस पेजी ओड़या।
\v 12 पी ओनें त्रिऐ गी पेजया, ते उनै उसी बी काल करियै नसाई ओड़या।”
\v 13 पी अंगुरें दे बागे दे मालक ने आखया, “आऊँ के करां? आऊँ अपने प्यारे पुत्तर गी पेजगा, मत्त ओ ओदा आदर करन।”
\v 14 जेलै कर्सानें उसी दिखया ते अप्पुं बिचें वचार करन लगे, “ए तां वारस ऐ; आओ अस इसी मारी ओड़चै, के ए वरासत साड़ी ओई जा।
\v 15 ते उनै उसी अंगुरें दे बाग दे बार कढी यै मारी ओड़या एसकरी अंगुरें दे बाग दा मालक उन्दे कन्ने के करग?
\v 16 ओ आईयै उनै कर्सानें गी खत्म करग, ते अंगुरें दे बाग गी दुए गी सौम्पी ओड़ग।” ए गल्ल सुनीयें, उनै आखया, “परमेसर ऐसा नेई करै,
\p
\v 17 “ओनें उन्दी आली बखी दिखियै आखया, पी ए के लिखा ऐ; जेस पत्थर गी राजमिस्त्रियें नकमा आखया हा, उवै कुने दा सिरा बनी गीया।
\v 18 जेड़ा कोई ओस पत्थर उपर किरग ओ चकना चूर ओई जाग, ते जेस उपर ओ किरग, उसी ओ पीह् ओड़ग।”
\s शास्त्रियें दी ते बड़े याजकें दी चाल
\p
\v 19 उसै कड़ी शास्त्रियें ते प्रधान याजकें उसी पकड़ाना चाया, किके ओ समझी गेदे हे, के ओनें उन्दे खलाफ ए मसाल दिती ऐ, लेकन ओ लोकें कोलां डरदे हे।
\v 20 ते ओ ओसदी तक्क च लगे हे ते पेत्ती पेजे, के तर्मी दा पेश बदलीयै ओसदी कोई नां कोई गल्ल पकड़न, के उसी राजपाल दे अथ्थ ते कनून दे अख्त्यार च सौम्पी देन।
\v 21 उनै उसी ए पूछया, “ए गुरु, अस जांनदे आं के तू ठीक आखदा, ते सखांदा बी ऐं, ते कुसे दी तरफदारी नेई करदा; लेकन परमेसर दा रस्ता सच्चाई कन्ने दसदा ऐं।
\v 22 के असैं कैसर गी चुंगी देना ठीक ऐ जां नेई?”
\v 23 ओनें एस गल्लां थमां उन्दी चलाकी गी समझीयै उनेंगी आखया,
\v 24 “एक दीनार मिगी दसो। एदे उपर केदी मोर ते नां ऐ?” उनै आखया, “कैसर दी।”
\v 25 ओनें उनेंगी आखया, “तां जेड़ा कैसर दा ऐ, ओ कैसर गी दियो; ते जेड़ा परमेसर दा ऐ, ओ परमेसर गी दियो।”
\v 26 ओ लोकें दे सामनें एस गल्ल च उसी पकड़ नेई सके, लेकन ओदे जबाब कन्ने रांन ओईयै चोप्प रेई गै।
\s दवारा जिन्दा ओना ते बियाह
\p
\v 27 पी सदूकी जेड़े आखदे न, के मरीयै जिंदा ओन्दे गै नेई, उन्देचा केईयें आईयै पूछया।
\v 28 “ए गुरु, मूसा ने साड़े लेई ए लिखा ऐ, जेकर कुसे दा प्रा अपनी जनांनी दे रौंदे ओई बिना औलाद दे मरी जा, तां ओसदा प्रा ओसदी जनांनी कन्ने बियाह करी लै, ते अपने प्रा लेई ओ अगली पीडी त्यार करै।”
\v 29 अच्छा सत प्रा हे, पैला प्रा बियाह करियै बिना औलाद दे मरी गीया।
\v 30 पी दुए,
\v 31 ते त्रिऐ बी ओस जनानी कन्ने बियाह करी लिया। इसै चाली सत्तें दे सत्त बिना औलाद दे मरी गै।
\v 32 सबनी कोलां बाद ओ जनानी बी मरी गेई।
\v 33 ऊन जिंदा ओनें उपर ओ उन्देचा कोस दी जनांनी ओग, किके ओ बारी-बारी सत्तें दी जनांनी ओई चुकी दी ही।
\v 34 यीशु ने उनेंगी आखया, “एस योग दियें औलादें च तां बियाह-शादीयां ओदीयां न,
\v 35 लेकन जेड़े लोक एस काबल ओगन, के ओस योग गी ते मरें दे बिचा जिंदे ओगन, उन्दे च बियाह-शादी नेई ओग।
\v 36 ओ पी मरने बी नेई; किके ओ सोर्गदूतें आला लेखा ओगन, ते जिंदा ओनें दी औलाद ओनें दे कारन परमेसर दे पुत्तर बी ओगन।
\v 37 लेकन एस गल्ल थमां के मोदे जिन्दे ओदे न, मूसा ने बी जलदी चाडी चा परकट कित्ता ऐ, ओ प्रभु गी अब्राहम दा परमेसर, ते इसहाक दा परमेसर, ते याकूब दा परमेसर, आखदा ऐ।”
\v 38 परमेसर तां मोड़दें दा नेई लेकन जिन्दे दा परमेसर ऐ; किके ओदे कोल सारे जिन्दे न।
\v 39 ओस बेलै ए गल्ल सुनीयै शास्त्रियें बिचा किन्नें लोकें ए आखया, “ए गुरु, तो ठीक आखया।”
\v 40 ते उनेंगी पी उसी केछ ओर पूछने दी इम्त नेई ओई।
\s मसीह दाऊद दा पुत्र जां दाऊद दा प्रभु?
\p
\v 41 पी ओनें उनेंगी पूछया, “मसीह गी दाऊद दी औलाद कियां बोलदे न?
\v 42 दाऊद अप्पुं पजने दी कताब च आखदा ऐ प्रभु ने मेरे प्रभु क्न्ने आखया,
\v 43 मेरी सजी बखी बैठ, जेलै तकर के आऊँ तेरे बैरीयें गी तेरे पैरें दे तले दी चौकी नेई करी दियां।
\v 44 दाऊद तां उसी प्रभु आखदा ऐ; तां पी ओ ओसदा पुत्तर कियां ओया?”
\s शास्त्रियें दे खलाफ यीशु दी खबरदारी
\p
\v 45 जेलै सारे लोक सुना दे हे, तां ओनें अपने चेलें गी आखया।
\v 46 “शास्त्रियें कोलां चकने रवो, जिनैं गी लम्मे-लम्मे चोगे लाना अच्छा लगदा ऐ, ते जिनेंगी बजारें च नमस्ते, ते प्रार्थनाकार च उच्ची जगै ते धामें च सबनी कोलां अगें बैठना अच्छा लगदा ऐ।
\v 47 ओ विधवें दे करें गी खाई जनदे न, ते दसन लेई बडे चेर तकर प्रार्थना करदे रौंदे न; ए बडी गै सजा पागन।”
\c 21
\s गरीब विधवा दा असली दान
\p
\v 1 पी यीशु ने अखीयाँ चुकियै मीर-मीर मानुऐं गी अपना-अपना दान पण्डार च पांदे दिखया।
\v 2 ते ओनें एक गरीब विधवा गी बी ओदे च दो ठेले \f + \fr 21:2 \ft त्रअमे दे दो सीके\f* पांदे दिखया।
\v 3 पी ओनें आखया, “आऊँ तुसेंगी सच आखना ऐं के एस गरीब विधवा ने सारें कोलां जादै पाया ऐ।
\v 4 किके ओनें सारें अपनी अपनी कमाई बिचा दान च केछ पाया ऐ, लेकन एनें अपनी कटी बिचा अपना सारा केछ पाई दित्ता ऐ।”
\s योग दे ऐन्त दे लक्षण
\p
\v 5 जेलै केछ लोक मंदर दे बारै च बोला दे हे, के ओ कियां छैल पत्थरें कन्ने ते पेंट दी चीजें कन्ने बनाया गीया ऐ, तां ओनें आखया,
\v 6 “ओ देन औगन, जिन्दे च ए सब जेड़ा तोस दिखदे ओ, उन्देचा इत्थैं कुसे पत्थर उपर पत्थर बी नेई छुड़या जाग, जेड़ा टाया नेई जा।”
\p
\v 7 उनै उसी पूछया, “ए गुरु, ए सब कदुं ओग? ते ए गल्लां जेलै पूरीयां ओनें उपर ओगन, तां ओस बेलै दा के चेन्न ओग?”
\v 8 ओनें आखया, “चकने रवो, के परमाए नेई जायो, किके मते सारे मेरे नां कन्ने आईयै बोलगन, के आऊँ उवै आं; ते एबी के, बेला कोल आई पूजया ऐ तोस उन्दे पिछें नेई चली जायो।
\v 9 ते जेलै तोस लड़ाईयें ते चगड़े दी चर्चा सुनो तां कबराई नेई जायो, किके इन्दा पैलैं ओना जरुरी ऐ; लेकन ओस बेलै फोरन ऐन्त नेई ओग।”
\p
\v 10 ओस बेलै उनेंगी आखया, “जाती उपर जाती, ते राज उपर राज चढ़ाई करग।
\v 11 ते बडे-बडे पुंचल ओगन, थारें-थारें काल ते महामारीयां पौगन, ते अम्बर च डरौनीयां गल्लां ते बडे-बडे चेन्न परकट ओगन।
\v 12 लेकन इनें सारीयें गल्लें थमां पैलैं ओ मेरे नां दे कारन तुसेंगी पकड़गन, ते सतागन, ते प्रार्थनाकारें च कसीटगन, ते जेल खाणे सुट्टगन, ते राजें दे ते राजपालें दे अगें लेई जागन।
\v 13 लेकन ए थुआड़े लेई गवाही देने दा मौका ओई जाग।
\v 14 एसकरी अपने-अपने मन च सोचीयै रखो के अस पैलैं जबाब देने दी चेंता नेई करगे।
\v 15 किके आऊँ तुसेंगी ऐसा बोल ते बुद्धि देगा, के थुआड़े सारे वरोधी मकाबला जां तेरे सामने खड़ोई नेई सकगन।
\v 16 ते थुआड़े मा-प्यो, ते प्रा, ते खांनदान, ते दोस्त बी तुसेंगी पड़कागन; इत्थूं तकर के थुआड़े बिचा केछ लोकें गी मराई ओड़न।
\v 17 मेरे नाम दे कारन सारे लोक थुआड़े कन्ने बैर करगन।
\v 18 लेकन थुआड़े सेर दा एक बाल बी बाँका नेई ओग।
\v 19 अपनी स्बर कन्ने तोस अपने प्राणें गी बचाईयै रखगे।
\s यरूशलेम दा नाश
\p
\v 20 “जेलै तोस यरूशलेम गी सैना कन्ने केरे दा दिखगे, तां समझी लियो के ओसदा उजडया जाना कोल ऐ।
\v 21 ओस बेलै जेड़े यहूदीया च ओगन ओ पाडें उपर नसी जान, ते जेड़े यरूशलेम दे अन्दर ओगन ओ बार निकली जान; ते जेड़े घरां च ओगन ओ उत्थें नेई जान।
\v 22 किके ए बदला लेने दे ऐसे देन ओगन, जिन्दे च लिखी दियां सारीयां गल्लां पूरीयां ओई जागन।
\v 23 उनै धयाडें च जेड़ी गर्भवती ते बच्चे गी दोध पलैने आली ओग, उन्दे लेई बसोस, बसोस! किके देश च बड़ा कलेश ते इनें लोकें उपर बडी आफत औग।
\v 24 ओ तलवार दे शकार ओई जागन, ते सब देशें दे लोकें च कैदी बनाईयै पजाए जागन; ते जेलै तकर दुए जातीयें दा बेला पूरा नेई ओग, अतुं तकर यरूशलेम दुई जातीयें थमां मिन्दया जाग।
\s यीशु दे बापस औने दी नशानीयां
\p
\v 25 “सूरज, ते चण, ते तारें च चेन्न लबगन; ते तरती उपर, देश-देश दे लोकें गी संकट ओग; किके ओ समुद्र दे गरजने ते लैरें दी हल चल कन्ने कबराई जागन।
\v 26 ते डर दे कारन ते दुनियां च औने आली कटने गी दिखदे-दिखदे लोकें दे जी च जी नेई रौग, किके अम्बर दियां शक्तियाँ लाईयां जागन।
\v 27 ओस बेलै ओ मनुक्ख दे पुत्तर गी शक्ति ते बड़ी मैमा कन्ने बदल उपर औंदे दिखगन।
\v 28 जेलै ए गल्लां ओना लगगन, तां तोस सीधे ओईयै अपने सिर उपर चूकयो; किके थुआड़ा छुटकारा कोल ओग।”
\s परमेसर दा राज कोल ऐ
\p
\v 29 ओनें उनेंगी एक कानी बी आखी; “अंजीर दे बूट्टे  गी ते सारे बूट्टें गी दिखो।
\v 30 जेलै गै उन्देचा कोंपलां निकलदीयां न, तां तोस दिखियै अप्पुं गै समझी लैंदे ओ के गर्मी दा मोसम कोल ऐ।
\v 31 इसै चाली जेलै तोस ए गल्लें गी ओदे दिखो, पी समझी लियो के परमेसर दा राज कोल ऐ।
\v 32 आऊँ थुआड़े कन्ने सच आखना ऐं के जेलै तकर ए सारीयां गल्लां नेई ओगन, अतुं तकर एस पीढ़ी दा कदें बी ऐन्त नेई ओग।
\v 33 अम्बर ते तरती टली जागन, लेकन मेरीयां गल्लां कदें बी नेई टलगन।
\s मेशा त्यार रवो
\p
\v 34 “एसकरी चकने रवो, ऐसा नेई उवै के थुआड़े मन खमीर, ते मतवाले, ते एस जीनें दी चेंतें कन्ने सोस्त ओई जान, ते ओ देन थुआड़े उपर फन्दे आला लेखा चानक आई पौन।
\v 35 किके ओ सारी तरती दे सब रौने आलें उपर इसै चाली आई पौग।
\v 36 एसकरी बिजे दे रवो ते अर बेलै प्रार्थना करदे रवो के तोस इनें सारी औने आली कटने आली गल्लें कोलां बचने, ते मनुक्ख दे पुत्तर दे सामने खड़ोने दे काबल बनो।”
\p
\v 37 ते ओ देन गी मंदर च शिखया दिंदा हा, ते रात गी बार जाईयै जैतून नां दे पाड़ उपर रौंदा हा;
\v 38 ते बढ़ले बेलै सारे लोक ओसदी सुनने लेई मंदर च ओसदे कोल औंदे रौंदे हे।
\c 22
\s यीशु दी अत्या आस्ते सलहा-मशवरा
\p
\v 1 खमीर रुट्टी दा त्यार जिसी फसह आखया जन्दा ऐ, कोल हा;
\v 2 ते प्रधान याजकें ते शास्त्री एस गल्ल दी टूंढ बेच हे के उसी कियां मारचै, लेकन ओ लोकें कोलां डरदे हे।
\s यहूदा इस्करियोती दा विश्वास त्रोड़ना
\p
\v 3 पी शतान यहूदा इस्करियोती च समाया, जिसी इस्करियोती आखदे हे ते ओ बारें चेलें च गिनया जंदा हा।
\v 4 ओनें जाईयै प्रधान याजकें ते पैरेदारें दे प्रधानें कन्ने गल्ल-बात कित्ती, के उसी केस तरीके उन्दे अथ्थ च पड़काया जा।
\v 5 ओ खोश ओए, ते उसी रूपये देने दा वचन दिता।
\v 6 ओनें ए गल्ल मनी लेई, ते मौका तुपन लगया, के बिना दंगे दे उसी उन्दे अथ्थ च पड़का।
\s फसह दी त्यारी
\p
\v 7 पी खमीर रुट्टी दे त्यार दा धयाडा आया, जेस बेच फसह दा लैला बलि करना जरुरी हा।
\v 8 ते यीशु ने पतरस ते यूहन्ना गी ए आखीयै पेजया; “जाईयै साड़े खाणे लेई फसह त्यार करो।
\v 9 उनै उसी पूछया, तू कुत्थें चांना ऐ, के अस इसी त्यार करचै?”
\v 10 ओनें उनेंगी आखया, “दिखो, शैर च दाखल ओदे गै एक मनुक्ख पानी दा कड़ा लेते दा तुसेंगी मिलग; जेस कर च ओ जाग, तोस ओदे पिछें चली जायो,
\v 11 ते ओस कर दे मालक गी आखयो; गुरु तुगी आखदा ऐ के ओ मैमाने आला कमरा कुत्थें ऐ जेदे च आऊँ अपने चेलें कन्ने फसह खां?”
\v 12 ओ तुसेंगी एक सजा-सजाया बड़ा कमरा दसी ओड़ग; उत्थें तोस त्यार करयो।
\v 13 उनै जाईयै, जियां ओनें उनेंगी गलाया हा, उयांगै उनै दिखया, ते फसह दा खाणा त्यार कित्ता।
\s प्रभु दा खीरी पोज
\p
\v 14 जेलै ओ कड़ी आई पूजी, तां ओ प्रेरित कन्ने पोजन करने गी बैठया।
\v 15 ते ओनें उनेंगी आखया, “मेरी बड़ी इच्छा ही, के दोख पोगने कोलां पैलैं ए फसह थुआड़े कन्ने खां।
\v 16 किके आऊँ तुसेंगी आखना ऐं, जेलै तकर ओ परमेसर दे राज च पूरा नेई ओग अतुं तकर आऊँ उसी कदें बी नेई खागा।”
\v 17 ओस बेलै ओनें कटोरा लेई यै शुकर कित्ता ते आखया, “एस गी लियो ते अप्पुं-पिछें बंडी लियो।
\v 18 किके आऊँ तुसेंगी आखना ऐं, कि जेलै तकर परमेसर दा राज नेई औग अतुं तकर आऊँ अंगुरें दा रस हुन थमां लेईयै कदें बी नेई पीगा।”
\v 19 पी ओनें रुट्टी लेई, ते शुकर करियै पन्नी, ते उनेंगी ए आखदे ओई दिती, “ए मेरी जेंद ऐ, जेड़ी थुआड़े लेई दिती जन्दी ऐ; मेरे याद लेई इयै करदे रवयो।”
\v 20 इसै तरीके ओनें रुट्टी दे बाद कटोरा बी ए आखीयै दिता, “ए कटोरा मेरे ओस खून च जेड़ा थुआड़े लेई बगाया जंदा ऐ नमां बायदा ऐ।
\v 21 लेकन दिखो, मेरा पड़काने आले दा अथ्थ मेरे कन्ने मेज उपर ऐ।
\v 22 किके मनुक्ख दा पुत्तर तां जियां ओदे लेई पक्का कित्ता गीया ऐ, के ओ मारया जा, पर बसोस ओस मानु उपर जेसदे अथ्थें ओ पड़काया जन्दा ऐ!”
\v 23 ओस बेलै ओ अप्पुं पिछें पोछ-पड़ताल करन लगे, साड़े बिचा ओ कोन ऐ, जेड़ा ए कम करग?
\s कोन बड़ा समझया जाग?
\p
\v 24 उन्दे च ए बैस-मूयासा ओया; के साड़े बिचा बड़ा कोन समझया जंदा ऐ।
\v 25 ओनें उनेंगी आखया, “दुई जातीयें दे राजा उन्दे उपर राज करदे न, ते जेड़े उन्दे उपर अख्त्यार रखदे न, उनेंगी फायदा देने आले आखया जन्दा ऐ।
\v 26 लेकन तोस इयै जिए नेई बनयो; मतलब जेड़ा थुआड़े च बड़ा ऐ, ओ निक्के आला लेखा ते जेड़ा प्रधान ऐ, ओ दास आला लेखा बनें।
\v 27 किके बड़ा कोन ऐ, ओ जेड़ा रुट्टी करन बैठा, जां ओ जेड़ा रुट्टी खला दा ऐ? के ओ नेई जेड़ा रुट्टी खांन लेई बैठा ऐ? लेकन आऊँ थुआड़े बेच दास आला लेखा ऐं।
\p
\v 28 “लेकन तोस उवै ओं जेड़े मेरी परिखें च लगातार मेरे कन्ने रे;
\v 29 ते जियां मेरे पिता ने मेरे लेई एक राज पक्का कित्ता ऐ, इयां गै मैं बी थुआड़े लेई राज पक्का कित्ता ऐ।
\v 30 तां जे तोस मेरे राज बेच मेरी मेज उपर खाओ-पीयो; लेकन सिहांसनें उपर बेईयै इस्राएल दे बारां गोत्रें दा न्याय करो।
\s पतरस दे एन्कार दी पविखवाणी
\p
\v 31 “शमौन, ए शमौन! देख, शतान ने तुसें लोकें गी मंगी लेत्ता ऐ के कनक आला लेखा शटै।
\v 32 लेकन मैं तेरे लेई अर्ज कित्ती, के तेरा बश्वास चली नेई जा; ते जेलै तू तोवा करियै फिरगा, तां अपने प्राऐं गी बश्वास च तकड़ा करयां।”
\v 33 ओनें उसी आखया, “ए प्रभु, आऊँ तेरे कन्ने कैदी च जाने, मतलब मरने लेई बी त्यार ऐं।”
\v 34 ओनें आखया, “ए पतरस, आऊँ तुगी आखना ऐं के अज्ज कुकड बांग देग जदूं तकर तू त्रै बार मेरा एन्कार नेई करी लैगा के आऊँ उसी नेई जानदा।”
\s दोख सैनें आस्ते त्यार रवो
\p
\v 35 ते ओनें उनेंगी आखया, “जेलै मैं तुसेंगी बटुए, ते चोल्ली, ते जूतें दे बगैर पेजया हा, ते के तुसेंगी किसे चीज दी कटी ओई ही?” उनै आखया, “किसे चीज दी नेई।
\v 36 ओनें उनेंगी आखया, लेकन ऊन जेसदे कोल बटुआ ऐ ओ उसी लेई लै, ते इयां गै चोल्ली बी, ते जेसदे कोल तलवार नेई ऐ ओ अपने कपड़े बेचियै एक मुल्लें लेई लै।
\v 37 किके आऊँ तुसेंगी आखना ऐं, के ए जेड़ा लिखे दा ऐ; ओ पापियें कन्ने गिनया गीया, ओसदा मेरे च पूरा ओना जरुरी ऐ; किके मेरे बारै च पवित्र शास्त्र च लिखी दियां गल्लां पूरीयां ओनें उपर न।
\v 38 उनै आखया, ए प्रभु, देख, इत्थैं दो तलवारां न। ओनें उनेंगी आखया, मता ओया।”
\s जैतून दे पाड उपर यीशु दी प्रार्थना
\p
\v 39 ओसलै ओ बार निकलियै अपनी रीति दे मताबक जैतून दे पाड़ उपर गीया, ते चेलें ओसदे पिछें आई गै।
\v 40 ओस जगा उपर पूजियै ओनें उनेंगी आखया, “प्रार्थना करो के तोस परिख्या च नेई पवो।”
\v 41 ते ओ अप्पुं उन्दे कोलां लग-पग त्री मीटर दी दूरी तकर अगें गीया ते गोढे टेकियै प्रार्थना करन लगया,
\v 42 “ए पिता, जेकर तू चां तां एस कटोरे गी मेरे कोलां चुकी लै; पी बी मेरी मरजी नेई, लेकन तेरी मरजी पूरी उवै।
\v 43 ओसलै सोर्ग चा एक दूत उसी लबया जेड़ा उसी शक्ति दिन्दा हा।
\v 44 यीशु प्राण निकलने आला लेखा दुखी ओईयै प्रार्थना करन लगया, ते ओसदा पसीना समझो खून आला लेखा बढ़ीयां-बढ़ीयां फूंगाँ जमीना उपर पवा दियां हियां।
\v 45 ओसलै ओ प्रार्थना चा उठया ते अपने चेलें दे कोल आईयै उनेंगी दुआसी दे मारे सुत्ते दें दिखया।
\v 46 ओनें उनेंगी आखया, कि सौंदे ओ? उठो, प्रार्थना करो, के परिख्या च नेई पवो।”
\s यीशु गी कैदी बनाना
\p
\v 47 ओ ऐ आखा गै करदा हा, के एक दिखो पीड आई, ते ओनें बारें चेलें बिचा एक जेसदा नां यहूदा इस्करियोती हा ओस पीड दे अगें-अगें आवा दा हा। ओ यीशु दे कोल आया, के उसी चूमा दे।
\v 48 यीशु ने उसी आखया, “ए यहूदा इस्करियोती, के तू मनुक्ख दे पुत्तर गी चूमियै तोखे कन्ने पड़कानां ऐं?”
\v 49 ओसदे साथियें जेलै दिखया के के ओनें आला ऐ, तां आखया, “ए प्रभु, के अस तलवार चलाचै?”
\v 50 ते उन्देचा कुसे एक ने महायाजक दे दास उपर तलवार चालाईयै ओदा सजा कन बड़ी ओड़या।
\v 51 एस गल्ल उपर यीशु ने आखया, “ऊन बस करो!” ते ओनें ओदा कन छुईयै ठीक करी ओड़या।
\v 52 ओस बेलै यीशु ने प्रधान याजकें ते मंदर दे पैरेदारें दे प्राचीन ते बजुरगें गी जेड़े उसी पकड़ने गी आए दे हे, आखया, “के तोस मिगी डाकू समझीयै तलवारां ते डंडे लेईयै निकले ओ?
\v 53 जेलै आऊँ अर देन मंदर च थुआड़े कन्ने हा, तां तुसें मिगी अथ्थ नेई पाया; लेकन ए थुआड़ी कड़ी ऐ, ते न्हेरे दी शक्ति ऐ।”
\s पतरस दा एन्कार
\p
\v 54 पी ओ उसी पकड़ीयै लेई गै, ते महायाजक दे कर लेई आए; लेकन पतरस बड़ा गै दूर ओदे पिछें-पिछें चलीयै आवा दा हा।
\v 55 ते जेलै ओ बेड़े च अग्ग बालीईयै किट्ठे बैठे, तां पतरस बी उन्दे बेच बैठी गीया।
\v 56 ते एक दासी ने उसी अग्गी दी लोई च बैठे दे दिखियै ते उसी तकीयै बोलन लगी, “एबी तां ओदे कन्ने हा।”
\v 57 लेकन ओनें ए आखीयै एन्कार कित्ता, “ए नारी, आऊँ उसी नेई जानदा।”
\v 58 थुड़े चेर बाद कुसे ओर ने उसी दिखियै आखया, “तू बी तां उन्दे बिचा एक ऐं।” पतरस ने आखया, “ए मानु, आऊँ नेई ऐं।”
\v 59 कोई लग-पग एक कैंटे बाद एक ओर मानु जोर देईयै आखन लगया, “पक्का एबी तां ओदे कन्ने हा, किके ए गलील दा रौने आला ऐ।”
\v 60 पतरस ने आखया, “ए मानु, आऊँ नेई जानदा के तू के बोला दा ऐं? ओ बोला दा गै हा के फोरन कुकडै बांग दिती।
\v 61 ओस बेलै यीशु ने मुड़ीयै पतरस आली बखी दिखया, ते पतरस गी प्रभु दी ओ गल्ल याद आई जेड़ी ओनें बोली ही; अज्ज कुकड बांग देने कोलां पैलैं, तू त्रै बार मेरा एन्कार करगा।”
\v 62 ते ओ बार निकलियै फूटी-फुटीयै रौन लगया।
\s यीशु दा मजाक
\p
\v 63 जीनें मनुक्खें यीशु गी पकड़े दा हा, ओ ओसदा मजाक करियै उसी डंडे मारन लगे;
\v 64 ते ओदीयां अखां बनियै उसी पूछन लगे, “पविखवाणी करियै बोल के तुगी कोस ने मारया!”
\v 65 ते उनै मतीयां सारीयां ओर बी निंदया आलियां गल्लां ओदे खलाफ च बोलियां।
\s बुजुर्गें ते बड़ी सभै दे अगें यीशु
\p
\v 66 “जेलै धयाडा चढ़या तां लोकें दे प्राचीन ते प्रधान याजकें ते शास्त्री किट्ठे ओए ते उनै उसी अपनी महासभा बेच आनीयै पूछ्या;
\v 67 जेकर तू मसीह ऐं, तां असेंगी दस।” ओनें उनेंगी आखया, “जेकर आऊँ बोलां, तां तुसें बश्वास नेई करना,
\v 68 ते जेकर आऊँ पूछां तां तोस जबाब नेई देगे।
\v 69 लेकन ऊन थमां मनुक्ख दा पुत्तर समर्थमान परमेसर दी सजी बखी बैठा रौग।”
\v 70 एस गल्ल उपर सारें आखया, “तां के तू परमेसर दा पुत्तर ऐं?” ओनें आखया, तोस अप्पुं गै आखा दे ओ, किके आऊँ ऐं।
\v 71 ओस बेलै उनै आखया, “ऊन असेंगी गवाही दी के लोड ऐ? किके असैं अप्पुं गै ओदे मुहं चा सुनी लेत्ता ऐ।”
\c 23
\s पिलातुस थमां यीशु कन्ने सुयाल
\p
\v 1 पी सारी सभा उठीयै यीशु गी पिलातुस दे कोल लेई गेई।
\v 2 ते ओ ए आखीयै ओदे उपर दोष लान लगे; “असैं इसी लोकें गी बकांदै, ते कैसर गी चुंगी देने लेई मना करदे, ते अपने आप गी मसीह, राजा आखदे सुनया ऐ।”
\v 3 पिलातुस ने उसी पूछेया, “के तू यहूदीयें दा राजा ऐं?” ओनें उसी जबाब दिता, “तू अप्पुं गै हे आखा करना ऐ।”
\v 4 ओस बेलै पिलातुस ने प्रधान याजकें ते लोकें गी आखया, “मिकी एस मनुक्ख च कोई कसुर नेई लबदा।”
\v 5 लेकन ओ ओर बी जोर पाईयै आखन लगे, ए गलील जिले थमां लेईयै इत्त्थैं तकर सारे यहूदीया दे लाके च शिखया देई देईयै लोकें गी पड़कांदा ऐ।
\v 6 ए सुनीयै पिलातुस ने पूछया के ए मनुक्ख गलील दा रौने आला ऐ?
\v 7 ते ए जानिऐ के यीशु हेरोदेस राजा दी रियासत दा ऐ, उसी हेरोदेस राजा दे कोल पेजी दिता, किके उनै धयाडें च ओ बी यरूशलेम च हा।
\s यीशु गी हेरोदेस दे कोल पेजया जाना
\p
\v 8 हेरोदेस राजा यीशु गी दिखियै बड़ा गै खोश ओया, किके ओ बड़े दिना कोलां उसी दिखना चांदा हा; एसकरी के ओदे बारै सुना हा, ते ओदा केछ चेन्न दिखने दी आस रखदा हा।
\v 9 ओ उसी बड़ी सारीयां गल्लां पुछदा रिया, लेकन ओनें उसी केछ बी जबाब नेई दिता।
\v 10 ते प्रधान याजकें ते शास्त्री खडोईयै तन मन कन्ने ओदे उपर दोष लांदे रे।
\v 11 ओस बेलै हेरोदेस राजा ने अपने सपाईयें दे कन्ने ओदा अपमान करियै मजाक कित्ता, ते राजे आले कपड़े पुआईयै उसी पिलातुस दे कोल पेजी ओड़या।
\v 12 उसै धयाडै पिलातुस ते हेरोदेस राजा दोस्त बनी गै; एदे पैलैं ओ एक दुए कन्ने बैर करदे हे।
\s पिलातुस थमां यीशु गी मौत दी सजा
\p
\v 13 पिलातुस ने प्रधान याजकें ते प्रधाने ते लोकें गी बुलाईयै उनेंगी आखया,
\v 14 “तोस एस मनुक्ख गी लोकें गी बकाने आला समझीयै मेरे कोल लेई आए ओ, ते दिखो, आऊँ थुआड़े सामने ओदी जांच कित्ती, लेकन जिन्नें गल्लें दा तोस ओदे उपर दोष ला दे ओ, उनै गल्लें दे बारै च मैं ओदे बेच केछ बी दोष नेई दिखया ऐ;
\v 15 नां हेरोदेस राजा ने, किके ओनें उसी साड़े कोल पेजी ओड़या ऐ; ते दिखो, ओदे कोल ऐसा केछ नेई ओया के ओ मौत दी सजा दे काबल ठहराए जाए।
\v 16 एसकरी आऊँ उसी डंडे मारीयै छुड़ी दिना ऐं।”
\v 17 पिलातुस त्यार उपर उन्दे लेई एक कैदी गी छुड़ने उपर मजबूर हा।
\v 18 ओस बेलै सारे मिलिऐ कर्लान लगे, “एदा कम तमाम कर, ते साड़े लेई बरअब्बा गी छुड़ी दे!”
\v 19 ओ किसे चगड़े दे कारन जेड़ा शैर च ओया हा, ते कत्तल दे कारन कैदखाने च पाए दा हा।
\v 20 लेकन पिलातुस ने यीशु गी छुड़ने दे मन कन्ने लोकें गी पी समझाया,
\v 21 लेकन उनै क्रल्लाईयै आखया, “उसी सूली उपर चढ़ा, सूली उपर!”
\v 22 ओनें त्री बार उनेंगी आखया, “कि ओनें केड़ी बराई कित्ती ऐ? मैं तां ओदे च मौत दी सजा दे काबल कोई गल्ल नेई दिखी। एसकरी आऊँ उसी डंडे मारीयै छुड़ी दया नां ऐं।”
\v 23 लेकन ओ क्रल्लाई-क्रल्लाईयै पिछें पेई गै, के ओ सूली उपर चाढ़या जा, ते उन्दा क्रल्लाना ठीक बैठा।
\v 24 खीरी च पिलातुस ने उक्म दिता, के उन्दी अर्ज दे मताबक कित्ता जा।
\v 25 ते ओनें ओस मनुक्ख गी जेड़ा चगड़े ते कत्तल दे कारन कैदखाने च पाया गै दा हा, ते जिसी ओ मंगदे हे, छुड़ी दिता; ते यीशु गी उन्दे मरजी दे मताबक सौंपी दिता।
\s यीशु गी सूलीयै उपर चाडया जाना
\p
\v 26 जेलै ओ उसी लेई जा दे हे, तां उनै शमौन नां दा एक कुरेनी जेड़ा शैर बार आवा दा हा, पकड़ीयै ओदे मूंढे उपर सूली गी रखी दिता के ओ उसी यीशु दे पिछें-पिछें लेई अवै।
\p
\v 27 ते लोकें दी बड़ी पीड ओदे पिछें ओई गेई, ते उन्दे च बड़ीयां सारीयां जनांनीयां बी, जेड़ीयां ओदे लेई छाती पीटदी ते वलाप करदीयां हां।
\v 28 यीशु ने उन्दी बखी मुड़ीयै आखया, “ए यरूशलेम दी पुत्रियो, मेरे लेई नेई रुओ; लेकन अपने ते अपने जागतें लेई रुओ।
\v 29 किके ओ देन औंदे न, जिन्दे च लोक आखघन, तन्न ए ओ जेड़ी बांझ ऐ, ते ओ गर्भ जेड़ा नेई जम्मे ते ओ स्तन जिनैं दोध नेई पलाया।
\v 30 ओस बेलै ओ पाडें गी आखघन, के साड़े उपर प्यो।
\v 31 किके अगर ओ अरे बूट्टे कन्ने ऐसा करदे न, तां सुके दे कन्ने के केछ नेई कित्ता जाग?”
\p
\v 32 ओ दुए दो मनुक्खें गी बी जिनैं पैड़े कम कित्ते हे ओदे कन्ने मारी ओड़ने गी लेई गै।
\p
\v 33 जेलै ओ ओस जगै च जिसी खोपड़ी आखदे हे पूजे, तां उनै उत्थें उसी ते उनै पैड़े कम करने आलें दों मानुऐं गी बी, एक गी सजे ते दुए गी खबे पासे सूलीयें उपर चाढ़या।
\v 34 ओस बेलै यीशु ने आखया, “ए पिता इन्नें गी माफ़ कर, किके ए जांनदे नेई के के करा दे न?” ते उनै चिट्ठीयां पाईयै ओदे कपड़े बंडी लेते।
\p
\v 35 लोक खडोते-खड़ोते दिखा दे हे, ते ओस देश दे राज करने आले बी तान्ने मारीयै बोलदे हे, “एनें दुए लोकें गी बचाया, जेकर ए परमेसर दा मसीह ऐ, ते ओदा चुने दा ऐ, तां अपने आप गी बचाई लै।”
\v 36 सपाई बी ओदे कोल आईयै ते उसी सेरका देईयै तान्ने मारीयै आखदे हे।
\v 37 “जेकर तू यहूदीयें दा राजा ऐं तां अपने आप गी बचा।”
\v 38 ते ओदे उपर ए कसुर-पत्र बी टंगया हा; “ए यहूदीयें दा राजा ऐ।”
\s सूली उपर मन फेरने आला पापी मानु
\p
\v 39 जेड़े दो पैड़े मानु सूलीयें उपर टंगे दे हे उन्दे बिचा एक ने यीशु दी निंदया करियै आखया, “के तू मसीह नेई? तां पी अपने आप गी ते असेंगी बचा!”
\v 40 एस गल्ल उपर दुए ने उसी चेडकीयै आखया, “के तू परमेसर थमां बी नेई डरदा? तू बी तां उवै सजा पोगा नां ऐं,
\v 41 ते अस तां न्याय दे मताबक सजा पोगा नयाँ न, किके अस अपने कम्में दा ठीक फल पानयां न; लेकन एनें कोई गलत कम नेई कित्ता।”
\v 42 ओस बेलै ओनें आखया, “ए यीशु, जेलै तू अपने राज बेच औगा, तां मेरा बी चेत्ता करयां।”
\v 43 ओनें उसी आखया, “आऊँ तुगी सच आखना ऐं के अज्ज गै तू मेरे कन्ने सोर्गलोक बेच ओगा।”
\s यीशु दा प्राण छुड़ना
\p
\v 44 ते लगपग दपैर थमां लेई त्रिऐ पैर तकर सारे देश च न्हेरा पेदा रिया,
\v 45 ते सूरज दी लो नेई रेई, ते मंदर दा परदा बिचा फटी गीया,
\v 46 ते यीशु ने बड़ी बाज कन्ने करलाईयै आखया, “ए पिता आऊँ अपनी आत्मा तेरे अथ्थें च सौंपना ऐं।” ते ए आखीयै प्राण छुड़ी दित्ते।
\v 47 सूबेदार ने, जे केछ ओया हा दिखियै परमेसर दी मैमा कित्ती, ते आखया, “पक्का गै ए मानु तरमी हा।”
\v 48 ते पीड जेड़ी ए सब केछ दिखने गी किठी ओई दी ही, एस कटने गी दिखियै छाती पिटदे ओई बापस चली गेई।
\v 49 लेकन ओदे सारे जान पन्शान, ते जेड़ीयां जनांनीयां गलील जिले थमां ओदे कन्ने आईदी हियां, दूर खडोईयै ए सब केछ दिखा दियां हां।
\s अरिमतिया दे युसूफ थमां यीशु गी दफनाना
\p
\v 50 ते उत्थें, युसूफ नां दा महासभा दा एक मनुक्ख हा, जेड़ा सज्जन ते तरमी मनुक्ख हा
\v 51 ते उन्दे वचार ते उन्दे एस कम उपर खोश नेई हा; ते ओ यहूदीयें दे शैर अरिमतिया दा रौने आला ते परमेसर दे राज गी बलगनें आला हा।
\v 52 ओनें पिलातुस दे कोल जाईयै यीशु दी लाश मंगी;
\v 53 ते उसी सूली उपरा तुयारियै चिट्टे कपड़े दे कफ़न च लपेटया, ते एक कबरां च रखया, जेड़ी बड़े पत्थर च कढी दी ही; ते ओदे च कोई कदें बी नेई रखया गेदा हा।
\v 54 ओ त्यारी दा धयाडा हा, ते यहूदीयें दे बसां दा धयाडा शुरू ओनें आला हा।
\v 55 ते ओ जनांनीयां जेड़ीयां ओदे कन्ने गलील जिले थमां आई दियां हां, पिछें-पिछें, जाईयै ओस कब्र गी दिखया, ते एबी के ओसदी लाश कियां रखी गेदी ऐ।
\v 56 पी ओनें बापस जाईयै खशबूदार मसाले ते इत्र त्यार कित्ता; ते सब्त दे धयाडै उनै उक्म दे मताबक बसां कित्ता।
\c 24
\s यीशु जिन्दा ओना
\p
\v 1 लेकन अफ्ते दे पैले धयाडै बड़ी सबेलै ओ जनांनीयां ओस खुशबुदार मसाले गी लेईयै जिसी उनै त्यार कित्ते दा हा, कबरां उपर आईयां।
\v 2 ते उनै पत्थर गी कब्र उपरा खिसके दा दिखया।
\v 3 ते अन्दर जाईयै प्रभु यीशु दी लाश नेई लबी।
\v 4 जेलै ओ एस गल्ल कन्ने रांन उवा दियां हां ओस बेलै, दो मनुक्ख चिट्टे कपड़े पाएदे उन्दे कोल आई खडोते।
\v 5 जेलै ओ डरी गेईयां, ते तरती आली बखी सेर चुकाईयै दिखदीयां रेईयां; तां उनै उनेंगी आखया, “तोस जिन्दे गी मरें दे बेच कि तुपदी आं ओ?
\v 6 ओ इत्थैं नेई, लेकन जिंदा ओई गेदा ऐ। याद करो के ओनें गलील जिले च रौंदै थुआड़े कन्ने के गलाया हा,
\v 7 जरुरी ऐ के मनुक्ख दा पुत्तर पापीऐं दे अथ्थ पड़काया जा, ते सूली उपर चाढ़या जा, ते त्रिऐ धयाडै जिंदा ओई जा।”
\v 8 ओस बेलै उनेंगी ओदीयां गल्लां याद आईयां।
\v 9 ते कब्र उपरा आईयै उनै गयारें चेलें गी, ते बाकी सारे गी, ए सारीयां गल्लां सनाई ओड़ीयां।
\v 10 जिन्नें प्रेरित गी ए गल्लां सूनाईयां, ओ मरियम मगदलीनी, योअन्ना, ते याकूब दी मा मरियम ते उन्दे कन्ने केछ दुईयां जनांनीयां बी थीयां।
\v 11 लेकन उनेंगी ए गल्लां कानी आला लेखा लगियाँ, ते उनै उन्दे उपर बश्वास नेई कित्ता।
\v 12 ओस बेलै पतरस उठीयै कवर आली बखी दौड़ीयै गीया, ते चुकियै अंदर सेर्फ कफ़न गै पेदा दिखया, ते एस कटना थमां रांन ओईयै, अपने कर चली गीया।
\s इम्माऊस दे रस्ते च चेलें गी दर्शन
\p
\v 13 उसै देन उन्देचा दो मानु इम्माऊस नां दे घरां आली बखी जा दे हे, जेड़ा यरूशलेम थमां कोई सत मील दूर हा।
\v 14 ते ओ इनें सारीयें गल्लें उपर जेड़ीयां ओईयां हां, अप्पुं बिचें गल्ल-बात करा दे हे।
\v 15 ते जेलै ओ अप्पुं-पिछें गल्ल-बात ते पोछ-पड़ताल करा दे हे, तां यीशु अप्पुं कोल आईयै उन्दे कन्ने चलन लगी पे।
\v 16 लेकन उन्दिआं अखीयाँ इयां बन्द करी दिती हियां, के ओ उसी पंछांनी नेई सके।
\v 17 ओनें उनेंगी आखया, “ए केडीयां गल्लां न जेड़ीयां तोस चलदे-चलदे अप्पुं-पिछें करदे ओ?” ओ दुआसी कन्ने खडोते दे रे।
\v 18 ए गल्ल सुनीयै उन्देचा क्लियोपास नां दे एक मानु ने आखया, “के तू यरूशलेम च ईक्ला परदेसी ऐं, जेड़ा नेई जानदा के इनें धयाडें च ओदे च के के ओया ऐ?”
\v 19 ओनें उनेंगी पूछया, “केडीयां गल्लां? उनै उसी आखया, यीशु नासरी दे बारै च जेड़ा परमेसर ते सारे लोकें दे कोल कम ते वचन च शक्ति आला पविखवक्ता हा।
\v 20 ते प्रधान याजकें ते सारें प्रधानें उसी पड़काई ओड़या के उसी मौत दा उक्म दिता जा; ते उसी सूली उपर चढ़ाया जाए।
\v 21 लेकन असेंगी आस ही, के इयै इस्राएल गी छटकारा देग, इनें सारीयें गल्लें ओदीयें त्रिया धयाडा ऐ,
\v 22 ते साड़े बिचा कई जनांनीयें बी असेंगी रांनगीयै च पाई ओड़या, जेड़ीयां बड़े बेलै गी कब्र उपर गेदियां हां;
\v 23 ते जेलै यीशु दी लाश उत्थें नेई लबी, तां ए आखदे ओई आईयां, के असैं सोर्गदूतें दा दर्शन पाया, जिन्नें गलाया के ओ जिन्दा ऐ।
\v 24 ओस बेलै साड़े साथियें बिचा कई कब्र उपर गै, ते जियां उनै जनांनीयें गलाएदा हा, उयांगै दिखया; लेकन यीशु उत्थें नेई लबा।”
\v 25 ओस बेलै ओनें उनेंगी आखया, “ए बेबकुफो, ते पविखवक्तें दियें सारीयें गल्लें उपर बश्वास करने च बंदबुद्दी आले लोको!
\v 26 के जरुरी नेई हा, के मसीह ए दोख पोगीयै अपनी मैमा च दाखल नेई उवै?”
\v 27 ओस बेलै ओनें मूसा ते सारे पविखवक्तें थमां शुरू करियै सारे पवित्र शास्त्र बिचा, अपने बारै च लिखी दियें गल्लें दा मतलब, उनेंगी समझाई ओड़या।
\p
\v 28 इन्नें च ओ ओस घरां दे कोल पूजे जिथें गी ओ जा दे हे, ते ओदी चाल कोलां इयां पता चलया, के ओ अगड़ा जानां चांदा ऐ।
\v 29 लेकन उनै ए आखीयै उसी रोकया, “अज्ज साड़े कन्ने रवो, किके शाम ओई गेदी ऐ ते धयाडा ऊन बड़ा टली गीया ऐ।” ओस बेलै ओ उन्दे कन्ने रौनें लेई कर दे अन्दर गीया।
\v 30 जेलै ओ उन्दे कन्ने रुट्टी खाण बैठया, ते ओनें रुट्टी लेईयै परमेसर दा शुकर कित्ता, ते उसी पन्नीयै उनेंगी देन लगया।
\v 31 ओस बेलै उन्दिआं अखीयाँ खुली गेईयां; ते उनै उसी पंछांनी लिया, ते ओ उन्दियें अखीयाँ थमां छपी गीया।
\v 32 उनै अप्पुं-पिछें आखया, “जेलै ओ रस्ते च साड़े कन्ने गल्लां करदा हा, ते पवित्र शास्त्र दा मतलब असेंगी समझादा हा, तां के साड़े मन च जोश पैदा नेई ओया?”
\v 33 ओ उसै कड़ी उठीयै यरूशलेम गी चली गै, ते उनै गयारें चेलें गी ते उन्दे साथियें गी किट्ठा दिखया।
\v 34 ओ आखदे हे, “प्रभु सचमुच जिंदा ओई गेदा ऐ, ते शमौन गी लबया ऐ।”
\v 35 पी उनै रस्ते दियां सारीयां गल्लां उनेंगी दसी ओड़ीयां ते एबी के उनै उसी रुट्टी पन्नदै बेलै कियां पंछानया।
\s यीशु अपने चेलें च परकट ओना
\p
\v 36 ओ ए गल्लां बोला दे गै हे, के ओ अप्पुं उन्दे च आई खडोता, ते उनेंगी आखया, “तुसेंगी शान्ति मिलै।”
\v 37 लेकन ओ कबराई गै, ते डरी गै, ते समझया, के अस कुसे पूत गी दिखा करनयां न।
\v 38 ओनें उनेंगी आखया, “कि कबरां दे ओ? ते थुआड़े मन च कि शक्क आवा करदे न?
\v 39 मेरे अथ्थ ते पैरें गी दिखो, के आऊँ उवै आं; मिगी छुईयै दिखो, किके आत्मा गी अड्ड मास नेई ओंदा जियां तोस मेरे च दिखा दे ओ।”
\p
\v 40 ए आखयै ओनें उनेंगी अपने अथ्थ पैर दसे।
\v 41 जेलै खुशी दे मारे च उनेंगी बश्वास नेई ओआ दा हा, ते रांनगी करदे हे, तां ओनें उनेंगी पूछया, “के इत्थैं थुआड़े कोल केछ रुट्टी ऐ?”
\v 42 उनै उसी पुन्नी दी मछी दा टुकड़ा दिता।
\v 43 ओनें लेईयै उन्दे सामने खादा।
\v 44 पी ओनें उनेंगी आखया, “ए मेरीयां ओ गल्लां न, जेड़ीयां मैं थुआड़े कन्ने रौंदे, तुसेंगी बोलियां हां, के जरुर ऐ के जिनियां गल्लां मूसा दे कनून ते पविखवक्तें ते पजने दी कताबें च, मेरे बारै च लिखीयां न, सब पूरीयां ओगन।”
\p
\v 45 ओसलै ओनें पवित्र शास्त्र समझने लेई उन्दी समझ खोली दिती,
\v 46 ते उनेंगी आखया, “ए लिखा ऐ के मसीह दोख पोगग, ते त्रिऐ धयाडै मरें दें चा जिंदा ओई जाग,
\v 47 ते यरूशलेम थमां लेईयै सारीयें जातीयें च मन फेरने दा ते पापें दी माफी दा प्रचार, ओसदे नां कन्ने कित्ता जाग।
\v 48 तोस इनें सारीयें गल्लें दे गवाह ओ।
\v 49 ते जेड़ा बायदा मेरे पिता ने कित्ता ऐ, आऊँ ओस पवित्र आत्मा गी थुआड़े उपर तुआरगा ते जेलै तकर तुसेंगी सोर्ग चा शक्ति नेई थूवै, अतुं तकर तोस यरूशलेम शैर च रुके दे रवयो।”
\s यीशु दी सोर्ग लेई बापस
\p
\v 50 “पी ओ उनेंगी बैतनिय्याह घरां दे बार तकर लेई गीया, ते अपने अथ्थ चुकियै उनेंगी अशीर्वाद दिती;
\v 51 ते उनेंगी आशीष दिंदे बेलै ओ उन्दे बिचा लग ओई गीया ते सोर्ग उपर चुकी लीता गीया।
\v 52 ते चेलें उसी मत्था टेकियै बड़ी खुशी कन्ने यरूशलेम गी बापस आई गै।
\v 53 ते ओ लगातार मंदर च आजर ओईयै परमेसर दी स्तुति करदे रौदे हे।”